
A VARÁZSVESSZŐ TÖRTÉNETE 


Mi a varázsvessző? 


Csodálatos szerszám, rávezet a föld mélyén rejtőző kincsekre. Megrán- 
dul a vesszőt tartó ember kezében, ha a föld alatt áramló vizek vagy érctar- 
talmú rétegek fölé érkezik vele. Évezredek babonás képzelete szőtte körül a 
mese szivárványszín fonadékaival — ma pedig tudósok bontogatják a mese 
szálait, s azt állítják, hogy a babona szövete alatt komoly valóságra akadtak, 
vagyis a varázsvessző létezése tudományosan igazolva van. 

Több csoport vív betűharcot a varázsvessző körüli irodalomban. 

Az egyik a vakon hívőké. Tagjai az okkultista világból sorozódnak. Ők 
médiumi erőt látnak a varázsvesszős forráskutató vagy érckutató személyé- 
ben. Szerintük ezek rejtett érzékenységgel rendelkező, úgynevezett 
kryptaesthetikus egyének, s médiumi erejük idézi elő a vessző kilengését. 

A másik tábor kicsiny, de annál hangosabb. Helyesebben: annál gorom- 
bább. Ugyanis a hivatásos szaktudósok, geológusok egy csoportja röviden 
efféle szavakkal intézi el a varázsvessző kérdését: ostobaság, butaság, szél- 
hámosság. 

A harmadik gárda tulajdonképpen nem harcol, hanem mit sem törődve a 
hadi zajjal, megy előre a maga útján. Ezek a varázsvessző modern, tudomá- 
nyos kutatói. 

Hát sem vakon hinni, sem elvakultan leszamarazni minden hivőt nem 
lehet. Közös hibája a vakoknak is, az elvakultaknak is, hogy nem rendel- 
keznek elég anyagismerettel. Gyér számú adataikat másodkézből, sőt 
hatodkézből veszik; rostálatlanul használják fel, s csak azzal az adattal áll- 
nak elő, amelyik álláspontjukat igazolni látszik. Nem az a célom, hogy 
akármelyik tábor igazságát szolgáljam, összegyűjtöttem a legérdekesebb 
adatokat a varázsvessző sok százados történetéből, ezek egymás után sora- 
koztatva, színes, változatos képet adnak erről a kultúrtörténeti kuriózumról. 


Két élesen elhatárolt korszakot különböztethetünk meg a varázsvessző 
történetében. 

Egyik a babonás korszak, ez az idők mélyén kezdődött, s a XVII. század 
hajlatán végződött. 

Másik a tudományos korszak. Kezdődik a XVIII. század tudományos 
tapogatózásaival, s tart ma is. 

A babonás korszakban a legrégibb vesszőkutatót Mózes személyében 
vélték felismerni. A Biblia csak annyit mond, hogy mikor a zsidók a siva- 
tagban bolyongtak, s a szomjúságtól elepedtek, Mózes vesszejével a kőszik- 
lából vizet fakasztott. A varázsvessző hívei szerint a Bibliának ezt az adatát 
képletesen kell érteni: voltaképpen Mózes nem úgy szerezte meg a vizet, 
hogy ráütött a sziklára, s abból víz buggyant ki, hanem ismerte a varázsvesz- 
sző titkát, s rábukkant a föld alatt csörgedező vízérre. 


Különösen a bányászoknál kísértett évszázadokon keresztül a varázs- 
vesszőbe vetett hit. Németországban ősrégi idők óta használták a varázs- 
vesszőt. Régi metszeteken minduntalan találkozunk az érckutató emberrel, 
aki kezében a varázsvesszővel halad a föld felszínén, s alatta a rajz a föld 
feltárt belsejét mutatja, a megtalált ércek kincseivel. Mikor, hol, mennyi 
eredményt értek el a valóságban, azt ma már persze nem tudhatjuk, de az 
ilyen ősrégi, időtlen időkön át állandóan követett gyakorlat mellett nem le- 
het egyszerű vállvonással elhaladni. Legalábbis azt kell megjegyeznünk, 
hogy , valami lehet benne". 

A középkor tudósai közül az alkimisták foglalkoztak legbővebben a va- 
rázsvesszővel. Ők a csillagok befolyásával hozták kapcsolatba a vessző 
működését. Hétféle vesszőt különböztettek meg, aszerint, amint a hét plané- 
ta más-más ércre érezteti a befolyását. 

Az idők folyamán a tudományos babonák eljutottak a nép közé, ott le- 
olvadt róluk a tudós máz, és mint közönséges, gyakran naiv elemekkel ki- 
cifrázott népi babonák tenyésztek tovább. 

Általában villa alakú vesszőt szoktak használni, olyant, mint a gyerekek 
csúzlija. Hossza 40-50 cm, vastagsága ujjnyi szokott lenni. A kutató jobb és 
bal kezével egy-egy ágát megmarkolja, s nyelével előre, vízszintes helyzet- 
ben maga elé tartja. Mikor forrás vagy ércréteg fölé érkezik, a villa nyele 
lefelé hajlik, sőt néha olyan erővel rándul lefelé — mondják -, hogy a kutató 
alig bírja tartani. Némelyek hosszú és egyenes vesszőt használnak, s két vé- 
gén megmarkolva, íj módjára meghajlítják. Víz és érc fölött a vessző íve 
ugyancsak nagy erővel a föld felé billen. 

A babona ott kezdődik, mikor arról van szó, hogy milyen fából és minő 
módon kell a varázsvesszőt készíteni. Ősrégi szokás a mogyorófa mellett 
döntött. Hogy miért éppen emellett, sokat törték fejüket a tudósok, s egész 
sereg bonyolult elmélettel iparkodtak a mogyorófa kiváltságának rejtélyét 
megoldani. Magam részéről azt hiszem, hogy a megoldásért nem kell olyan 
messzire kalandozni: egyszerűen azért használtak mogyorófát, mert hajlé- 
kony. 

(Megjegyzendő, hogy a későbbi vesszőkutatók már nem ragaszkodtak a 
mogyoróhoz, hanem egyszerűen dróttal vagy halcsonttal kísérleteztek. Sőt 
kísérleti szerszámuk volt az inga, vagyis fonálra függesztett nehéz tárgy, 
esetleg semmi egyéb, mint egy rövid láncon fityegő zsebóra. Erről később 
még lesz szó.) 

A készítési mód körül teljes mivoltában kibontakozott a régi embernek 
babonás képzetekkel fertőzött fantáziája. Csak úgy egyszerűen lemetszeni a 
vesszőt, s elindulni vele forráskutatásra: ez nem fért össze a középkori em- 
ber alkímiás gondolatmenetével. Szerinte csak akkor lehet eredményre szá- 


mítani, ha a készítési mód körül megtartják az előírásos szertartásokat. A 
legkisebb hiba a hókuszpókuszok körül már bizonytalanná teszi a sikert. 

Íme, egy épületes példa a sokféle metódus közül: 

A vesszőt hajnali 3-4 óra között kell lemetszeni. De már előzetesen ki 
kell szemelni a megfelelőt. Nem mindegy, hogy melyiket vágjuk le; olyan 
ágát kell kikeresni, amely oly irányban nőtt, hogy a kelő nap keresztülsüt a 
villáján. Megtalálván a megfelelő gallyat, arccal a nap felé kell fordulni, 
meg kell hajolni háromszor a gally előtt, s el kell mondani egy verses imád- 
ságot, amelyet valamiféle tudálékos diák szerkesztett, s a ponyva segítségé- 
vel juttatott el a jámborul hivő, egyszerű emberekhez. Az imádság körülbe- 
lül így hangzott: 

, Isten áldása rád, nemes gally, Az Atya nevében kerestelek, a Fiú nevé- 
ben megtaláltalak, a Szentlélek nevében letörlek. Gally, kényszerítlek téged 
a Legmagasabb Lény nevében, hogy mutasd meg, amit akarok: tedd, amit 
parancsolok stb." 

Az egyház nem látta szívesen a babona e formáitt, s ha valakiről kiderült, 
hogy ilyesmihez folyamodott, könnyen belekerült a világi bíróság börtönei- 
be. Az is megeshetett, hogy a túlzott titokzatosság az ördöggel való cimbo- 
rálás gyanújába keverte az illetőt, amint azt egy igen érdekes esetnél nyom- 
ban látni fogjuk. 

Ennek az esetnek a hősei Magyarországon is jártak. 

Gobet, francia mineralógus rábukkant egy bennünket különösen érdeklő 
okiratra, ezt II. Ferdinánd magyar király és osztrák császár állította ki 1629 
szeptember havában. A latin nyelvű okirat bizonyos Beausoleil báró javára 
szóló ajánlólevél volt. Magyarul így hangzik: 

, Tudtul adjuk és bizonyítjuk, hogy a jelen okirat birtokosa, Chastelet 
János, Beausoleil bárója, a mi különösen kedvelt hívünk, különleges meg- 
bízatással volt a mi szolgálatunkban mint magyar királyságunk bányáinak 
intézéséhez kirendelt biztosunk; abból a célból, hogy ezt a nagy munkát si- 
keresebben hajthassa végre, különös kegyből és hajlandóságból Felségünk 
Tanácsosának díszes méltóságát adományoztuk neki. Megbízatásai sikerrel 
befejezvén, elbocsáttatását kérte, s egyben az iránt folyamodott Felségünk- 
höz, hogy adnánk részére megfelelő bizonylatot és ajánlást, amely becsüle- 
tes kérelmét indokoltnak véltük, s kegyesen elhatároztuk, hogy annak helyet 
adunk stb." 

Forrásom csupán eddig a pontig közli a királyi ajánlólevelet, s így nem 
tudtam megállapítani, hogy a báró a magyar bánya feltárása és igazgatása 
körül minő eredményeket ért el. 

Életsorsa egyebekben ismeretes. 


Jean de Chastelet, Beausoleil bárója 1590 körül született Brabantban. 
Vagyonos ember volt, s a családi hagyományok ellenére nem ment katoná- 
nak, hanem a tudományt választotta, s korának egyik legtanultabb 
mineralógusává képezte ki magát. Nem csupán a híre járta be egész Európát, 
de ő maga is — mint fejedelmektől meghívott tudós — Spanyolországtól 
Svédországig, Itáliától Skóciáig keresztül-kasul vizsgálta a bányákat, új tár- 
nákat fedezett fel, és új eljárásokkal javította a mívelést. 

Ez — mind igen szép — mondja az olvasó -, de hol itt a különös érdekes- 
ség? 

Rátérek arra is. 

A báró fiatalon házasodott meg, s elvett egy Martine de Bertereau nevű 
francia kisasszonyt. Olyan házasság volt ez, aminőt ideálisnak szoktak ne- 
vezni. A fiatalasszony részt követelt férjének munkásságából, és rendkívüli 
intelligenciája segítségével mindazt megtanulta, amit az akkori idők tudása 
ismert a geometria, mechanika, hidraulika, mineralógia és kémia anyagából. 
Csodálatos tehetségű asszony lehetett, mert temérdek tudományán felül tö- 
kéletesen beszélte az olasz, német, angol, spanyol és latin nyelvet. 

A házaspár közösen végezte kutatásait s egymagában Franciaországban 
százötven bányát tárt fel. Még ma is dolgoznak számos olyan francia bá- 
nyában, amelyeket hiteles megállapítások szerint a Beausoleil házaspár fe- 
dezett fel. Nagy, igen nagy szó volt ez akkoriban: Franciaországban alig le- 
hetett abban az időben bányaművelésről beszélni kiaknázatlanul hevertek a 
föld alatt az ország természeti kincsei, s a báróné joggal hivatkozott egy ké- 
sőbbi emlékiratában arra, hogy ő éppolyan szolgálatokat tett Franciaország- 
nak, mint ő előtte egy másik nő: Jeanne d" Arc, az orleansi szűz. 

Mi volt ennek a páratlan eredménynek a titka? 

A varázsvessző! 

Legalábbis a báróné ezt állítja Richelieu bíbornokhoz intézett emlékira- 
tában. Részletesen fel is sorolja, hogy hányféle varázsvesszőt használtak, s 
miképpen kell ezeket készíteni és alkalmazni. 

Igazat írt-e a csodálatos asszony? — nem tudhatni. Vannak, akik azt hi- 
szik, hogy a varázsvessző legendája nem igaz; a házaspár tudományos 
rendszer alapján tárta fel a bányákat, s a varázsvessző meséjét azért találták 
ki, hogy alkalmazkodjanak a kor babonás felfogásához, amely inkább volt 
hajlandó elhinni a csodásat, a természetfölöttit, mint a száraz tudományos 
valóságot. Erre mutat az is, hogy a báróné egy ízben hatalmasan elvetette a 
sulykot, mikor a selmecbányai föld alatti manókról írt. 

, Selmecbányán — írta — ötszáz ölnyi mélységben a föld alatt apró ma- 
nókat láttunk. Három-négy öklömnyi, vén emberkék voltak ezek, teljesen 
bányász módra öltözködve, kezükben lámpás és csákány. Aki nem szokta 


meg a bányák mélységének tüneményeit, halálra rémült volna a kísérteties 
jelenségektől." 


A babonás elem oktalan hangsúlyozása végre is vesztét okozta a szeren- 
csétlen tudós házaspárnak. 

Kutatásaikra elköltötték egész vagyonukat, háromszázezer livre-ét, ami 
körülbelül tízmillió aranyfrank körüli hatalmas summát jelent. Érthető, ha 
tekintetbe vesszük, hogy utazásaikon nem csupán családjuk és nagyszámú 
cselédségük vett részt, hanem állandóan ötven német és tíz magyar bányászt 
is vittek magukkal. 

Vagyonuk fogytával most már szerették volna a munkájuk eredményét 
látni. Emlékiratokkal, folyamodványokkal ostromolták a kormányt, és nem 
gondoltak arra, hogy a francia udvarnál nem az ország java s a személyes 
érdem az irányadó, hanem a protekció. A haszonleső kegyencek felfigyeltek 
a tudós pár kétségbe nem vonható eredményeire, s úgy gondolták, hogy a 
bányanyitási engedélyekkel járó haszon jobb helyen lesz az ő zsebükben, 
mint a gyámoltalan házaspáréban. De egyszerűen kisemmizni őket mégis- 
csak botrányt jelentett volna, ami nem lehetett az udvarnak kellemes. Tehát 
valamiképpen el kellett őket tenni az útból. 

Erre legcélravezetőbb módként az akkor szokásos eljárás kínálkozott: a 
boszorkányság vádja. 


Egyszerűen bevádolták őket Richelieu bíbornoknál, hogy istenkísértő 
babonaságot üÜüznek, varázslattal dolgoznak, a sátánnal cimborálnak. 
Richelieu-nek volt annyi esze, hogy átlátta a vád aljasságát és ostobaságát, 
de semmi oka sem volt rá, hogy a hatalmas vádlókkal szembeszálljon, s kel- 
lemetlenségeket szerezzen magának a pártfogók nélküli, magános tudóspár 
miatt. Nem szólalt fel az érdekükben senki, csupán annyi súly esett mellet- 
tük a mérleg serpenyőjébe, hogy mérhetetlen gazdagságot szereztek Fran- 
ciaországnak — de ezt az érdemet lebillentette a vádlók hatalmi súlya. 
Richelieu úgy könnyített a saját lelkiismeretén, hogy nem állította a 
Beausoleil házaspárt boszorkányság miatt a bíróság elé, mert ennek esetleg 
vérpad vagy máglya lehetett volna a vége, hanem minden bírói eljárás mel- 
lőzésével, puszta hatalmi szóval börtönbe záratta őket. Mégpedig kü- 
lön-külön, a férjet a Bastille-ba, az asszonyt pedig a vincennes-i államfog- 
házba. 

Negyven évig élt együtt a szerencsétlen házaspár, összeforrva a hitvesi 
szeretetben és a tudományos munka közösségében - s életük alkonyán min- 
den összeomlott fölöttük. Elveszett a vagyonuk, el a szabadságuk: nem csu- 
pán egymástól választották el őket örökre, hanem a gyermekeiktől is. Egyik 
fiú egyszer meglátogatta apját a Bastille-ban; erre lefogták, s őt is elzárták 
valahová. Mi lett a többi négy gyerekből, nem tudni. Az asszony nem sokáig 
bírta ki a börtönt. 1642-ben került fogságba, a rá következő évben meghalt. 
Férje tovább állta a balsorsot, az ő halála 1645-ben következett be. 

Tanulságos példája a hatalmasok hálájának. 

A Beausoleil házaspár szomorú sorsa óta a varázsvesszős kutatás nem- 
igen foglalkoztatta a nyilvánosságot. Itt-ott írtak róla a tudósok, s megkísé- 
relték tudományos okokkal magyarázni az eredményeket, de ezeknek a tu- 
dományos értekezéseknek a hangja nem hallatszott messzire. 

A nagy szenzáció, amely egy csapásra , divatba hozta" a varázsvesszőt, 
1692-ben esett meg. 

Nem kevesebbről volt szó, mint hogy egy egyszerű, műveletlen pa- 
rasztember, Aymar Jacgues nevezetű, varázsvesszejével felfedezte egy gyil- 
kosság tetteseit. 

Az eset leírásának forrása az a hivatalos jegyzőkönyv, amelyet Lyon 
város királyi protektora vett fel. Maguk a tények tehát hitelesek; a magyará- 
zatot később kísérlem meg. 

1692. július 5-én este fejszével agyonvertek egy lyoni borkereskedőt, 
feleségével együtt, s a pénzüket elrabolták. A tettesekről nem maradt semmi 
nyom, csupán a gyilkosság szerszámát, a véres fejszét találták meg a pincé- 
ben, a két holttest mellett. A nyomozás már a kezdetén megakadt; a hatósá- 
gok el sem tudtak indulni. Ekkor jelentkezett egy szomszéd azzal, hogy ő 


ismer bizonyos Aymar Jacgues nevű parasztembert, ennek az a híre, hogy 
varázsvesszejével képes lopások és egyéb gaztettek elkövetőit felfedezni. A 
hivatalos emberek hallottak ugyan ilyesmiről, s nem is tartották lehetetlen- 
nek a dolgot, de természetesen nem engedte a tekintély, hogy egy paraszt- 
ember segítségébe kapaszkodjanak. 

Ekkor az előzékeny szomszéd azzal állt elő, hogy ő bizony már elüzent 
Aymarért, itt is van, s a hatóságok rendelkezésére áll. 

Jó, ha már itt is van, mutassa meg a tudományát. 

Aymart levezették a pincébe, s kezébe adtak egy villa alakú fadarabot, 
amelyet egy kézügyre eső fáról törtek le. Az ember körüljárta a pincét, s íme, 
azon a helyen, ahol a meggyilkolt férfi holttestét megtalálták, a vessző he- 
vesen megrándult, magán Aymaron pedig nagy izgalom ütközött ki, és pul- 
Zusa erősen vert. Fokozódott izgalma s a vessző rángatózása azon a helyen, 
ahol az asszony holttestére akadtak. A pincéből a varázsvessző felvezette a 
bolthelyiségbe, majd ki az utcára, végig a városon, egészen egy kertész há- 
záig. Közben azt mondogatta, hogy a tettesek többen vannak, ketten, esetleg 
hárman. 

A kertész házánál ez történt: Aymar bement a házba, megállt az ebédlő- 
asztal előtt, melyen több borospalack volt, sorban megcélozta a palackokat, 
s az egyik palacknál a vessző megrándult. Tehát a tettesek itt jártak, és a pa- 
lackból bort ittak! A kertész felháborodottan tiltakozott. Aymar kérésére 
odahívták egész családját és személyzetét. A vessző a felnőtteknél mozdu- 
latlan maradt, de két 9-10 éves gyereknél megbillent. A gyerekeket elővették, 
s ezek némi ráripakodás után bevallották, hogy de bizony láttak ők pár napja 
a kora reggeli órákban három embert besurranni a házba, ezek pár kortyot 
nagy hirtelen felhajtottak a palackból, és továbbigyekeztek. Ők nem mertek 
szólni róla, mert féltek, hogy kikapnak, amiért nyitva hagyták a kaput. Pon- 
tosan leírták a három ember külsejét is. 

Aymar becsülete immár növekedőben volt. 

A prokurátor személyesen vette kezébe az ügyet. Hozatott még két olyan 
fejszét, mint aminővel a gyilkosságot elkövették, s ezt a kettőt, valamint a 
bűnjel-fejszét egy kertben más-más helyen elásatta. Elindította Aymart, s ez 
rövid bolyongás után azon a helyen állapodott meg, ahol a bűnjel-fejsze volt 
elásva. A kísérletet megismételték olyanképpen, hogy Aymar szemét bekö- 
tötték, s a fejszéket a fűbe rejtették ide-amoda. A varázsvesszős paraszt 
megint csak megtalálta az igazi fejszét. 

Most már nem kételkedtek többé benne. A prokurátor hivatalosan meg- 
bízta a nyomozással, s kirendelt melléje egy bírósági jegyzőt és két porosz- 
lót. Aymar vesszeje útmutatását követve a Rhőne partjára érkezett, s ott nagy 


csodálkozására három ember lábnyomát vették észre a fövenyben, annak je- 
léül, hogy azok ott csónakba szálltak. 

Nosza, utánuk! Az üldözők is áteveztek a folyón, s Aymar tovább vezet- 
te őket faluról falura, kocsmáról kocsmára. De még az ágyakat is megmu- 
tatta, amelyekben a tettesek aludtak! A hajsza napokon át folyt, keresztül 
egy nagy katonatáboron, keresztül Beaucaire város embersokadalmán, 
amely az ottani vásárra torlódott össze. Itt, Beaucaire-ben Aymar bejelentet- 
te, hogy a tettesek szétváltak, kettő elhagyta a várost, de egy még idebent 
rejtőzik. 

A vessző Aymart és kíséretét a börtön kapujához vezette. , Ott benn kell 
lennie a tettesnek." 

A hivatalos küldöttség előtt megnyílt a börtönajtó. Az igazgató előve- 
Zettette a , létszámot"; valami 14-15 rabot, köztük egy púpos fiatalembert, 
akit alig pár órája hoztak be holmi vásári lopás miatt. Aymar sorban nekik 
szegezte varázsvesszejét. A régi raboknál mozdulatlan maradt, de a púpos 
előtt megrándult és lebillent. 

A púpos persze hevesen tagadott, de Aymar tekintélye immár akkora 
volt, hogy a bírósági jegyző hivatalosan lefogatta, kikérte a beaucaire-i ha- 
tóságoktól, s a fegyveres poroszlókkal visszakísértette Lyonba. 

S most a bizonyítékok csodálatos módon kezdtek szaporodni. Itt is, ott is, 
az Aymar nyomozóútja során megjelölt kocsmákban ráösmertek a púposra, 
hogy bizony ő volt az, aki ott járt, két társával egyetemben. Az a leírás, 
amelyet ezeken a helyeken a két bűntársról adtak, tökéletesen egyezett a 
kertész gyermekeinek leírásával. Mikor aztán a kertészgyerekek is ráismer- 
tek, a púpos megtört a rászakadó bizonyítékok súlya alatt, és vallani kezdett. 

Vallomása szerint munka nélkül csavargott Lyon utcáin, és megismer- 
kedett két idegennel. Ezek megfogadták inasnak, majd beavatták a gyilkos- 
ság tervébe. A púpos kétségbeesetten tagadta, hogy magában a gyilkosság- 
ban is részt vett volna; az ő szerepe csupán annyi volt, hogy őrt állt az ajtó- 
ban, és vigyázott. Ezért mindössze hat tallért kapott a rabolt pénzből, ami 
130 tallért és 8 aranyat tett ki. 

Ezek a részletek annyira egybevágtak az eset egyéb körülményeivel, 
hogy a púpos bűnössége iránt immár egy csöppnyi kétely sem maradt. EI is 
ítélték a boldogtalant kerékbetörésre, s a borzalmas ítéletet annak rendje és 
módja szerint végre is hajtották. Mikor a vesztőhelyre vitték, akkori szokás 
szerint a menet megállt az áldozatok házánál, s ott az elítélt egy ingben, égő 
fáklyával a kezében, térdet hajtott a küszöb előtt, és tettét újra beismerve, 
bűnbocsánatért könyörgött. Azután már csak a hóhér bunkójának zuhogását 
s a csontok ropogását hallotta a tömeg... 


Aymar hatósági megbízásból folytatta a nyomozást a két elmenekült tet- 
testárs után, de eredménytelenül, mert a nyomozás során elérkezett az or- 
szághatárig, s azon túl már nem mehetett. 

A varázsvessző sikerének híre gyorsan elterjedt egész Franciaországban. 
Tudósok kísérleteztek vele, divatossá lett. 

De hátra volt még Párizs ... 

Párizs egyik leghatalmasabb főura a királyi családdal rokonságot tartó 
Condé herceg volt. Ezt a nagyurat érdekelték a varázsvessző körül keringő 
hírek, s elhatározta, hogy végére jár a dolognak. A legegyszerűbb módot vá- 
lasztotta: felrendelte Aymart Párizsba, és palotájában, a portásnál szállásolta 
el. 

Megkezdte vele a kísérletezést. 

Első kísérlet: bevezették egy szobába, ebben több rejtekhelyen a herceg 
aranypénzeket tartott. A varázsvessző tökéletesen csődöt mondott: egyet- 
lenegy rejteknél sem mozdult meg. Aymar azzal mentegetődzött, hogy a bú- 
torok és falak tele vannak aranyozással, s ez megtévesztő hatással van rá. 

Második kísérlet: a kertben öt gödröt ástak, s mindegyikbe más-más 
tárgyat dugtak el. Aranyat, ezüstöt, rezet, kőszenet, majd aranyat és ezüstöt 
vegyesen. Azért vegyítették így a tárgyakat; mert Aymar azzal dicsekedett, 
hogy ő a föld alá rejtett ércek fajtáját is meg tudja különböztetni. Eredmény: 
ismét tökéletes csőd, nem talált semmit. 

A harmadik kísérlet furcsa eredménnyel végződött. Condé hercegkisasz- 
szonytól abban az időben elloptak két ezüst gyertyatartót. Most már Aymar 
elemében volt, a varázsvessző vígan rángatódzott. Ki a palotából, el a Szaj- 
na-partra, s ott egy aranymíves boltja előtt megállapodott. Elővették az 
aranyművest: a gyanúnak még csak az árnyéka sem tapadhatott rá. Másnap 
azonban különös dolog történt. Ismeretlen küldönc letett egy csomagot a 
Condé-palotában Condé kisasszony címére, és eltávozott. A csomagban 
harminchat livre volt. Vagyis a küldemény azt a látszatot akarta kelteni, 
hogy a tolvaj megbánta a lopását, és a gyertyatartók árával akarta kárpótolni 
a hercegleányt. Rossz nyelvek azt suttogták, hogy együgyű parasztfurfang- 
ról van szó: maga Aymar küldte a pénzt, hogy elterelje a figyelmet a ku- 
darcról. 

Most már sorjában zuhogtak a kudarcok a varázsvesszős hős fejére. 
Mások is, akiknél földerítetlen lopások történtek, hozzá fordultak segítségért. 
Aymar vállalkozott is a nyomozásra, hiszékeny emberektől a jutalmat előre 
felvette, de egyetlen esetben sem tudott eredményt elérni. 

Érdeklődött iránta a Tudományos Akadémia is. Aymart az illusztris tu- 
dóstársaság elé idézték, s egyik akadémiai tag felmutatott neki egy ara- 
nyakkal telt erszényt, mondván, hogy ő most kimegy a kertbe, s az erszényt 


elássa. Aymar bizonyítsa be a tudományát, és találja meg az erszényt. Ez ki 
is vonult varázsvesszejével a kertbe, s halálos biztonsággal megjelölt egy 
helyet a fal tövében, mondván, hogy ott van az erszény elásva. , Tévedés — 
felelte az akadémikus -, az erszény itt van a zsebemben. Egyáltalán nem ás- 
tam el." 

Innen bizony szégyennel megrakodva távozott a lyoni eset hőse. 

Az utolsó kísérlet azután végképpen véget vetett párizsi karrierjének. 

Párizs egyik utcáján gyilkosság történt. Megöltek egy éjjeliőrt. A tette- 
sek már lakat alatt ültek, amikor Condé herceg kívánságára a főügyész el- 
vezette Aymart a bűntett színhelyére. Aymar ide-oda bolyongott csúzlíijával, 
de semmiféle nyomra nem bukkant. Végre megmondták neki, hogy ne fá- 
radjon tovább: a tettesek már a börtönben ülnek. A ravasz ember nyomban 
feltalálta magát, s még neki állt feljebb, nagyarázgatván, hogy a varázsvesz- 
sző csak akkor mozdul meg, ha a tettesek még ismeretlenek. De ha már 
megvannak, és bűnüket már bevallották, a varázsvesszőnek már nincsen 
semmi szerepe, és még akkor is mozdulatlan marad, ha maga a tettes áll 
előtte. 

Az elmés kifogás hatástalan maradt, és Aymart rövid úton eltanácsolták 
Párizsból. 

Aymar esete azért lett világhírű, azért írtak róla századokon át, mert a 
párizsi kudarc ellenére kétségtelen volt, hogy Lyonban csakugyan, ered- 
ményt ért el, s az egyik tettest sikerült megtalálni. A lyoni főügyész hivata- 
los jegyzőkönyvének adatai feltétlenül hitelesek. 

A párizsi kudarc azt mutatta, hogy Aymar közönséges csaló volt — a lyo- 
ni siker viszont a varázsvessző csodás képességeiről tett volna bizonyságot. 

Hát Aymar csakugyan csaló volt. 

Egy nagy hírű orvosprofesszor magyarázta egyszer nekem, hogy külö- 
nösen az okkult tünemények szélhámosai rendszerint műveletlen emberek. 
Képzett, intelligens ember többnyire visszariad a csalástól, mert előre látja a 
nehézségeket, amelyeken a bármily gondosan kieszelt terv fennakadhat és 
felborulhat. De a tanulatlan ember nem gondol annyira előre, s nem látván 
annyi nehézséget, merészen nekivág a csalásnak. 

Vegyük szemügyre Aymar lyoni műveleteinek részleteit. A detektívre- 
gényben jártas modern olvasó igazat fog nekem adni, amikor elvezetem a 
feltételezhető megoldáshoz. 

Először is idézzük emlékezetünkbe, hogy Aymart az áldozatok egyik 
szomszédja ajánlotta; sőt különös, kissé gyanús előzékenységgel mindjárt 
elő is állította. Nyilvánvaló, hogy Aymar előzetesen beszélgetett barátjával, 
a szomszéddal, s szó esett róla, hogy miféle gyanús idegenek ténferegtek az 
eset napján a ház körül. Abban az időben Lyon kisváros volt, s kisvárosban 


mindenkinek minden léptét-nyomát ismerik. A szomszéd akár a saját meg- 
figyeléséből, akár az utcabéli egyéb szomszédok és öregasszonyok tereferé- 
jéből mindenesetre tudhatott annyit, hogy három idegen fordult meg az ut- 
cában, s egy közülük púpos volt. 

Íme, a rejtély megoldása: a púpos! 

Gondoljunk rá, hogy Aymar nyomozása napokon keresztül tartott, s mi- 
kor a fogházban ráakadtak a púposra, pontosan tizenöt nap telt el a cselek- 
mény óta. Bőséges alkalma volt tehát, hogy akár személyesen, akár a szom- 
széd cimborája útján újabb és újabb adatokat szerezzen róla, hogy merre 
láttak három idegent, akik közül az egyik púpos volt? 

Ilyen adattal szolgált a két kertészgyerek, akiket azután Aymar varázs- 
vesszeje teátrálisan leleplezett. Bőséges adatokat szerezhetett a katonatá- 
borban, ahol a három idegen megjelenése kétségtelenül feltünt. De legpon- 
tosabb adatok Beaucaire-ban jutottak Aymar és cimborái tudomására. 

Képzeljük el a vásár nyüzsgő, hullámzó embersokaságát. Egyszerre 
megjelenik köztük egy parasztember, villa alakú varázsvesszejét szorongat- 
va, s kutató tekintettel lépegetve; mögötte a hivatalos kíséret: egy bírósági 
jegyző és két fegyveres poroszló; nyomukban a kíváncsi tömeg, találgatva 
és tárgyalva a furcsa menet okát és céljait. Elég lehetett egyetlen megjegyzés, 
hogy épp egy órával azelőtt fogtak el egy púpos vásári tolvajt: Aymar tisz- 
tában volt a helyzettel. Most már teljes biztonsággal haladhatott a fogház 
felé, s odabenn megfelelő hókuszpókuszok után tévedhetetlenül jelölhette 
meg tettesként a boldogtalan púpost. 

S mindezeken felül még valami szegődhetett Aymar szolgálatába: a sze- 
rencse. Kriminalistáknak nem kell magyarázni, hogy az eredményes nyo- 
mozásoknak jó részét a véletlen szerencse segíthette a sikerhez. Aymar egy 
csomó adattal indult neki a nyomozásnak, s annak során szerencséje is volt. 
Ennyi az egész. Nem kell tehát természetfölötti erőket sejteni egy természe- 
tes úton megmagyarázható esemény mögött. 

Aymar sikere hallatlanul megerősítette a varázsvesszőbe vetett hitet. 
Mint említettem, divattá lett, s immár nem csupán föld alatti természeti kin- 
cseket és gonosztevőket kerestek vele, nem csupán a női erény körüli szi- 
matolásnál vették igénybe, hanem egyéb abszurd kérdés megoldásánál is 
varázsvesszőhöz folyamodtak. Az csak hagyján, hogy Dél-Franciaországban 
egész kasztja alakult a varázsvesszős határkőkutatóknak, akik vállalkoztak 
rá, hogy vitás határkérdésekben varázsvesszejükkel kikutassák, hol állott a 
régi, hiteles határkő, öt garas volt a díja egy ilyen nyomozásnak, s a jámbor 
falusi gazdák vita nélkül elfogadták a varázsvesszős ember döntését. 

De később olyan kérdéseknél is szerepet kapott a varázsvessző, amelyek 
erősen emlékeztettek a XIX. század derekán lábra kapott asztaltáncoltatási 


divatra. A varázsvessző felelt minden kérdésre, akár arról volt szó, hogy en- 
nek vagy annak a személynek mik a titkos bűnei, hol tartja az elrejtett va- 
gyonát, betegség esetén minő gyógyszereket kell szednie, melyek a kedvező 
vagy kedvezőtlen csillagászati konjunktúrák stb. stb. Sőt, akárhányan arra is 
hitet tettek, hogy a varázsvessző képes útbaigazítást nyújtani vitás teológiai 
kérdésekben. 

Ezt már az egyház nem nézhette tétlenül. A varázsvesszős kísérletezé- 
seket bűnös babonaságnak bélyegezte, s fellépésének az lett a következmé- 
nye, hogy a nyilvános próbálkozások megszűntek, s a varázsvessző, hogy 
úgy mondjam, kiment a divatból. 

Ezzel lezárult a varázsvessző babonás korszaka, s pár évtizedes szünet 
után kezdetét vette a tudományos ellenőrzés mellett végzett és tudományos 
elméletekkel megindokolt kísérletezések ideje, szóval a varázsvessző tudo- 
mányos korszaka. 


1781-ben egy montpellier-i orvos, Thouvenel doktor először állott elő 
azzal az elmélettel, amely — mint látni fogjuk — később újra szerepelt, mint a 
varázsvesszős tünemények tudományos magyarázata. A doktor szerint a föld 
alatt áramló vizeknek s a föld alatti érc— és egyéb rétegeknek bizonyos ki- 
sugárzása van, s ez megfelelő adottságú egyénekre oly mértékben hat, hogy 
szervezetükben erős elváltozásokat, rángatódzásokat, gyakran görcsöket 
éreznek. 

Vagyis nem a varázsvesszőben van a felfedező erő, hanem az emberben. 
A varázsvessző csupán egyszerű eszköz, amelyet az ércmegérző és forráslá- 
tó (hidroszkóp) egyének könnyebb szemléltetés végett használnak. 

Thouvenel doktor kísérleti nyula egy jámbor parasztgyerek volt, Bleton 
Barthélemy nevezetű. Ez hétéves korában egy kolostorba került, s ott nap- 
fényre jutott forrásmegérző képessége. Ebédet vitt a mezőn dolgozó mun- 
kásoknak, s fáradtan leült egy kőre. Hirtelen olyan rosszul lett, hogy ájultan 
fordult le róla. Egy szerzetes épp arra járt, segítségére sietett, és lefektette 
valamivel arrébb a fűre. A gyerek azon pillanatban jobban lett. Hogy kipi- 
henje magát, megint visszaült a kőre, s megint lefordult. A szerzetes most 
már kísérletezni kezdett vele, s mert az eredmény mindig ugyanaz maradt, a 
kőre kezdett gyanakodni. Jelentést tett — a kő alatt felásták a földet, s olyan 
bőséges forrásra akadtak, amely elég volt, hogy elhajtson egy papírmalmot. 

Mikor Bletont Thouvenel doktor megismerte, már felnőtt legény és me- 
gyeszerte ismert hidroszkóp volt. 

A doktor felvitte Párizsba, s ott tudományos ellenőrzés mellett kísérle- 
teztek vele. Sok esetben meg is érezte a föld alatti vizeket, de néha bizony 
felsült. 


Hosszú és heves tudományos csata dúlt Bleton körül. Párizs tudósai közt 
két tábor alakult: a bletonisták és az antibletonisták tábora. 

Ma már az egész tudósháború csak annyiban érdekes, hogy ettől az idő- 
től kezdhetjük a varázsvessző körüli komoly, tudományos vizsgálatokat. A 
vizsgálódások adattárában feltétlenül helyet kell foglalnia Bleton eredmé- 
nyeinek. (A részletes adatok megtalálhatók Thouvenel doktor könyvében, 
valamint a Journal de Paris 1782. májusi és júniusi számaiban.) 


A XVIII. század tudománya az ércmegérzést sziderizmusnak, az érc- 
megérző embereket rhabdomantikus egyéneknek nevezte. 

Ilyen rhabdomantikus leány volt a XVIII. század elején feltűnő Beutler 
Katharina. Svájcban, Thurgau kantonban lakott, s varázsvesszejével valóban 
felfedezett föld alatti érc-, kőszén-, só- és higanytelepeket. 

A korabeli folyóiratok, főképpen a híres természettudós Oken enciklo- 
pédikus folyóirata, az Isis, részletesen foglalkoztak vele. A tudósokat legin- 
kább az érdekelte, hogy mit érez Katharina, mikor a föld alatti természeti 
kincsek fölé érkezik. Íme, a vonatkozó összeállítás: 

Víznél olyanféle érzése támad, mintha saját belsejében vízoszlop emel- 
kednék fel, majd cseppekre oszolva, megint leomlanék. Ezt nem képes 
másként kifejezni. Vasnál úgy érzi, mintha hideg víz érintené a nyelvét. Kén 
belső melegséget idéz elő. Széntelep hasonló meleget okoz, kellemetlen 
közérzéssel párosulva, s ez görcsökig és ájulásig fokozódik, ha nagyobb ki- 
terjedésű széntelepet érez. Gipsz görcsös összehúzást vált ki a nyakában, s 
ezt némely gipszrétegnél szorongó érzés kíséri. Okát nem tudja adni a heve- 
sebb vagy gyengébb kísérő tünetnek, valószínűleg a gipsz minőségével vagy 
mennyiségével függhet össze. Timsónál hideg, maró víz támadja meg felső 
fogsorát; réznél meleg, keserű íz gyűlik össze a szájában; ólomnál kellemet- 
lenül elnehezül a teste, arzén erős lüktetést okoz a fejében; ezüstnél különös 
nyomást és szorongást érez; aranynál lábát gyengeség lepi meg, rossz érzés 
és melegség keletkezik egész testében. 

A sziderizmus magyar példáját dr. Hanák Mihály egri orvosnak Egerben, 
1832-ben megjelent könyve írja le, amely ezt a furcsa címet viseli: Öszves 
dermengés s önképen kifejlett álomjárás története. Az , öszves dermengés" 
akkori magyarsággal a catalepsia composita lefordítása akar lenni. 

A dermengő egyén Berzeviczy Flórián egri kispap volt, akin súlyos 
hisztériás tünetek ütköztek ki, s betegsége folytán mindenféle csodás és 
megmagyarázhatatlan cselekedettel ejtette ámulatba a környezetét. Előre 
megjósolta betegségének változásait, rosszra vagy jóra fordulását; megérez- 
te, ami a szeminárium távoleső szobáiban történt; hirtelen megszólalt: , Most 
látom a harangozót felmenni a toronyba, hogy hét órakor harangozzon" — s 


azon percben megkondult a harang, holott az óra szerint még nem követke- 
Zett el az ideje. Sziderikus megérzéseit Hanák doktor következőleg mondja 
el: 

, Estvélyi kilenc órakor hívatván, haladék nélkül menék a beteghez, ki- 
ben új s pedig váratlan tüneményeknek kifejlését szemléltem, t.i. a nemtelen 
ércek, kivált a vas s réznek utálását elannyira, hogy az ily legparányibb érc 
is a beteg közelében igen kedvetlen érzést okozván, görcsökbe is ejtené, 
melyek csupán azon érceknek elhárításával csillapodtak. 

Azokáért a szobából minden vasfélék elháríttatván, a beteg megcsende- 
sült. Ez időtől fogva ha valaki ércekkel közelített a beteghez, ez nemcsak az 
érc nemét (melyet semmiképpen nem láthatott), de még a helyét is, s máso- 
dik vagy harmadik szobában is pontosan megmondá. Ezen tehetségét a be- 
tegnek többszöri próbálatok, mellyek hét nap alatt tétettek, bizonyíták. 

Dec. 18-án hajnali öt órakor a harangok kongásai által felveretvén, 
nyugtalansága minden kongásra nevekedik, s majd a legiszonyúbb görcsök- 
be esik, melyek a harangozás alatt szüntelen zaklatták. Bántá a beteget a 
hangon kívül a hang által gerjesztett kellemetlen ércíz is, melyet a beteg ki- 
csúcsosodott nyelvének az sós, keserű, szúrós, szúrólag-sós, s.t., melyet a 
szájba vett aranygyűrűvel s édes szerekkel, vagy orrához vitt illatos szerek- 
kel, vagy az őrzők által okozott nagyobb zörgés által vágyott csillapítani, 
Legsúlyosabban bántá a beteget a szomszéd ciszteri atyák tornya harangjá- 
nak kongása, mellyek (a beteg mondá) nagy részben ezüstvegyületből 
állanak, s érdeklőbb hangúak is, melyek a szájban szúrólag-sós ízt, a szívben 
pedig minden kongásra a legélesebb fájdalmat, nem különben mintha tűvel 
szúratott volna, okozták. 

Karácsony napján egy nehezen hivő látogatója, bár előre intették odakint, 
hogy ne vigyen magával semmi ércet, zsebeit rézzel és vassal rakta meg, s 
úgy lépett a beteg ágyához. Erre a fiút irtózatos görcsroham érte, teste egé- 
szen megmerevedett és kifeszült. 

Januárius közepén Leffelholz György, a lyceum fizikatanítója a beteg 
ajkára sós vízzel megnedvesített ezüstpénzt, gyomra tájékára ugyancsak sós 
vizes cinlevelet tett, s e két ércet rézdróttal kötött össze. E kísérlet foganatja 
az lett, hogy a fiút nagy reszketés lepte meg, olyannyira, hogy szólni sem 
bírt. Egynéhány nap múlva a nála járó Brudern báró óraláncáról megmondta, 
hogy platina, mert íze az arany és az ezüst között van." 

Hanák doktor a dermengő kispapról szóló tanulmányát német és latin 
nyelven is kiadta. A külföldi tudományos visszhangot nem kísértem figye- 
lemmel, de tartozom a doktor reputációjának azzal a megállapítással, hogy 
megfigyeléseinek elintézésére az egyszerű vállvonogatás nem alkalmas. 


Száz évvel az ő könyvének megjelenése után, a tudományos világ szeme 
láttára egy hasonló ércmegérző fenomén bukkant fel Olaszországban. 

1931 elején felkapta a hír az olasz Mattaloni Mária nevét. Ez a kis falusi 
parasztlány nem csupán vasérceket és petróleumforrásokat fedezett fel, ha- 
nem útmutatásai nyomán a régészek állítólag etruszk sírokat, régi bronz- 
edényeket, agyagkorsókat, szobrokat találtak. 

Képessége olyan módon jelentkezett, mint azt Bleton esetében láttuk. 
Gyerekkorában, amikor lánytársaival a réten játszott és szaladgált, hirtelen 
erős reszketés fogta el, a szíve rendkívül hevesen dobogott, s halántékán az 
erek majdnem megpattantak. Mire orvoshoz vitték, a tünetek elmúltak, s az 
orvos a legszorgosabb vizsgálat után sem tudott egyebet mondani, mint 
hogy a lány makkegészséges. 

Egyszer, már nagylány korában, egy varázsvesszős ember került a falu- 
jukba. Kíváncsiságból elkérte tőle a vesszőt, s íme: egy helyen a vessző nem 
csupán rángani kezdett, de nagy erővel a föld felé csapódott. Kísérletképpen 
felásták azon a helyen a földet, s nem nagy mélységben bőséges vizet talál- 
tak. 

Ez még nem lenne különös dolog a varázsvessző híveinek szemében, de 
az esetet a leány ércmegérző képessége teszi figyelemre méltóvá. Ugyanis 
az érctelepek fölött egyszerre csak elkezd reszketni. A reszketés erejéből a 
leány következtetni tud, hogy miféle telepek fölött jár, s azok minő mély- 
ségben terülnek el. Legerősebb reszketés a higanytelepek és petróleumerek 
fölött fogja él. Mikor egy ízben egy higanytelepet fedezett fel, azt hitte, 
hogy megpattan a szíve. Az orvosok percenként kétszázhúsz szívverést 
mértek akkor nála. 

Az etruszk sírok feltárását illetően a híradások kissé kalandosnak lát- 
szanak. A napilapok azt írták, hogy a leány belátott a föld alá, s ott koporsó- 
kat látott. 

Ez bizony emlékeztet arra a tudományos tévhitre, amelyet még Plinius is 
valónak fogadott el, hogy ti. a hiúz keresztüllát a falon. 

Viszont kétségtelen, hogy hasonló híreket a régi tudományos könyvek és 
iratok nemegyszer szállítanak. 

A legrégibb ilyen híradás Del Rio könyvében, a Disguisitiones 
magicaeban. (, Vizsgálódások a mágiáról") foglaltatik. Őszerinte Spanyol- 
országban élnek emberek, akik meglátják a föld alatt az érceket és forráso- 
kat, de még a koporsókat és holttesteket is. Ezek az emberek nemzedékről 
nemzedékre öröklik csodálatos képességüket. A nép Zachuris néven ismeri 
őket. A szerző erősen állítja, hogy ő maga is találkozott velük. 


Minthogy azonban Del Rio könyve a boszorkányüldözések idejében je- 
lent meg, s ő maga is konokul hitt a boszorkányokban és az ördöggel való 
cimborálásban, adatait nem lehet készpénzül elfogadni. 

Sokkal később, a párizsi Mercure de France 1725 szeptemberi száma 
részletesen ad hírt egy Donna Pedegache nevű lisszaboni úrihölgy hasonló 
képességeiről. 

Eszerint a portugál úrihölgy nem csupán a föld alatt rejtőző vizeket és 
érceket látta meg, de keresztüllátott az emberi testen is. Már hároméves ko- 
rában jelentkezett csodálatos képessége. Mikor először került eléje új cse- 
lédlányuk, tapsolni és ujjongani kezdett: Kisbaba, kisbaba! Ő játszani akar a 
kisbabával! A szolgáló vaskos parasztlány volt, s a legnagyobb gyermeki 
fantáziával sem lehetett kisbabának minősíteni. Hol van hát a kisbaba? , Ott 
benn! Ott benn!" — mutogatott egyre a lányra, mire az fülig elvörösödött, és 
nagy bőgések között ismerte be, hogy a kislány bizony igazat mondott. . . 

Ez a képessége serdült korában még jobban kiterebélyesedett. Megálla- 
pította az emberek belső betegségeit. Meglátta a belső daganatokat, köveket 
stb. 

Az orvosok akárhányszor csak a boncolásnál derítették ki, hogy Donna 
Pedegache diagnózisa helyes volt. 

Csodálatos röntgenszemével nem csupán forrásokat és érceket látott 
meg a föld alatt. Egyszer úton volt Portugáliában. Egy helyen megállást pa- 
rancsolt, kiszállt a kocsijából, és azt mondta, hogy körülbelül harminclábnyi 
mélységben, antik műtárgyat lát a földben, valami medencefélét, igen szép 
díszítésekkel. Jelentették az udvarnak, elrendelték az ásatást, s a medencét 
valóban megtalálták. 

A hírre a párizsi Tudományos Akadémia is felfigyelt. Diplomáciai úton 
értesítette a lisszaboni úrihölgy családját, hogy nagy örömmel venné, ha 
Donna Pedegache felrándulna Párizsba, s az ottani tudományos világ hitele- 
síthetné természetfölötti adottságait. Az úrihölgy dúsgazdag volt, s így a pá- 
rizsi útnak nem lett volna semmi akadálya. 

Mégsem lett belőle semmi. 

Elgáncsolta a férj. 

Ügy okoskodott, hogy hiába kísérné el akár személyesen ő maga is a fe- 
leségét Párizsba; röntgenszem ide, röntgenszem oda; akármilyen éles szeme 
is van a feleségének, maguk a férjek efféle képességgel nemigen szoktak di- 
csekedhetni. Párizsban pedig nem csupán öreg akadémikusok laknak. . . 

Így aztán Donna Pedegache csodálatos adottságai kisiklottak a tudomá- 
nyos ellenőrzés és hitelesítés alól. 


1932 április havában az európai napilapok hírt adtak egy valladolidi 
egyetemi tanár kísérleteiről, amelyeket egy hosszú nevű spanyol fiatalem- 
berrel folytatott. A spanyol sokaságú nevek közül csupán az Argamasilla 
nevet ragadom ki. A kísérletek eredményét szó szerint közlöm, amint akko- 
riban a lapok megírták. 

Eszerint. 

A fiatalember el tudja olvasni a bezárt fémszekrényben levő írásokat, s a 
lezárt órafedélen át meglátja a mutatók állását. 

A professzor négy kísérletről számol be, ezeken Argamasilla a lezárt, 
dupla fedelű órán leolvasta a mutatók állását, bár a jelenlevők nem tudták, 
hogy hol állanak a mutatók; ugyanis előbb lezárták az óra fedelét, és csak 
azután csavarták el a mutatókat. Tehát nem történhetett telepatikus gondo- 
latátvitel az orvosok agyából a médium agyába, hanem az utóbbi keresztül- 
látott az óra fémfedelén. 

Négy kísérletet egy ezüstszekrénykével folytattak le. Hossza 243 mm, 
magassága 533 mm, szélessége 61 mm volt, és födele tökéletesen zárult. 
Argamasilla a fedélen keresztül elolvasta a szekrénykében levő írásokat. 

Az első kísérletnél egy újságcikket olvasott el. 

A másodiknál egy kitépett naptárlap számjegyeit pontosan elolvasta, 
csupán a számjegyek színénél csalódott; ugyanis azt mondta, hogy a számok 
nyomása fekete, holott sötétkék volt. 

A harmadik kísérletnél felismerte, hogy a 15-ös szám piros színnel van 
nyomtatva, alatta , hétfő" és fölötte , augusztus" szó áll. 

A negyedik kísérlet szintén naptárlappal történt; itt pontosan megmondta, 
hogy május 16-át látja, fekete színnel nyomtatva. 

Az első és negyedik kísérletnél az orvosok nem tudták, hogy minő tar- 
talmú lapot tettek a szekrénybe. 

Hogy mi az igazság a hiúzszemű spanyol teljesítményei körül, nem áll- 
hat módomban kinyomozni. Magam is csak az újsághírekre voltam utalva. 


Elérkeztem a varázsvessző történetének legújabb korszakához. 

Mint már említettem, a modern kutató elhagyta az ősi mogyorófa vesz- 
szőt. Különféle csavarodású drótokkal kísérleteznek, sőt megjelent a színté- 
ren egy új fajta szerszám: az inga. 

Ez az úgynevezett sziderikus inga nem egyéb, mint fonálra 
felfüggesztett súly; lehet akármilyen anyagból, nem fontos. 

Azt hinné az ember, hogy ha az ilyen ingát kézbe vesszük, majd ide-oda 
himbálózni, vagy legjobb esetben, ha ujjunkkal kissé irányítjuk, szabályos 
köröket fog leírni. 

Nem egészen így történik. 


Az inga valóban elkezd körbe keringeni, de a mozgás iránya aszerint 
változik, aminő tárgy fölé tartják. Réz és ezüst fölött jobbról balra kering, 
víz fölött balról jobbra. És hiába próbáljuk meg irányától eltéríteni — írja a 
kísérleteket ismertető német lap —, az inga ismét felveszi azt a keringési 
irányt, amelyet az alatta elhelyezett tárgy minősége követel. 

Még érdekesebb ez az irányváltozás, ha az ingát az emberi test külön- 
böző részei fölé tartjuk. A homlok fölött balról indul meg jobbra; az orr fö- 
lött jobbról balra, a száj fölött viszont balról jobbra. És így tovább. 

Szép dolog ez — mondottam -, de lássuk, mi az igazság benne! Abba- 
hagytam az írást, elővettem a zsebórámat, karikájába befűztem egy madza- 
got, és az íróasztal fölé tartottam saját külön sziderikus ingámat. Az óra ele- 
inte nem lehetett tisztában új feladatával, mert ide-oda himbálódzott, de 
azután mozgásai egyre szabályosabbak lettek, s rendszeres körözésbe fogott, 
mégpedig balról jobbra. Akkor hirtelen alája tettem a bal kezemet, tenyérrel 
lefelé. Az inga elkezdett lankadni, körei egyre kisebbek lettek, szabálytala- 
nokká váltak, majd megállapodott, de kis idő múlva újrakezdte a körözést, 
éspedig jobbról balra! 

Hogy önkéntelenül nem igazítottam rajta, arról nem állok jót; ha netalán 
megesett, az , tudatom alatt" történhetett, ahogy modani szokták. 

A tudósok, akik az ingával szakszerűen kísérleteznek, néha kissé fan- 
tasztikus eredményekről adnak számot. Egy párizsi lap ismertette két francia 
orvos kísérleteit, ezek az inga segítségével állítólag pontosan meg tudták ál- 
lapítani egyes betegségek székhelyét. Eljárásukat , radiesztétikus diagnózis" 
névre keresztelték. Hogy mi igaz belőle, azért a francia lap felelős. 

E tudományos igényű kísérletekre is rávetették magukat a tudomány 
szélhámosai, és vadnál vadabb hírekkel ejtették ámulatba a kritikátlan hívő- 
ket. Könyveikből természetesen kiordít a reklám. Közlöm kivonatban egy 
ilyen könyv tartalmát, annak illusztrálására, hogy mi minden bolondot be 
nem szed a jámbor, hivő olvasó. A könyv németül jelent meg, ezzel a cím- 
mel: A sziderikus inga, mint a család pótolhatatlan tanácsadója. A szerző 
szerint az inga a következő kérdésekre ad csalhatatlan, biztos, feleletet: 

Hol van a betegség székhelye? Bizonyos orvosság használ-e, vagy árt? 
Valamely étel vagy ital az illető személyére nézve hasznos-e, vagy ártalmas? 
Két bizonyos, meghatározott személy élhet-e egymással állandó harmóniá- 
ban és szeretetben? Egy távoli barátunk egészséges-e, beteg-e, vagy meg- 
halt? Bizonyos személynek minő a jelleme, mennyi életerő lakozik benne? — 
stb. stb. 

Ezekhez a csábító ígéretekhez a kiadó még hozzáfűzi, hogy a könyv 
nem csupán a családok könyvtárában kell hogy helyet foglaljon, de minden 


házasulandó ifjú vagy férjhez menendő leány is igyekezzék sürgősen meg- 
szerezni, mert az inga meg fogja őket óvni végzetes csalódásoktól. 
Végre egy inga, amely megmondja, hogy melyik asszony ingatag. . . 


A XX. század elején a varázsvesszős kutatások rohamosan elterjedtek. 
Már nem csupán egyszerű földmíves- és bányászemberek dolgoztak vele, 
hanem egy sereg tudós is kezébe vette, mert sziderikus érzékenységet ta- 
pasztalt magában. 

Lassanként elérkezett a szervezkedés ideje is. 

1911. szeptember havában tartották meg a varázsvesszős kutatók első 
kongresszusukat, Hannoverben. Ugyanakkor elhatározták, hogy egyesületbe 
tömörülnek ezzel a címmel: A Varázsvessző Kérdésének Tisztázására Alakult 
Szövetség. Két év múlva a szövetségnek már 472 tagja volt. A váratlan si- 
kerre más országokban is megmozdultak a föld alatti titkok kutatói. 1913 
tavaszán Londonban s majdnem ugyanakkor Párizsban is kongresszusra 
gyűltek össze, az utóbbin a francia földművelésügyi miniszter is részt vett. 

Ez ideig a varázsvesszős kutatásnak tagadhatatlan babonaillata volt, de a 
nem remélt sikertől igen sok, eddig visszahúzódó személy is felbátorodott. A 
mozgalom annyira megerősödött, hogy az 1913-ik második német kongresz- 
szus alkalmával megalakították a vesszős kutatók nemzetközi egyesületét. 

Mindez persze nem ment harcok nélkül. A német geológusok manifesz- 
tumokban tiltakoztak, szédelgésnek bélyegezték meg az egész mozgalmat, a 
vesszősök pedig azt felelték, hogy a geológusoknak semmi közük az ügyhöz, 
mert ez nem geológiai, hanem fiziológiai kérdés. Az első világháború ágyú- 
dörgésére azután elhalkult a vita, a beszéd helyébe a tetteknek kellett lépni- 
ük. 

Háborúban a kutak vize hamar kifogy. Akárhány helyen életszükséglete 
volt a csapatoknak, hogy vízre tegyenek szert. Megszorult ember nem törő- 
dik sokat az elméletekkel, oda kap, ahonnan segítséget remél. Ahogy a beteg 
ember végső kétségbeesésében a csodadoktorhoz fordul, a katonaság is 
akárhányszor a jó öreg varázsvesszőhöz folyamodott. És nem lehet tagadni, 
mert a jelentések és nyilatkozatok özöne tesz róla tanúságot, hogy a varázs- 
vessző segítségével igen sok esetben akadtak vízre. 

Legbüszkébbek a varázsvessző hívei azokra a sikerekre, amelyek 
Graeve német őrnagy nevéhez fűződnek. Graevét a szerbiai hadjárat után a 
török hadsereghez osztották be, és ott csakhamar azzal tűnt fel, hogy — mint 
újkori Mózes — vizet talált az arab sivatagban. A török hadvezetőség annyira 
megbízott benne, hogy külön varázsvesszős osztagot alakított, s Graeve őr- 
nagyot tette meg parancsnokká. Az őrnagy kutatásainál hurok formájúra 
csavarintott vasdrótot használt, s ennek a vasdrótnak fehér posztóból kivá- 


gott kis mintáját hordta a gallérján mint a kutatóosztag jelvényét. Sivatagi 
kirándulásai alkalmával olyan helyen is talált vizet, ahol eddigelé 
húszkilométeres körzetben sem ismertek forrást. Végső eredményben 70 
százalékot tett ki az eredményes kutatások száma, s csupán 30 százalékban 
tévedett a varázsvessző. 

Preyer német konzul elkísérte az őrnagyot sivatagi expedíciójára, s leírta, 
hogyan dolgozott. Nyolcórai lovaglás után tábort ütöttek, s mikor az őrnagy 
érezte, hogy a kellő idegfeszültség pillanata megérkezett, azonnal hozzáfo- 
gott a munkához. Először is széles, vastag posztóövet csatolt a derekára; 
mindjárt ki fog tűnni, mi célból. Azután két kezébe vette a dróthurok 
egy-egy ágát úgy, hogy a drót hurkos vége vízszintes irányban előremeredt, 
megfelelően a régi csúzli alakú varázsvesszők egyenes nyelének. Majd 
egyenletes léptekkel megindult. Természetesen a kutatóséta, hol több, hol 
kevesebb ideig tartott, amíg csak a drót jelt nem adott a föld alatti forrásról. 
A jeladás abban állott, hogy a drót hurkos része teljes erővel felvágódott, 
neki az őrnagy mellének, s most kiderült az öv rendeltetése: azért volt ott, 
hogy a drót szét ne törje az egyenruha gombjait, mint az eleinte a szó szoros 
értelmében megtörtént, akkora erővel vágódott fel a hurok. Az első pont te- 
hát megvolt — utána még néhány pontot állapított meg az őrnagy, azok közé 
meghúzták az összekötő vonalakat, meghatározták az ásás helyét, és beállí- 
tották a fúrógépeket, ötven-hatvan méter mélységre fúrtak le, s mint emlí- 
tettem, az esetek 70 százalékában vizet találtak. 

Az ellenpárt természetesen azt feleli mindezekre, hogy elhiszi az ered- 
ményeket, de ha azokon a területeken akárhol fúrtak volna le 50-60 méterre, 
mindenütt vizet találtak volna. A varázsvesszősök viszont azzal vágnak visz- 
sza, hogy ez nem egyéb hipotézisnél. Tessék kifáradni a sivatagba, ott 
Graeve őrnagy kútjaitól pár száz méterre megfúrni a földet, s akkor majd 
tovább beszélünk. 


A kalandos képzeletű embereket leginkább az érdekli: megérzi-e a va- 
rázsvessző az aranyat a föld alatt, s lehet-e ilyen módon elásott kincsek 
nyomára akadni? 

Egy érdekes aranykeresési kísérletről számolt be Viré Armand profesz- 
szor, a párizsi természetrajzi múzeum igazgatója. 

1933 nyarán a párizsi Vu című lap különszámot adott ki, amelyet az 
aranynak szentelt. Egyebek közt az is érdekelte a lap szerkesztőjét, lehet-e 
varázsvesszővel aranyat találni. Viréhez fordult, s együttesen megszerveztek 
egy aranykereső kísérletet. Erről a Vu 1933. július 5-i száma következőleg 
ad hírt: 


A Saint-Germain-i erdőben kiválasztottak egy három-négy holdnyi park- 
részletet, ott elástak egy tizenkét kilogramm súlyú aranyrudat. 

Viré felkért néhány ismerős varázsvesszős kutatót a kísérletre. Délelőtt 
11 óra 30 perckor fogtak hozzá a kereséshez, s másfél órán keresztül dol- 
goztak. 

Eredmény: 

Egy kutató pontosan az aranyrúd fölött állapodott meg. 

Négy kutató csupán egy méter eltéréssel jelezte az aranyat. 

További négy kutató két métert hibázott, a tizedik pedig ötöt. 

Viré professzor az eredményt frappánsnak mondja, mert szerinte az 
ilyen elásott fémrészekkel való kísérletezés mindig nagyon kétséges, ugyan- 
is nincs elég idő arra, hogy a fémből kiáradó sugarak átitassák a talajt, és 
hatással legyenek a kutató idegrendszerére. 

A varázsvessző ellenségeinek alig volt idejük megmosolyogni Viré pro- 
fesszor elméletét, mikor egyszerre csak lecsapott a bomba: Dobler Pál 
egyetemi tanár, heilbronni természettudós az 1934 őszén tartott bonni nem- 
zetközi erdészeti kongresszuson beszámolt a talajsugarak körüli kutatásairól. 

Szerinte a föld alatti különféle anyagok — úgymint víz, kőszén, petró- 
leum, fémek stb. — a röntgensugarakhoz hasonló radioaktív sugarakat bo- 
csátanak ki. A sugarak hullámhossza 0,3 milliméter és 10 centiméter között 
van. A sugarak jelenlétét sikerült Doblernek fényképen rögzíteni! 

A többi már önként következik a felfedezésből. Dobler az illusztris nem- 
Zetközi társaság előtt kifejtette, hogy a sugárzások az anyag különfélesége 
szerint változnak, s kétségtelenül hatással lehetnek különös érzékenységű 
egyénekre, akiknél heves izomrándulásokat idézhetnek elő. 

Íme, tehát a Biblia igazat mondott, és Mózes varázsvesszeje negyedfél- 
ezer esztendő múlva a tudományos lehetőségek sorába lépett elő. 

Nem mondom, hogy a varázsvessző kérdése ezzel már véglegesen eldőlt. 
A kételkedők még mindig elegen vannak. Viszont a hivők kitartóan dolgoz- 
nak és szervezkednek. A hannoveri kongresszust újabb és újabb kongresz- 
szusok követték. 

Magam persze nem szólhatok a kérdés tudományos részéhez. De nem 
állhatom meg, hogy ne idézzem a XVIII. század egyik nevezetességének, 
Lalande francia tudományos akadémiai tagnak kirohanását a varázsvessző 
ellen: 

, Önök annyit firkálnak — írta a tudós férfiú — mindenféle varázsvessző- 
ről, repülő hajókról s más efféle bolondságokról, hogy végre elhitetik a tá- 
jékozatlan közönséggel. Márpedig vegyék tudomásul, hogy az ember soha a 
levegőbe emelkedni nem fog, s merő képtelenség, hogy a levegőben fenn- 
tarthassa magát..." 


A FÁRAÓ ÁTKA 

Egyiptomnak az idők homályába vesző története különösen alkalmas 
arra, hogy megejtse a titokzatosságra hajlamos képzeletet. 

Magam is álltam holdfényes éjszakán a karnaki templom óriási oszlopai 
között. A szertelen méretű, roppant kőoszlopok ötezer év előtti építkezési 
csodáról beszéltek, faragott képeik pedig még további öt ezredév történetére 
mutattak vissza. Mert legalább ennyi idő kellett, hogy Egyiptom művelődése 
megtegye útját az ősállapotból a karnaki idők tökéletességéig. Odabenn sej- 
telmes árnyakat vetített a hold az oszlopsorok közé, odakünn rózsaszín 
fényben tündöklött a sivatag, s a Nílus folyékony ezüstszalagot font reá. 

Ebben a tízezer évre visszatekintő babonás magányban már-már rajtam 
is átborzongott a legendák varázsa. Csak akkor oszlott el, amikor az őr fe- 
lém nyújtotta a tenyerét, és baksist kért. 

Hasonló baksis az a kereset is, amelyre a babonák terjesztői a laptölte- 
lékek fejében szert tesznek. Ilyen a vészt hozó múmiák meséje s a sírkamrák 
felbontásához kapcsolódó átok. 

Az utóbbi annak az egyszerű véletlennek köszönheti az eredetét, hogy 
Lord Carnarvont, Tut-anch-Amon fáraó sírjának egyik felfedezőjét meg- 
csípte egy légy, vérmérgezést kapott, és belehalt. 

A szenzációra éhes lapoknak több sem kellett. Azonnal világgá kürtölték, 
hogy a tudós lord a fáraó átkának lett az áldozata. Ugyanis a sírkamra bejá- 
rata fölött ez a felirat volt olvasható: , Gyors szárnyakon száll a halál arra, 
aki a fáraók sírjához merészel nyúlni". Lord Carnarvon elkövette a szent- 
ségtörést, és két napra rá utolérte az átok. 

Itt máris meg kell jegyeznem, hogy ez az átokszöveg merő kitalálás. 
Ilyen feliratot a királysír bejárata előtt nem találtak. 

Az sem igaz, hogy a légy két nappal a sír felbontása után hajtotta végre 
Tut-anch-Amon bosszúját. Lord Carnarvon munkatársával, Howard 
Carterrel együtt 1906-ban kezdte meg kutatásait a tébai királysírok után. 
1922-ben találták meg Tut-anch-Amon sírját, és rá egy évre, 1923-ban érte 
Lord Carnarvont a halálos csípés. Különben is beteg volt már akkor: köz- 
vetlenül az expedíció előtt két súlyos műtéten esett át. Idős ember is volt, 
legyengült szervezete nem bírt ellenállni a fertőzés erejének. 

De hát ismerjük a hírgyártás lélektanát. Az előfizető figyelmét nem lehet 
mindennapos esetekkel felcsiklandozni. A jó riporter a szürke hírt hamis tol- 
dás-foldással rikítóvá kozmetikázza, s így már az olvasó szeme megakad 


rajta. Halálos légycsípés gyakran fordul elő; tehát hogy a hír vonzó legyen, 
ezt a címet adták neki: A fáraó átka. 


Később a hír dagadni kezdett, mint a Nílus, amikor megárad. Történt, 
hogy a sírkutató társaságnak egy másik tagja is meghalt. Nosza, repült a hír: 
íme, a második áldozat! Azután egy harmadik haláleset is következett, de 
erre már a riporter összeadás helyett szorozni kezdett, és három helyett ki- 
lenc áldozat tragikus sorsát dobolta a közönség fülébe. Majd felharsant a 
hírtrombita: immár huszonegyen pusztultak el a fáraó nyugalmának meghá- 
borítói közül! Végre az utolsó emberre is lesújtott az átok: meghalt Howard 
Carter, Lord Carnarvon munkatársa! 

Ebben a fogalmazásban járta be a hír a világsajtót, és borzongatta meg a 
misztikumra hajlamos lelkeket. Az újságokból átkerült okkultista könyvekbe 
is. Egyik a másiktól vette át, minden további forráskutatás nélkül; amint né- 
hány esetben megállapítottam: a sajtóhibákkal együtt. 

Pedig ha az egyiptomi nadragulyának utánajártak volna, ezt a tényállást 
derítették volna ki: 

A sírkamra felbontásánál huszonhatan voltak jelen, Ezek közül mindösz- 
sze heten haltak meg. Nem megdöbbentő egymásutánban, hanem tizenhét év 
alatt! És nem a világgá kürtölt rejtélyes betegségek lepték meg őket, hanem 


tüdővész, érelmeszesedés, s más hasonló hétköznapi kór végzett velük. 
Howard Carter 1939-ben, hatvanhét éves korában halt meg, s a többi sem 
volt már fiatal ember, amikor a vállalkozáshoz csatlakozott. A szokatlan ég- 
hajlati viszonyok, a megerőltető munka, a Nílus áradásai után néha fellépő 
malária elég ok lett volna, hogy akár még egyszer annyian haljanak el, min- 
den átok nélkül. 

De próbáljunk közelebb férkőzni a fáraó átkához. Miféle földöntúli ha- 
talom adományozta az egyiptomi papoknak a rontó átok képességét? Amon, 
a napisten? Vagy Ozirisz, a holtak istene? Vagy Ízisz, Ozirisz felesége? Eset- 
leg a kettejük fia, Hórusz? De hiszen ezek a többi temérdek egyiptomi is- 
tenséggel együtt már réges-régen nyugdíjban vannak; bajos ma már őket ta- 
núknak előráncigálni. A modern misztikusok tehát egyéb magyarázatot 
eszeltek ki. Az egyiptomi papok mágusok voltak — mondják -, és ismerték a 
titkos erőket, amelyeket áldássá vagy átokká bírtak bűvölni. Ebben az eset- 
ben az átokkal úgyszólván megtöltötték a sírkamrát, mint egy akkumulátort, 
s az átokanyag mindaddig épségben maradt, amíg a hatálybalépés ideje el- 
következett. 

A varázserő működésének részleteiről a misztikus írások hallgatnak. 
Igyekszem hát a hézagokat pótolni. 

A titokzatos erő kikeresett egy megbízható mérges legyet, közölte vele 
Lord Carnarvon személyleírását, és elküldte, hogy csípje meg. Ugyanakkor 
közbenjárt a megcsípett úr szervezeténél, és ellenálló erejét megbénította. 

Mindez ugyebár teljesen valószínű, mert hiszen ki merné tagadni, hogy 
az egyiptomi papok és az egyiptomi legyek valóban egymás kezére dolgoz- 
hatnak? 

De azután a gyors szárnyú átokmadár elszárnyalt idegen országokba is 
az áldozatok után. Átrepült Amerikába, ott letelepedett egyik jelenvolt 
egyiptológusnak, Lythgoe Albertnek a testében. Tizenegy évi türelmes 
munkával sikerült a tudós ereit elmeszesíteni, s végre megrepeszteni, hogy 
halálos vérömlés következzék be. 

Itt már a hitetlen bíráló jogosan kételkedhetik: miért kellett ilyen hosszú 
idő múlva s ilyen bonyolult módon megvalósítani az átkot? Miért nem kül- 
dött a titokzatos erő az amerikai tudósra is egy legyet? Sőt több legyet; 
mindegyik sírbontóra egyet-egyet? Hiszen így az utókor sokkal tanulságo- 
sabb módon értesülhetett volna a fáraó bosszújáról! 

Az átok különben sem mért egyenlő mértékkel. Néhány évvel ezelőtt 
Winlock Herbert, a New York-i egyiptomi múzeum igazgatója nyilatkozatot 
adott ki. Elmondta, hogy ő is jelen volt a nevezetes sírbontásnál, sőt egyike 
volt annak a tíz embernek, akik előtt a múmiát kigöngyölítették a lepléből. 
, Mind a tízen élünk — mondotta —, mégpedig a legjobb egészségben." 


Ez a valóságos helyzet a fáraó átka körül. Ha felnőtt emberek elhiszik a 
hamisításokkal kicifrázott gyermekmesét, az ő dolguk. Elhittek az emberek 
már nagyobb bolondságokat is. De akkor azt is el kellene hinni, hogy ma- 
gukat az egyiptomi papokat is megátkozta valaki, s az átok ostobaság alak- 
jában fogant meg rajtuk. Mert merő ostobaság volt részükről késleltetni a 
megtorlást a sír felbontásáig. Hiszen a két angol tudós már 1906-ban el- 
kezdte a kutatásait a tébai nekropoliszban, mert bizonyos volt benne, hogy 
ott kell valahol lennie Tut-anch-Amon sírjának. Ha már arra az időre moz- 
gósítják a legyeket, nem is került volna sor a sírbontásra, s az ifjú fáraó 
múmiája békésen aludhatott volna tovább időtlen időkig. 

Még egy kifogásom van az egyiptomi mágusok ellen. Miért kedveztek 
éppenséggel ennek a jelentéktelen gyermek-fáraónak, s miért nem védték 
meg az átok erejével a nagy fáraók sírjait, köztük a legnagyobbét, II. Ram- 
szeszét? 

Mert lám, a nagy bibliai fáraónak múmiája immár a kairói múzeum 
üvegszekrényében pihen, egyéb uralkodótársai között. Ott látható még I. 
Szethosz, III. Ramszesz, I. Amenophisz, II. és III. Tutmózisz fáraók múmiá- 
ja, hogy csak erről az egy múzeumi teremről beszéljek. Nem ártottak és nem 
ártanak ők senkinek, sőt hasznára vannak az állampénztárnak, mert a láto- 
gatók tetemes összegeket hagynak ott belépési díj fejében. 


Áttérek egy másik múmia-legendára. Abban különbözik az előbbitől, 
hogy semmiféle alapja sincs, hanem szemmel láthatóan valamely detektív- 
história írója ötlötte a világra. A babonában hivők társadalma nem szereti, ha 
hitében zavarják, és tápláló eledelként élvezi a bolondgombát. 

Két változata van a hátborzongató történetnek. Az egyik szerint maga a 
múmia idézte elő a szerencsétlenségek sorát, a másik úgy mondja el, hogy a 
múmia nem volt már benn a koporsóban, de a koporsó nélkül is képes volt 
mindenféle bajt okozni. A két változat már magában véve is felkelti a gyanút, 
hogy egyik sem igaz — de hát nem akarok a dolgok rendjének elébe vágni, s 
haladok sorjában. 

Szóval egy angol úr megszerezte egy tébai papnő múmiáját — vagy csak 
koporsóját, ahogy tetszik. Egyszerűség kedvéért a továbbiakban csupán a 
múmiáról beszélek. Ezzel talán a babonások érdekét is szolgálom; mert hi- 
szen nagyon megátalkodott embernek kell lennie, aki egy múmiaszekrény 
bűvös erejét is könnyűszerrel elhiszi. 

Alighogy megérkezett a múmia Londonba, az angol úr családját egyik 
baj a másik után érte. Mik voltak ezek a bajok? A történet tapintatosan nem 
említi, ellenben azonnal kirobbantja a nagy szenzációt. Elküldték a múmia- 
szekrény fedelét egy fényképészhez, hogy készítsen róla felvételt. Ugyanis a 


fedélre rá volt festve az elhunytnak az arcképe. Pár nap múlva a fényképész 
rémülten jelentkezik: a felvételt személyesen ő maga végezte, a lemezhez 
senki sem férhetett, s mégis szörnyű dolog történt. Az előhívás után a leme- 
Zen nem a fedélen látható kép jelent meg, hanem egy élő asszonynak gonosz 
tekintetű, villogó szemű képe! 

Erre már a család megijedt, s hogy szabaduljon a gyanús szerzeménytől, 
odaajándékozta a British Museumnak. A szolga, aki vitte, egy hét múlva 
meghalt. Segítőtársa megbotlott, és összezúzta magát. A múzeum igazgató- 
sága le akarta fényképeztetni a múmiát; a fényképész nem volt megelégedve 
a világítással, és a felvételt másnapra halasztotta. Hazamenet, amikor ki- 
szállt a föld alatti vasútból, a becsapódó ajtó szétroncsolta a hüvelykujját. 
Segéde hazaérkeztekor egyik gyermekét vérben úszva találta, mert egy be- 
tört üvegablak cserepeivel összesebezte magát. Egy fiatal egyiptológus ta- 
nulmányt akart írni a múmiáról, de hirtelen megbetegedett és meghalt. Egy 
látogató nézegetés közben tréfás megjegyzést tett a múmiára, s lám: másnap 
reggel a hivatalából levelet kapott, amelyben az állását felmondták. Fia 
megbolondult, s beszállították az őrültekházába. A vállalat, amelybe a va- 
gyonát fektette, megbukott. Így , büntetett" a múmia külföldön. 

Sőt időközben az is kiderült, hogy a múmia már Egyiptomban elkezdte 
végzetes munkáját. Felfedezőjének pár nap múlva le kellett vágnia a jobb 
karját, mert fegyvere véletlenül felrobbant, amikor a kezébe vette. Egyik 
társát ugyancsak véletlenül agyonlőtték, egy másik bánatában meghalt, mert 
elvesztette az egész vagyonát. 

Erre már a múzeum igazgatósága belátta, hogy valamit tennie kell a va- 
rázs ellen. Nem lehet tűrni, hogy a gonosz papnő emberéleteket oltson ki, 
hüvelykujjakat zúzzon szét, sőt vállalatok sorsába elegyedjék, és vagyonbu- 
kásokkal megzavarja a City békéjét. A múmiáról másolatot csináltattak, s ezt 
állították ki — az eredetit pedig eldugták a pince félreeső zugába. 

Nincs ám még vége a kísérteties történetnek. 

Egy amerikai egyiptológus felfedezte az esetet. Nem ijedt meg a vesze- 
delemtől, és megvette az eredetit Amerika számára. Becsomagolták, vasútra 
tették, majd elhelyezték egy Amerikába induló hajóban. A hajó nevét a rá- 
zúduló katasztrófából mindenki ismeri: Titanic. 

Csak kivonatát mondottam el a kísérteties átoksorozatnak. A részletek a 
különféle feldolgozóknál változtak és gyarapodtak — mindegyik feldolgozó 
megspékelte még egynéhány halálesettel, vagyonbukással, egyéb szeren- 
csétlenséggel. Ezennel magam is hozzáfűzök egy adatot. A Titanic 1912. áp- 
rilis 12-én süllyedt el — az épületes rémtörténettel pedig eredeti formájában 
már az 1904. évi angol újságok kedveskedtek az előfizetőiknek, amint ez a 
Dresdener Nachrichten című lap 1904. évi 271. számában olvasható. A ké- 


sőbbi feldolgozó egyszerűen hozzácsapta a hajókatasztrófát, hogy a történe- 
tet a koholt befejezéssel kikerekítse. 

Egy tekintetben mégis el kell ismernem az átoklánc szerzőinek helyes 
érzékét. Ők történeteiket nem középiskolai tanulók számára írták, mert ezek 
kinevették volna. Ellenben bízvást számíthattak a felnőtt közönségnek misz- 
tikummal táplálkozó rétegére; ez áhítatos tisztelettel fogadta el igazságnak a 
ponyvahistóriát. 

Mégis, a jámbor, hivő lelkek számára van egy mentő szavam. Megem- 
lékeztem Egyiptomnak, ennek a mesebölcsőnek sajátságos, megejtő vará- 
zsáról. Nos hát, Angliának egyik legtekintélyesebb keleti tudósa, a British 
Museum egyiptomi és asszír régiségeinek őre, Sir Ernest Wallis Budge 
egyetemi tanár is beleszédült a varázsba. Könyvet írt az egyiptomi mágiáról, 
s amit írt, maga is elhitte. Mikor a Daily Express tudósítója meglátogatta, 
meglepő nyilatkozatot tett. Nem ugyan magáról a múmiakérdésről, de az 
egyiptomi papok természetfölötti képességeiről, amelyektől, ha igazak, az 
átokbűvölet lehetőségét nem szabad tagadni. Márpedig annyira igazak — 
mondotta -, hogy neki magának is sikerült ilyen emberfölötti erők birtokába 
jutnia. 

Egy egyiptomi varázsló társaságában például a követező kísérletet vitte 
végbe: Húsz mérföldnyi távolságban egy másik városban néhány alkalma- 
zottja tartózkodott. Ezeknek a távoli embereknek szellemalakját maguk elé 
idézték, s a tudós különféle parancsokat adott nekik. Az árnyemberek ismét 
eltűntek, s pár nap múlva értesült, hogy a valódi emberek a szellem alak- 
juknak adott parancsokat híven teljesítették. Másszor meg azt cselekedték, 
hogy élő embereket láthatatlanná változtattak, sőt anyagtalanná, mert ke- 
resztül lehetett menni azon a helyen, ahol állottak. 

Az újságíró lázasan érdeklődött a megfejtés iránt, de a tudós befejezte az 
interjút. 

, A legnagyobb titkokat tudom, amelyeket ember csak tudhat — jelentette 
ki, — de nem vagyok hajlandó magyarázatukat megadni. Elégedjenek meg 
azzal, hogy ha akarnám, csodálatos dolgokat művelhetnék ebben az ország- 
ban." 

Ejnye. 


FAKÍR-LEGENDAK 


A , fakír" szó voltaképpen mohamedán dervist jelent, de Európában ezen 
a néven ismerik az önsanyargató, örök szemlélődésbe mélyedt s állítólag 
természetfölötti erőkön rendelkező hindu aszkétát. Igazi nevük jógi, vagyis 
olyan ember, aki behatol a jóga nevű rejtelmes filozófiai tan titkaiba. Ezek — 


mint a modern legenda mondja — a folytonos elmélkedés; valamint az élet- 
funkciók tréningszerű lecsökkentése révén képesek rá, hogy a földi léttel 
való kapcsolatukat teljesen megszüntessék, s úrrá legyenek a természet tör- 
vényei fölött. 

Indiát járt utazók telehordták Európát azoknak a csodálatos mutatvá- 
nyoknak a hírével, amelyeket a fakírok — hogy megmaradjak az általánosan 
használt kifejezés mellett — nyilván titkos természetfölötti képességeikkel 
visznek végbe. 

Leghíresebb köztük az úgynevezett kötéltrükk. 

A fakír leguggol a földre, elővesz egy hosszú kötelet, s felhajítja a leve- 
gőbe. És íme: a kötél nem hull vissza, hanem megáll mereven a levegőben, 
mint valami rúd. A fakír inasa, kis hindu rajkó, virgoncan felmászik a meg- 
merevült kötélen, akár a majom. S a csoda folytatódik. Egyszerre csak a 
közönség azon éri magát, hogy hiába nyújtogatja a nyakát, immár nem látja 
sem a kötél végét, sem a gyereket. Eltűntek, elvesztek valahol az égi mesz- 
szeségben. A fakír is megsokallja a dolgot, s rákiabál a gyerekre, hogy jöjjön 
már le. A gyerek nem jön. A fakír dühös lesz, maga is felmászik a kötélen, s 
éppúgy eltűnik a nézők szeme elől, mint a gyerek. A magasból dühös ordítás 
és sivalkodás hallatszik le, majd a mutatvány legrémesebb jelenete követke- 
zik. A mester, nyilván büntetésül, széjjelszabdalta odafenn a gyereket, mert 
sorban potyog le keze, lába, feje és csonka teste. Nyomukban a fakír is le- 
ereszkedik a kötélen, s mintha megbánta volna, amit cselekedett, összeil- 
leszti a szétvagdosott tagokat, valami hókuszpókuszt csinál, s a gyerek épen 
és egészségesen talpra ugrik. 

Hát ez csakugyan elképesztően természetfölötti. Az világos, hogy széj- 
jeltaglózott gyereket nem lehetséges megint életre bűvölni. De hát akkor 
hogyan viszi végbe trükkjét a fakír? Temérdek hozzászólás után az európai 
közvélemény eljutott odáig, hogy bizonyára a  kötélben titkos 
acélrugószerkezet volt elrejtve, s ez merevítette meg. De ezzel a különben is 
kétséges magyarázattal csak a mutatvány elejéig érkeztünk el. A folytatáson 
rajtatapadt a titokzatosság fátyla. 

Végre Blavatsky asszony, a teozófiai társaság alapítója, előállt a kívána- 
tos magyarázattal. Szerinte az egész mutatvány nem egyéb, mint illúzió. A 
fakír az ő hallatlan természetfölötti képességeivel úgyszólván hipnózisba ejti 
az egész nézőközönséget. Minden egyes néző kénytelen azt látni és hallani, 
amit a fakír csodálatos akaraterejével rájuk kényszerít. 

Ez a magyarázat nagyon tetszetős volt, s a Kelet misztikumának rajon- 
gói nem is kételkedtek benne. A szkeptikusok azonban bizonyítékokat sze- 
rettek volna látni. 

S a bizonyítékok váratlanul meg is érkeztek. 


Egy amerikai újságban, a Chicago Timesban 1890 őszén hosszú cikk je- 
lent meg a kötéltrükkről, bizonyos S. Ellmore tollából. A szerző leírja, hogy 
ő nemrég Indiában járt egy festő barátjával, s végignézte a kötéltrükköt. Ba- 
rátja gyors vázlatokat csinált, ő pedig fényképezett. A vázlatok pontosan 
feltüntették a főbb epizódokat, egészen a szétvagdalt gyerek talpra ugrásáig. 
De a fényképlemez az előhívás után nem mutatott egyebet, mint a földön 
guggoló fakírt, ölében a kötélcsomóval. Tehát valóban az történt, hogy a fa- 
kír emberfölötti akaratával hipnotizálta a nézők tömegét! 

A hír szétterjedt az egész világon, s az okkultisták diadalmi tort ültek. 

Annál keservesebb volt a kiábrándulás. 

A londoni nagy metafizikai társaság, a Society for Psychical Research, 
kérdést intézett az amerikai lap szerkesztőségéhez, hogy mi igaz a dologból. 
A válasz rövid volt. Nem igaz bizony abból egy szó se. Egy John Wilkie 
nevű újságíró találta ki, és ügyes mese köntösébe öltöztette. A lapnak esze 
ágában sem volt, hogy szándékosan becsapja a közönséget — arról persze 
nem tehet, ha naiv lelkek nem nézték meg figyelmesen a cikk aláírását. S. 
Ellmore nem a szerző nevét jelenti. Tessék egybeolvasni a kezdőbetűt a 
névvel, s ekkor ez a két szó jön ki: sell more. Vagyis csaljál jobban — tudni- 
illik: ha tudsz. 

Ezzel a leleplezéssel a kötéltrükk rejtelmére megint csak ráborult a fá- 
tyol. Mindaddig rajta maradt, amíg az igazság véglegesen napfényre nem 
került. 

1919 elején a londoni Daily Mail olvasói körében felvetette a kötéltrükk 
kérdését. Nagy tömeg válaszlevél özönlött a szerkesztőséghez Indiában élt 
hivatalnokoktól és katonatisztektől. Szinte egyöntetűen azt írták, hogy ők 
évtizedes indiai tartózkodásuk során hiába jártak utána, sohasem voltak ké- 
pesek találkozni a kötéltrükkel, de még olyan emberrel sem beszéltek, aki 
azt valaha látta volna. Mikor 1902-ben az akkori walesi herceg Indiában járt, 
a maharadzsák nem bírtak felhajtani egyetlen fakírt sem, aki a kötéltrükköt a 
hercegnek bemutatta volna. Lord Lonsdale rálicitált a maharadzsákra, és 
tízezer font jutalmat ígért annak a fakírnak, aki a híres mutatványt meg tudja 
csinálni. Nem jelentkezett senki. Ugyanígy járt a híres londoni 
Maskelyne-féle bűvészszínház: fejedelmi pályadíjat tűzött ki a kötéltrükkre, 
s egyetlen vállalkozó sem pályázott. 

Vagyis a természetfölöttinek kikiáltott mutatvány nem egyéb, mint 
puszta mendemonda, amely az úgynevezett vándoranekdoták módjára ke- 
ring szerte a világon, s majd itt, majd ott üti fel a fejét. Megtaláltam a legré- 
gibb írott forrását is. Ibn Battuta arab utazó 1348-ban egy kínai főember 
udvarába került, s ott végignézte a kötéltrükköt. Referádája egyezik a mai 
leírásokkal. 


A kötélre mászást a boszorkányperek virágzása idején a brabanti Wierus 
írja le a Démonok szemfényvesztéséről szerzett, híres könyvében. Wierus 
nem hitt a boszorkányokban, de azt mégis elhitte, hogy Magdeburgban egy 
varázsló az előadás végén felhajított egy kötelet, a kötél mereven megállt a 
levegőben, a varázsló fellovagolt rá, és végképpen eltűnt a nézők szeme 
elől. 

Az egész kötélhistóriából azt a bölcs tanulságot lehet leszűrni, amellyel 
a Daily Mail egyik levelezője végzi hozzászólását: , Adj a hazugságnak 24 
óra előnyt, s az igazság sohasem fogja utolérni." 


Egy másik bűvészmutatványt a kosártrükk néven ismerünk. 

A fakír inasa, ismét valami kis rajkó, belebújik a kosárba. A fakír rá- 
csapja a födelet, kardot ránt, és a kosarat keresztül-kasul döfködi. A gyerek 
odabenn szívettépően jajgat, a kosár oldalán vér csordul ki, a fakír egyre 
dühösebben szurkál bele a kosárba, majd a sikongás elhalkul: a gyerek nyil- 
vánvalóan meghalt. Ekkor a fakír leveszi a födelet, a kosarat oldalt billenti a 
nézők felé, s íme: a kosár üres. Viszont a közönség soraiból elővigyorog az 
imént halálra döfött bűvészinas, teljes egészségben. 

Sokféle megfejtés kínálkozik. Legvalószínűbb az, hogy a kosárnak ket- 
tős feneke van; a rajkó lekuporodik az alsó részbe, s a fakír az üres kosárfa- 
lakat döfködi keresztül. A vércsurgást festett vízzel könnyű utánozni. A kö- 
zönség köréből felbukkanó gyerek nem azonos a bűvészinassal, csupán ha- 
sonlít hozzá. Európai szem két egyforma nagyságú hindu purdét aligha ké- 
pes megkülönböztetni. Az is lehetséges, hogy a betanított gyerek kígyósze- 
rűen gyűrűzött testtel simul a kosár oldalához, s mert tudja, hogy a döfések 
minő sorrendben és hol fognak következni, aszerint csúszkál belül ide-oda. 

Mindenesetre ügyes dolog, ha semmi köze sincs is az okkult képesség- 
hez. 


Még ügyesebb az úgynevezett mangótrükk. 

A fakír maga elé teszi az indiai mangófának a magját. Rászór néhány 
marék földet, meglocsolja, s a kis földkupacot letakarja egy kendővel. Két 
keze a szokásos delejező mozdulatokat végzi a kendő fölött. Bizonyos idő 
múlva, ez lehet negyedóra, vagy több, a kendőt lerántja a földrakásról. S lám, 
csodák csodájára, a földből egy kis mangófa sarjadt elő, 10-20 centiméter 
magas csak, de már ütköznek a levelei. Megint leborítja a kendővel, satöbbi, 
s a második leleplezésnél a mangófa már félméternyi, levelei kifejlődtek, 
virágrügyei bontakoznak. Végül harmadszorra teljes virágjában áll a fa, sőt 
olykor gyümölcs is fityeg rajta. 


Nyilvánvaló, hogy ez is olyan szemfényvesztés, mint az előbbi, csak a 
nyitját nem ismerjük. A hindu fakírok évszázadok óta mutogatják. Első íz- 
ben Tavernier francia utazó adott hírt róla az 1668. esztendőből. Hogy ősrégi, 
minden részletében kidolgozott trükkről s annak nemzedékről nemzedékre 
szálló titkáról van szó, már maga az bizonyítja, hogy mindig csak mangófá- 
val csinálják. Egyéb fát, virágbokrot, gabonafélét vagy akár zöldséget soha- 
sem varázsol elő a fakír a földkupacból. 

Ez a ragaszkodás éppenséggel a mangófához valószínűvé teszi a német 
Hagemann-féle megfejtést, őszerinte a trükkben nem mangófa szerepel, ha- 
nem indiai gumifa, amely hasonlít a mangóhoz. Ennek az a tulajdonsága, 
hogy össze lehet nyomni pogácsakicsinységűre. Megfelelő gyenge érintésre 
a gumifácska megint kirúgja magát. A fakír három-négy darab, különböző 
fejlődési fokon álló gumifapogácsát tart készenlétben. A kendő minden 
egyes fellebbentése előtt a megfelelő nagyságú fácskát odacsempészi a 
földkupacba. Hogy ezt miképpen cselekszi, az európai nézők nem bírták ki- 
deríteni. Mindenesetre szerfölött gyanús, hogy a néző a fácska növekedését 
nem szemlélheti elejétől végig, hanem a mutatvány leglényegesebb része a 
kendő alatt megy végbe. 

Érdekes néhány modern természettudósnak a vélekedése. Schwerin gróf, 
a német dendrológiai társulat elnöke kijelentette, hogy a mangófa gyors nö- 
vekedése nem lehetetlen. Hogy a mangót előzően enzimoldatban megáztat- 
ják, s a földet nem vízzel, hanem valami erős bujtató hatású folyadékkal lo- 
csolják, a fa csakugyan egykettőre kibontakozik és fölcseperedik. 

Nincs hát ezekben a produkciókban természetfölötti. Mindössze emberi 
ügyességről van szó, s ebben a Kelet misztikumával már előre átitatott eu- 
rópai hajlandó csodát szimatolni. 


Van azonban egy rendkívüli érdekességű  fakírmutatvány: az 
élvetemetkezés. 

A fakír bámulatos akaraterővel, látszatra megállít testében minden élet- 
funkciót, és tetszhalálba merevül. Koporsóba zárják, sírba temetik. Napok 
múlva, sőt esetleg pár hét múlva a sírt felbontják, s a fakír csodák csodájára 
ismét életre kel. (Amit az európai varietékben mutogatnak, az csak csöke- 
vényes utánzata az igazi élvetemetésnek.) 

Sajnos, erről a valóban szenzációs fakírlegendáról alig van teljes hite- 
lességű tudósításunk. 

Többnyire gyorsan összeütött és a források komolyságával nem törődő 
újságcikkek adnak hírt róla, s mire a hír három-négy kézen keresztülmegy, 
már úgy meg van toldozva-foldozva, hogy a szülőanyja sem ismerne rá. 


Ha egy hitelesség látszatával bíró és részletes leírással akarunk megis- 
merkedni, száz esztendővel kell visszakanyarodnunk. A múlt század har- 
mincas éveiben élt Indiában egy Haridas nevű fakír, ez állítólag 30, sőt 40 
napot is képes volt tetszhalottként eltölteni a föld alatt. 

Az egyik maharadzsa személyesen akart meggyőződni a dologról, és 
udvarába hozatta a fakírt. A kísérletnél jelen volt MacGregor angol orvos, 
akinek a leírást köszönhetjük, valamint egy csomó angol katonatiszt és kö- 
vetségi ember. Az eset hitelességét igazolja a brassói születésű Honigberger 
János is, abban az időben a maharadzsa udvari orvosa. Ismerteti továbbá egy 
korabeli komoly orvosi szaklap, a Calcutta Journal of Medicine 1835-i év- 
folyamában. 

Haridas mindenekelőtt belső nagytakarítást végzett magán, amennyiben 
lenyelt egy 30 rőf hosszú vászonszalagot, s azt megint kihúzta. Azután or- 
rát-fülét bedugta viasszal, s a nyelvét hátratolta a torkába. Hanyatt feküdt, és 
lassanként megszűnt verni a szíve, lélegzeni a tüdeje. A tökéletesen halott- 
nak látszó testet lepedőbe csavarták, és ládába zárták. A ládát — miután a bi- 
zalmatlan maharadzsa személyesen lelakatolta — lesüllyesztették egy négy 
láb mély, kifalazott sírüregbe, földet hánytak rá, a földet ledöngölték, és be- 
vetették búzával. Negyven napon át őrség állt a sír mellett. A gyanakvó ma- 
haradzsa a saját hindu katonáiban sem bízott, s mohamedán testőröket ren- 
delt ki. 

Negyven nap múlva nagy nézőközönség jelenlétében kiásták a fakírt, s a 
maharadzsa felnyitotta a ládát. 

Ott feküdt a fakír, mereven és hidegen, akár a halott. Tanítványai ekkor 
nekiestek, kiszedték a viaszdugókat, előhúzták a nyelvét, meleg vízzel mos- 
datták, és addig dörgölték, amíg a szíve ismét el nem kezdett dobogni. Fél 
óra múlva már teljesen magához tért, és a hangja is megjött. Mint említettem, 
Haridas esete a hitelesség látszatával bír. De csak a látszatával. Ki merne hi- 
tet tenni rá, ha száz esztendő távlatából vizsgálja? Meg aztán akad néhány 
gyanús részlet is a referádákban. Például Honigberger komoly hiszékeny- 
séggel írja le, amit a maharadzsa egyik főemberétől hallott, hogy tudniillik a 
fakír egy ízben négy teljes hónapig pihent a föld alatt, s közben sem a körme 
nem nőtt meg, sem a szakálla nem ütközött ki beretvált állán. 

A legújabb korból nem ismerek hitelesen bizonyított esetet. Az amerikai 
újságok híres rajzoló-riportere, Ripley, 64 országot járt be, hogy az olvasók 
számára vadnál vadabb különlegességeket gyűjtsön halomra. Indiában fa- 
kírcsodákra vadászott, de élvetemetkező fakírra neki sem sikerült akadnia. 
Beérte azzal, hogy ő is csak Haridas száz év előtti esetét tálalta fel. Nagyobb 
hitelesség kedvéért azt is írja a legendás fakírról, hogy évtizedes gyakorlat 


útján a nyelvét arasznyi hosszúsággal meg tudta toldani, s képes volt végig- 
nyalni a tulajdon homlokát. 

Szóval nem mind tiszta búza, ami a fakír sírja fölött sarjad. Mégis sok 
modern tudós azt tartja, hogy a dolog nem lehetetlen. Szerintük a fakír saját 
magát hipnotizálja, s így éri el a kataleptikus állapotot, amelyben életfunk- 
ciói a minimumra csökkennek. Valami kevés levegő beszivárog a föld alá, s 
ez elég neki. Táplálékra úgy tesz szert, hogy feléli a saját teste zsírkészletét. 
Ami ugyan gyenge táplálék lehet, tekintettel a vékonydongájú hindu fakí- 
rokról gyakran látható fényképekre. Hivatkozni szoktak még egy hindu di- 
ákra, ezt maga Max Müller, a híres orientalista is megvizsgálta, amikor az 
oxfordi egyetemen tanított. A diák 30 másodpercig meg bírta állítani a szív- 
verését. 

Akadt egy gyakorlati ember is, akit izgatott az élvetemetkezés rejtélye. 
Ez a gyakorlati ember Houdini volt, az egykor világhírű bűvész, akit mint 
minden idők legnagyobb illuzionistáját szoktak emlegetni. 

Artistahiúsága nem hagyta nyugodni, s addig töprengett, kísérletezett, 
gyakorlatozott, amíg végre kiállt a nyilvánosság elé a hajmeresztő mutat- 
vánnyal. 

Befeküdt egy szabályszerű koporsóba; ezt lezárták, lepecsételték, és le- 
bocsátották egy szabályszerű, hat láb mély sírba. A sírt behantolták, s a 
manager órával a kezében számolta a perceket. 

Ötvenöt perc — a manager jelt adott a sírásóknak. A koporsót kihantol- 
ták. 

Hatvan perc — a pecséteket leszedték, a födelet felemelték. A halálosan 
felizgatott közönség megkönnyebbülésére az istenkísértő artista épen és 
egészségesen penderedett ki belőle. 

Akárcsak a fakírokat, Houdinit is lélegzési gyakorlat segítette a sikerhez. 
Hosszú ideig gyakorolta lélegzetének visszatartását a víz alatt, s így képes 
lett igen rövid pihegésszerű lélegzetvételre: úgy, hogy alig fogyasztott oxi- 
gént. Egy kis trükköt is csempészett a kísérletbe: a koporsó valamivel na- 
gyobb méretű volt a rendesnél, s nagyobb levegőtartalék rekedt meg benne. 

Hallatlanul merész vállalkozás volt így is. Bármilyen előre ki nem szá- 
míitott véletlen valódi sírrá változtathatta volna az ál-sírgödröt. 

Houdini vállalkozása megihletett egy Paul Heuze nevű francia újságírót. 
Esztendőkön át folytatott tollharcot a fakírlegendák ellen — végre elhatározta, 
hogy közvetlenül saját maga fogja szemléltetni a sírcsoda mibenlétét. 

1928-ban egyik párizsi cirkuszban 20 000 főnyi nézőközönség előtt be- 
feküdt egy érckoporsóba; ezt légmentesen lezárták, és egy vízmedencébe 
süllyesztették. Háromszáz liter levegőt tartalmazott a koporsó. 


Teljes nyolcvanöt percig bírta ki odalenn, s amikor napvilágra került, 
némi bágyadtságon kívül nem volt semmi baja. Az eredményt szintén léleg- 
zési gyakorlattal magyarázta: veszteg kell maradni, kevés oxigént fogyasz- 
tani, kevés széndioxidot termelni. 

Vagyis szerinte a csoda nem csoda, csupán türelem, gyakorlat és nagy 
adag elszántság kell hozzá. 


Áttérek az éghetetlen fakírra. 

1935 őszén Londonban egy Kuda Bux nevű jógi mutogatta magát. Az 
volt a tudománya, hogy mezítláb sétált végig tüzes parázson, anélkül, hogy 
megpörkölte volna a lábát. 

A kísérleti parázsréteg öt méter hosszú és harmadfél méter széles volt. 
Olyan erősen izzott, hogy hevét harmincméternyi távolságból is érezni lehe- 
tett. A kísérlet előtt orvosok vizsgálták meg Kuda Bux lábát, nincs-e beken- 
ve valami vegyi szerrel? 

A hindu, mielőtt nekiindult a veszedelmes sétának, pár percig mozdulat- 
lanul állt, szeme kimeredt, ajka mozgott, általában olyan ember látszatát 
keltette, aki akaraterejét hallatlan módon koncentrálja. Azután megindult, és 
lassan, nyugodtan végiglépkedett a parázsszőnyegen. Majd megfordult és 
visszasétált; sőt ezzel sem érte be, és harmadszor is végigment a zsarátno- 
kon. Az orvosok megint megvizsgálták, s nem csupán azt állapították meg, 
hogy a jógi lábán nincsen semmiféle égési seb, hanem még azt is, hogy a 
talpa sem melegebb a rendesnél. 

Mindazonáltal kevéssé érthető, hogy ha már a jógi megszakított minden 
közösséget a hitvány földi élettel, miért jött Londonba magát mutogatni, és 
miért nem maradt odahaza Indiában? Ott tovább elmélkedhetett volna, és 
elérhette volna a jóga legmagasabb fokait. 

De ha már idejött, kerüljünk közelebb a tűzön-gyaloglás titkához. 

Aki nem hajlandó okkult képességeket szimatolni, valamiféle titkos 
szerre gyanakszik. 

Állítólag ilyesmit használt néhány száz évvel ezelőtt az úgynevezett 
Saludadores titkos szekta Spanyolországban. Azt hirdették magukról, hogy 
ők a vértanú Szent Katalin leszármazottjai, amit a testükön látható anyajegy 
is bizonyít: egy kerék, Szent Katalin vértanúságának eszköze. 

A szekta tagjai izzó parázson jártak, és forró olajat ittak minden baj nél- 
kül. 

A parázs-séták és olajkortyok dúsan kamatoztak, mert a mutatványok 
után az éghetetlen férfiak rátértek a dolog velejére: a gyógyításra. Kézráte- 
véssel és nyálkenéssel kezeltek mindenféle nyavalyát. 


És hiába derült ki, hogy sem alexandriai Szent Katalinnak, sem a többi 
három szent Katalinnak nem maradt semmiféle leszármazottja, hiába sütöt- 
ték rájuk, hogy az anyajegyet is úgy sütötték a testükre — a tömegek hitét 
semmi sem ingathatta meg, mert hiszen a saludadarok nyilvánvalóan tűzön 
jártak, és tüzet ittak. 

Világos, hogy a tűzálló emberek nem szentektől, hanem valamely cse- 
pűrágó őstől származtak, s nyilván volt valami csodakenetük, de ennek titkát 
kifelé megőrizték, s csak egymásnak adták tovább nemzedékről nemzedék- 
re. 

Másutt is bukkantak fel időről időre azbesztbőrű artisták. 

Két világhírű tudós — a csillagász Cardanus és az orvos Paré — a tulajdon 
szemével látott embereket, amint olvasztott ólomban mosták meg az arcukat 
és kezüket. Sévigné asszony előtt azzal produkálta magát egy vásári mutat- 
ványos, hogy égő spanyolviaszkot csepegtetett a nyelvére, és meg sem lát- 
szott rajta. 

A XVII. század derekán egész Európát felizgatta egy Richardson nevű 
angol. Ez tüzes vasat csupán bevezető mutatványként fogdosott. A nézőket 
szájának tökéletes érzéketlenségével kápráztatta el. Izzó parazsat rágott; égő 
ként vett a nyelvére és szopogatta; olvadt szurok— és viaszkeveréket hab- 
zsolt, és úgy fútta ki a lángot, mint egy kohó kürtője. Megengedte, hogy te- 
gyenek a nyelvére egy darab parazsat, arra egy szeletke húst, és élesszék a 
tüzet fújtatóval mindaddig, amíg a hús meg nem sül. Végezetül a közönség 
szeme láttára üveget olvasztott, és a folyékony üveget lenyelte. 

Európa tudósai hiába törték a fejüket a talány nyitján. A francia Journal 
des Savants, ez a nagy múltú tudományos folyóirat is feszegette a kérdést 
1657-i számaiban. Dodart, a Tudományos Akadémia tagja, szoktatással ma- 
gyarázta a tűzálló nyelv csodáját. Szívós és kitartó gyakorlással — írta — a 
bőrt érzéktelenné lehet edzeni. A többi meg ügyeskedés dolga. Nem a parázs 
volt az angol nyelvén, hanem a hússzeletek, s ebbe volt belegöngyölve a 
parázs. Az olvadt üveget nyállal vette körül, és úgy nyelte le, miután előbb 
hosszú edzéssel hozzászoktatta nyelvét, szájpadlását, nyelőcsövét és gyom- 
rát a forró italhoz. 

A tudós okoskodása lazított ugyan a rejtelmes csomón, de meg nem ol- 
dotta. 

Sikert csak az remélhetett, aki elméleti fejtegetések helyett a saját bőrén 
végzi el a kísérleteket. 

Akadt tudós, aki megtette. Sementini volt a neve: vegytant tanított a ná- 
polyi egyetemen. 

A múlt század elején Nápolyban egy Lionetti nevű olasz mutogatta ma- 
gát. Tüzes vassal sütögetik a karját, combját és talpát, mégis olyan ép ma- 


radt a bőre, mintha hideg vasat nyomott volna rá. A tüzes vassal végigszán- 
tott a haján is, anélkül, hogy az megpörkölődött volna. Azután olvasztott 
ólomba dugta az ujját, s az arról lecsepegő ólmot felfogta a nyelvével; égő 
olaj lángjában fürösztötte meg az arcát, s utána a forró olajat megitta. 

Nápoly álmélkodott. Sementini figyelt. Észrevette, hogy mikor a bűvész 
végighúzta testén és haján a tüzes vasat, a húzás nyomában fehér, sűrű gőz 
szállt fel. Figyelte a nyelvét: fehér lepedék volt rajta, mint a gyomorrontásos 
betegekén. Nem itta kortyszámra a forró olajat, hanem csupán pár cseppet 
bűvészkedett a szájába; ugyanígy ügyeskedett az olvadt ólommal. Tehát a 
titok nyitja: szoktatás, ügyesség és még valami. 

Ezt a még valamit kellett kideríteni. 

Sementini professzor visszavonult a laboratóriumába, és kísérletezett. 
Rendszeres tudományos munkával egyre jobban megközelítette a titkot. Már 
képes volt olyan timsóoldatot keverni, amely pillanatnyi időre megvédte a 
bőrt — de ez még mindig nem lehetett az igazi szer. Végre egy napon felki- 
álthatott Arkhimédésszel: Heuréka! Megtalálta a varázsszert! 

Karjának timsóoldattal beecsetelt bőrére közönséges mosószappant 
dörgölt, és tiszta vászonnal simára csiszolta. Megérintette tüzes vassal; nem 
érzett semmit! A siker lázában vakmerővé szilajodott: ugyanezt a kísérletet 
tette meg a nyelvével, és az sem reagált a tüzes vas érintésére! Sőt sikerült 
fokoznia is a nyelv érzéketlenségét. Cukorporréteggel vonta be, s arra dör- 
gölte a szappant. Ezek után nyugodtan mártotta olvadt ólomba az ujját, és 
sértetlenül csepegtette nyelvére az ólmot. 

Hátravolt még a forró olaj kihörpintése. Kiderítette, hogy ez legna- 
gyobbrészt trükk. Lionetti úgy fogott hozzá az ólom felolvasztásához, hogy 
beledobta az ólmot az égő olajba, s az edényt elhúzta a tűzről; majd ebből az 
olajból öntött ki valamicskét egy csészébe, ahonnan azután kortyintgatott. 
Igen, de hogy az ólom megolvadhasson, az olaj átadta saját melegének egy 
részét, úgyhogy a lenyelt olaj alig volt forróbb a frissen tálalt levesnél. A 
többi szoktatás és edzés dolga volt. 

A nápolyi egyetem előadótermébe ezúttal nem hallgatóság, hanem né- 
zőközönség gyülekezett. A tudós nézők előtt a tudós előadó ólmot csepegte- 
tett a nyelvére, és forró olajat kortyolt. . . 

A nagy titok — eszerint — összetett műveleteken alapulna. Érzéketlenítő 
szer, bűvészi ügyeskedés és hosszú, szívós, rendkívüli akaraterőt igénylő 
edzés. 

Csakhogy Kuda Bux testén még nagyítóüveggel sem akadtak semmiféle 
kenet nyomára ... 

Mégiscsak természetfölötti erők rejtőzhettek a jógi testében? 


Nem. 

Ugyanezt megcselekedték évről évre sokkal kezdetlegesebb lelki életű 
emberek, akik hírét sem hallották jógának és titkos tudományoknak: egy- 
szerű bolgár parasztok. 

Burgasz kikötővárostól harminc kilométernyire, magas hegyek lábánál 
húzódik meg egy Panicsarevo nevű falu. Lakosai egy nestinari néven ismert, 
ősrégi szektát alkottak, és arról voltak nevezetesek, hogy képesek voltak 17- 
zó parázsszőnyegen mezítláb sértetlenül végigtáncolni. 

Minden évben június 3-án ülte meg a szekta Konstantin bizánci csá- 
szárnak és Helené császárnénak emléknapját, s ekkor ment végbe a tüzes 
tánc, amelynek csodájára a nézők seregei csődültek össze. 

Hatalmas tüzet raknak, s a lángok ellobogása után egy széles, tíz méter 
hosszú parázsszőnyeg vöröslik a nézők szeme előtt. Akkora hőséget sugároz, 
hogy közvetlen közelében nem lehet megmaradni. 

Megnyekken a duda, megperdül a dob: ezek hangjára lejtik a táncot. 
Előlép egy öregasszony: kezében két szentképnek számító ikon: Konstantin 
bizánci, császár és Helené császárné képe. Szeme elé emeli őket; áhítattal, 
szinte átszellemülten mered rájuk; nekilendül a zsarátnokszőnyegnek, és 
könnyű léptekkel végigtáncol rajta. Utána egy vén paraszt cselekszi ugyan- 
azt, ugyanúgy. 

A táncok végeztével bárki megvizsgálhatja a két öreg lábát: nincs egy 
makulányi égési seb sem. 

Bolgár diákok rászánták a saját talpukat, hogy a titok végére járjanak. 
Eleinte a bőrük csúnyául felhólyagzott, végre mégis sikerült a rejtvényt 
megfejteni. 

A csodált csoda egyszerű fizikai törvénnyé zsugorodott. Az a fortélya, 
hogy a lábnak csak pillanatnyi ideig szabad a parazsat érintenie, s így csu- 
pán 80-90 foknyi hőség éri a talpat; ennyit pedig a bőr baj nélkül elvisel. 

A szentképek csak annyiban függnek össze a tánccal, hogy a vállalkozó 
táncos ihletet merít belőlük, szinte vallási eksztázisba esik, és bizalommal, 
félelem nélkül vág neki a tűznek. 

Csakhogy Kuda Bux nem aprózta a táncot, hanem lassan sétált végig a 
parázs-járdán... 


ELVARÁZSOLT VILÁG 


Sok-sok tévedésen kellett az embernek átküzdenie magát, hogy végül 
megismerhesse az őt környező világot. 


A régi tudós éppen úgy tévelygett a babonák ősbozótjában, mint a hét- 
köznap embere. Temérdek tévhit fonódott is szalagként köréje; fogva tartotta, 
nem engedte, hogy kivergődhessék a fojtogató sűrűből. 

Felkeresem a hajdani természettudóst a dolgozószobájában. 

A modern tudomány megtoldta a mai ember szemét a távcsővel s a 
mikroszkóppal, kezét a géppel, lábát a vasúttal, az autóval, a repülőgéppel. 
A régi tudós egész felszerelése alig volt egyéb, mint néhány tucat vaskos 
könyv a polcain. Ezekben volt elraktározva korának minden tudománya, 
amelyet többnyire ő sem gyarapított másképpen, mint hogy tíz könyvből írt 
egy tizenegyediket. 

A tudomány fejlődésének egyebek közt volt egy nagy akadálya: a klasz- 
szikus ókor tekintélye. Igaz, az antik világ tudósainak hagyatékában sok 
alapvető igazságot fedezhetünk fel, de az igazság aranyát sokszor együtt 
kapjuk a babona salakjával. 

Az ókorban a nyugati civilizáció a Földközi-tenger partjai közé volt be- 
ágyazva — túlnan ismeretlen népfajok tanyáztak, s a közéjük merészkedő 
utazók káprázatos híreket hordtak haza útitarisznyájukban. Felületes, hibás 
megfigyelések, hallomásból elkapott kósza hírek termékenyítették meg a 
világjáró utas képzeletét. Mikor azután meséssé duzzadt élményeit elmondta 
valamely írástudó embernek, ez megörökítette, továbbadta, s a távoli csoda- 
lények valóságként költöztek be az ókori tudomány csarnokaiba. 

A világ álmélkodhatott rajta, hogy élnek valahol sciapodes nevű embe- 
rek; ezeknek csak egy lábuk van, viszont kárpótlásul a talpuk akkora, hogy 
amikor eltikkadnak a déli verőn, hanyatt fekszenek, talpukat ellenzőként a 
nap felé fordítják, s a maguk csinálta árnyékban hűtőznek. 

Más népeknél az emberek lába öt helyett nyolc ujjal bővelkedik, s ezt a 
különlegességet még azzal is megtoldta az odavaló természet, hogy a talpu- 
kat hátrafordította. Ezek a kifordított talpú emberek mégsem hátrafelé lépe- 
getnek, hanem előre, sőt rettentő gyorsan bírnak szaladni is. 

Vannak továbbá trogloditák; ezeknek nincs nyakuk, és szemük a vál- 
lukból pislog elő. Node legalább kettő jutott ki nekik, nem úgy, mint az 
arimaspoknak; ezek ugyanis be kell hogy érjék egyetlen szemmel, amely a 
homlokuk közepét ékesíti. 

A távoli Indiában, valahol a Gangesz táján él az astomok népe; ezek ar- 
ról nevezetesek, hogy nincsen szájuk. Ételt-italt ennélfogva nem nyelhetnek 
ugyan, de mégsem halnak éhen, mert a virágok és egyéb növények illata 
tartja el őket. Nemcsak odahaza lélegzik be a könnyen emészthető és mégis 
tápláló erejű szagokat, hanem ha útra kelnek, úti elemózsiaként viszik ma- 
gukkal. Hogy mi módon, azt nem lehet tudni. 


Ilyen néma népekkel az utazók Etiópiában is találkoztak. Ezeknek van 
ugyan szájuk, de az ajkuk teljesen összenőtt, nyelvük nincs, s csak jelbe- 
széddel érintkeznek. Ami a táplálkozásukat illeti, az ott járt utazók nem 
akarták megismételni az illatebédek és szagvacsorák meséjét, efféle képte- 
lenségek ártanának útleírásaik hitelességének. Ehelyett arról a megfigyelé- 
sükről számoltak be, hogy a természet milyen ésszerűen oldotta meg a kér- 
dést: száj helyett egy kis lyuk van az orruk alatt, a vizet azon át szalmaszá- 
lon szívják fel, az ételt pedig apró pirulákká gyúrják, és úgy csúsztatják be a 
lyukba. 

India máskülönben is furcsa ország. Néhol a nő már négyéves korában 
férjhez megy, ötéves korában anya lesz, s mire nyolcadik esztendejét eléri, 
meg is hal. (Az indiai gyermekházasságok eltúlzott hírei.) 

Másutt a gyerekek ősz hajjal jönnek a világra, s amikor megöregednek, 
megfeketedik a hajuk, 

Különös ország az is, ahol az embereknek mind a két füle akkora, hogy 
lecsüng a földig. A két húslepedőnek az a haszna is van, hogy az ilyen em- 
ber éjszaka az egyik fülére ráfekszik, a másikkal betakarózik, úgy alszik. 
(Valami félvad néptörzsnél láthatta kutyafuttában az ókori utazó, hogy a fü- 
lüket nehezékkel lefityegtették, mint ahogyan az ajaknégereknek nevezett 
szerecsen törzs asszonyai ajkukat nyújtották ki mesterségesen, lapátnyi 
hosszúra.) 

Az a legkülönösebb, hogy némely ország úgyszólván az orruk előtt volt, 
a hírcsodákat könnyű lett volna ellenőrizni, de hát a hírközlőnek éppenség- 
gel a csodálatosságuk tetszett, és esze ágában sem volt, hogy a hitelessé- 
gükkel törődjék. 

Így bántak el a Calabriában fekvő Sybaris városával. Az ókorban egyike 
volt ez a világ leggazdagabb kereskedővárosainak. Lehetséges, hogy a fölös 
jólét a lakosságot túlságosan elkényeztette, azonban a hírharang nem érte be 
a valósággal, s kikiáltotta Sybarist az elpuhultság mintavárosának. A , sziba- 
rita" minősítés máig is fennmaradt szállóigeként, túlélte a város teljes el- 
pusztulását. Használta Berzsenyi is, amikor így rótta meg a nemzetet: 


Mi a magyar most? Rút szibarita váz! 


Melyek voltak hát a szibariták nyakába akasztott vádak? Olyan kényes 
volt a fülük, hogy nem bírt elviselni semmiféle zajt, s ennélfogva városukból 
száműztek minden kovácsot, lakatost, ácsot, asztalost — egyszóval vala- 
mennyi mesterembert, aki lármás működésével sértette volna érzékeny 
dobhártyájukat. Ugyanez okból nem engedték meg, hogy bárki fia kakast 


tarthasson a városban. A harsány szavú állat csak a távoli falvakban ábrán- 
dozhatott a városbeli tyúkokról. 

Szólták a hírek egyes szibaritáktól, akik csúcsteljesítményekkel tettek 
szert nevezetességre. Egyik ilyen elkényeztetett férfiú friss rózsalevelekkel 
töltötte meg a derékalját, hogy puhán feküdjék, és édes illatok tegyék kelle- 
messé az álmát. Az elmés újítás azonban nem vált be. Rosszul aludt, és a vi- 
rágmatrac feltörte a derekát. Felbontották, s kiderült, mi volt a baj oka: né- 
hány rózsaszirom összetapadt, s ezzel elkeményítette az érzékeny férfiú pu- 
hának szánt fekhelyét. 

Erre a csúcsra is rávert egy másik szibarita. Árnyékos fa alatt pihengélt, 
miközben nem messze tőle egy rabszolgája a tűző napon dolgozott, ásóval 
túrta a kemény földet, csurgott róla a verejték. Gazdája csak nézte, nézte — 
de nem állta sokáig: egyszerre csak verítékcsöppek gyöngyöztek le a hom- 
lokáról, majd teljes erővel rajta is kiütközött az izzadság. Egyre jobban el is 
lankadt ültő helyében, végre úgy elerőtlenedett, hogy nem bírta tovább, és 
elparancsolta a rabszolgát a szeme elől. Vagyis annak a puszta látásától is 
elbágyadt, hogy más ember dolgozott. 

Az íróasztala mellett görnyedő tudós jámborul elhitte a klasszikus me- 
séket. Sőt hitt a középkori utazóknak is, akik megirigyelték az ókori világ- 
járó babérjait, és egymásra licitáltak, ki tud nevezetesebb tapasztalatokról 
számot adni. 

Voltak persze kivételek, például a Kelet-Ázsiát elsőként beutazó euró- 
painak, Marco Pólónak útleírása — legtöbbje mégis éppúgy keverte a valót a 
babonával, mint bármely ókori előde. 

Sok középkori utazót Palesztinába vonzottak ennek t bibliai országnak 
legendás emlékei. 

Ott azután majdnem minden nevezetességet megtaláltak, amiről csak 
említést tesznek az Ó- és Újszövetség írásai. Az egyik Ádám sírját látogatta 
meg - a másikat szent borzadály fogta el az oroszlánok vermének láttára, 
amelybe Dánielt levetették; a harmadik ráakadt Káin házára, ahová ez a 
testvérgyilkosság után költözött. Egy francia utazó saját szemével látta az 
égő csipkebokornak még mindig meglevő gyökerét — sőt megmutogatták 
neki azt is, hol állt a fügefa, amelyet Jézus megátkozott, de azóta kiszáradt, 
és csak a hült helye maradt meg. 

A Holt-tenger vidékén utazók emlékezetében természetesen felbuggyant 
Lót feleségének sajnálatos esete. Ismerjük a Bibliából Szodoma és 
Gomorrha legendáját. Úgy megsokasodtak lakóinak bűnei, hogy az Úr elha- 
tározta, elpusztítja mindkét várost, a bűnös felnőttekkel és az ártatlan gyer- 
mekekkel együtt. Csak Lótnak és családjának kegyelmezett, ezeket három 
angyal kivezette a halálra ítélt városból, mindazonáltal azzal a szigorú tila- 


lommal, hogy hátra ne merjenek nézni. Lót feleségét azonban izgatta a vá- 
rosukra lezúduló kénköves tűznek ritka látványossága, és bizony visszané- 
zett. Mai felfogás szerint kíváncsiságával nem állt arányban a büntetés, 
amely érte: sóbálvánnyá változott, s ezzel egy sűrűn használt szólásmondást 
szállított az utókornak. 

Az arrafelé lakó arabok persze igyekeztek kielégíteni az európai zarán- 
dokok kegyes igényeit, s mutattak nekik egy sóoszlopot: íme, Lót felesége, 
megvan azóta is épségben, csoda módon sohasem fogy el, noha a környék 
állatai rájárnak nyalogatni. 


NOÉ BARKÁJA 


Az utazók képzeletét különösen izgatta egy nagy jelentőségű bibliai 
emlék: Noé bárkájának a maradványa. Az Ararát hegy tövében levő falvak 
népe biztosította őket, hogy a bárka megvan még, s körvonalai az ötezer 
méter magas hegycsúcson tiszta időben előbukkannak. Az európai utazók 
közül elsőnek a hollandus J. Struys próbálkozott meg azzal, hogy ellenőrizze 
a szóbeszédet. Útleírásában meglepő tapasztalatokról ad számot. 

1670. július havában történt — írja —, hogy Erivánban jártakor ottani 
szerzetesek megkérték, vinne fel orvosi szereket az Ararát tetején lakó re- 
metének. Ő neki is indult a hegynek, s öt napig ment folyton felfelé, lóháton. 
A felhők fölött, a csúcs alatt talált rá a remetére — ez immár huszonöt éve 
éldegél ott egy sziklabarlangban. Az idő kellemesen enyhe volt; a remete 
elmondta, hogy huszonöt esztendeje nem volt odafönn sem hideg, sem me- 
leg, és nem esett sem eső, sem hó. A csúcson tisztán látszott a bárka marad- 
ványa. A remete többször meg is mászta a csúcsot, s lefaragott néhány 
deszkadarabot a bárka oldalából. Az orvosszereket azzal hálálta meg, hogy 
megajándékozta Struyst egy ilyen fadarabbal. Bizonyságlevelet is adott 
melléje, eszerint a fát ő maga, Domenico Alessandro római születésű szer- 
Zetes hasította a bárkából. 

Úgy látszik, a hollandus utazót Sir John Mandeville útleírása ihlette meg, 
s csak azért merészelt ekkorát füllenteni, mert Sir John már előkészítette a 
közvéleményt. A XIV. századnak ez a hírhedt világcsavargója elzarándokolt 
az Ararát tövébe is. Itt olyan emberekkel találkozott, akik azt híresztelték, 
hogy ők megmászták e hegyet, és saját kezükkel tapogatták meg a bárka 
maradványait. Sir John azonban — híven folyton hangoztatott igazságszere- 
tetéhez — nem hitt nekik, mert látta, hogy a csúcsot örökös hó fedi, ember 
oda fel nem juthat, és nem is jutott fel soha. (Érdekes különben, hogy a bár- 


kapárti írások mindig óvatosan megkerülték a kérdést, hogy Noé miként 
vergődhetett le családjával és állatseregletével a megmászhatatlan havasról.) 

Egy jámbor szerzetesnek azonban — meséli tovább Sir John — mégis si- 
került elérnie az elérhetetlent. Nem a maga emberségéből, hanem mennyei 
segítséggel. Mikor ugyanis nagy keservesen felküzdötte magát a hegy dere- 
káig, ott összeroskadt. Elhagyta az ereje, már csak fohászkodni bírt. Az ima 
használt, mert egyszerre csak megjelent előtte egy angyal, ennek biztató 
szavait hallva, új erőre kapott, nekiindult, s valóban feljutott a csúcsra. Ott 
megtalálta a bárkát, lehasított falából egy deszkát, s ezt az ereklyét azóta a 
hegy lábánál épült kolostorban őrzik. 

, Azóta ez senkinek sem sikerült, tehát a szóbeszédekre nem kell adni 
semmit — ismétli Sir John az ő saját külön igazságszeretetével. 

Európa nem sokáig törhette a fejét, hogy a két hazugság közül melyik 
igaz, mert megjött keleti tanulmányútjáról a híres botanikus, Linné nagy 
elődje, Pitton de Tournefort. 1700-tól 1702-ig járta a Keletet, útba ejtette az 
Ararát hegyét is, és kíséretének néhány tagjával felküzdötte magát a csúcs 
tövéig. Ott nem talált semmiféle remetét, és nem látott semmiféle bárkát, 
csak az örökös hóval borított, megmászhatatlan hegyormot. 


JÁNOS PAP ORSZÁGA 


Sir John Mandeville-ről érdemes többet mondani. Angol orvos volt, 
1332-ben indult el keleti útjára, s teljes harmincnégy évig maradt oda. Keleti 
szultánok, tatár kánok udvari orvosa lett, megnyerte bizalmukat, s módját 
ejthette, hogy beutazza Kelet jelentékeny részét. Útleírásával, amelyet 
majdnem minden európai nyelvre lefordítottak, hatszáz éve tartja a hazugsá- 
gi csúcsot. Sem előtte, sem utána nem akadt utazó, aki nagyobbakat tudott 
volna lódítani." 


" Újabbkori kutatók kétlik, hogy Sir John valóban élt volna. Szerintük a neve alatt más valaki 
rejtőzhetik, s ez nem csupán saját élményeit írta meg, hanem egyéb, korábbi útleírásokból is 
ollózott 


Megfordult ő János pap országában is, ámbár — amint írja — nehéz oda 
eljutni, mert a tengerből sok mágneses szikla mered ki; ezek a hajóból min- 
den vasszöget magukhoz rántanak, a hajó széjjelbomlik és elpusztul. 

Ki volt ez a furcsa nevű uralkodó, és miről volt nevezetes az ő csodála- 
tos országa? 

A XII. század derekán az a hír terjedt el, hogy valahol Indiában van egy 
hatalmas keresztény birodalom, ennek fejedelme egy személyben császár is, 
főpap is. A trón mindenkori birtokosa ezt a nevet viseli: János pap. Utóbb a 
legenda színtere átkerült Abesszíniába. Portugál hajósok Kelet-India felé tö- 
rekvő útjukban Abesszíniába vetődtek, ott valóban találtak egy nagy keresz- 
tény birodalmat, s a pap-császár legendáját az abesszíniai négus nyakába ke- 
rítették. 

Voltaképpen János pap és az ő csodás birodalma sehol sem létezett, sem 
Indiában, sem Abesszíniában. A sovány igazság mindössze annyi, hogy a 
Kínai Nagyfalon innen élő nomád törzsek közt valóban voltak keresztények 
is, s ezeknek a kánját tette meg a messzi távolból átszűrődő híradás János 
papnak. Ezek a törzsek sem értek meg hosszú életét; jött Dzsingisz kán, és 
elseperte vagy a maga birodalmába beseperte a leigázott nomádokat. 

Lássuk most a csoda dolgokat, amelyeket Sir John a tulajdon szemével 
látott János pap országában. 


A királyi palota tornyán két aranygomb van, mindegyikben két nagy 
karbunkulus (drágakő), ezek éjjel világítanak. A kapuk szardonixból vannak, 
elefántcsontba ágyazva. Az ablakokat kristályból metszették. Az ebédlőasz- 
talok mind igen becsesek: némelyik smaragdból készült, másik ametisztből, 
ismét másik színaranyból, drágakövekkel kirakva. Hét lépcső vezet fel János 
pap trónjához: az első ónix, a második kristály, a harmadik jáspis, a negye- 
dik ametiszt, az ötödik szardonix, a hatodik karneol, s végül a hetedik, ame- 
lyen a lábát pihenteti, krizolit. A lépcsőfokokat drágakövekkel és gyön- 
gyökkel kirakott színarany keretek szegélyezik. A trón smaragdlapokból áll, 
a lapokat aranypántok tartják össze, behintve ékkövekkel és keleti gyöngy- 
gyel. A terem oszlopai tömör aranyból épültek. 

János pap óriási birodalma nem csupán dúsgazdag, hanem csodálatos is. 
Sir John leírásai rendkívül érdekes példákkal szemléltetik a babonás képze- 
tekkel át- meg átszőtt középkori tudományt. így például a sivatag homok- 
tengerét Sir John valóságos tengernek mondja, s azt írja róla, hogy bár egy 
csepp víz sincs benne, csupán homok, mégis olyan dagálya és apálya van, 
mint a rendes tengernek. S hogy ezt a csodát még csodásabbra cifrázza, azt 
fűzi hozzá, hogy halak is találhatók benne, mégpedig ehetők és igen jóízűek. 

Efféle különös állat egyéb is akad János pap országában. A sivatagban 
papagájok tanyáznak, ezek megszólítják az utast, és nyájasan eltársalognak 
vele. Vannak továbbá errefelé a lóhoz hasonló nagyságú állatok, de a nyakuk 
húsz rőf hosszú, és keresztüllátnak a legmagasabb házon. (Íme, a zsiráf, a 
fantázia nagyítóüvege alatt.) A kígyók itt százhúsz láb — azaz kb. harmincöt 
méter — hosszúak; némelyiknek korona van a fején, lába is van, és egyene- 
sen jár rajta, mint az ember. Egyik szigeten a birkák akkorák, mint az ökör — 
ilyen nagy birkát Sir John maga is látott. A szigeten lakó óriásokat Sir John 
nem látta, amiben igen nagy szerencséje volt. Ezek ugyanis harminc láb — 
kilenc méter — magas emberek, sőt némelyikük megnő ötvenre is, és az a 
goromba szokásuk van, hogy ha partjuk közelébe hajó téved, begázolnak a 
tengerbe, kiemelik a hajóból a kezük ügyébe eső tengerészeket, kiviszik a 
partra, de már útközben elropogtatnak egyet-kettőt közülük, mert legkedve- 
sebb eledelük a nyers hús. 

Ezektől északra még csodálatosabb sziget található. Itt az asszonyoknak 
drágakőből van a szeme, s ha valamelyik férfira megharagszanak, a tekinte- 
tükkel megölik. (Íme, a rossz szem babonája!) 

Soká tartana felsorolni mindazokat a csodákat, amelyeket Sir John János 
pap országában tapasztalt. Nagy veszedelmeken is ment keresztül, amikor 
átkelt az Ördög-völgyén. Ezt szó szerint kell érteni, mert tele van valóságos 
ördögökkel. A közepén szörnyű ördögfej mered ki a földből, füstöt okád, és 
olyan ijesztően forgatja a szemét, hogy senki sem mert a közelébe menni. 


Mindezek a rendkívüli élmények igen csodálatosak, de még csodálato- 
sabb az, hogy a középkori olvasó valamennyit hűségesen el is hitte. A hit 
még a XVI. században is elevenen élt, s épp azért becsületére válik a magyar 
Valkai Andrásnak, hogy amikor János pap országát döcögő rigmusokban 
megénekelte, a természetfölötti csodás elemeket kihagyta. Pedig 1573-ban 
megjelent munkája egyebekben Mandeville útleírásaira támaszkodik, mint ő 
maga írja: 


Amint Mande Villai János írta, 
Azokat olvastam ez versfolyásra, 


India álapottya írására. 


De már Indiát összezavarja Etiópiával, mert így emlékezik meg János 
pap népéről: 


Magukat Abesszinusoknak nevezik, 


Mind az negyven országban mely nép lakik. 


Tudniillik János pap negyven ország fölött uralkodik. Államvallás a ke- 
resztény, s pedig — mint Valkai írja — a papok , római módra misét szolgál- 
tatnak orgona szókba". De vallásukat nem lehet tiszta keresztény hitnek ne- 
vezni, mert Valkai szerint János pap többnejűségben él. 

Általában higgadt szemlélettel verseli meg János pap gazdagságát, s 
nem irigyli tőle a temérdek aranyat-ezüstöt. Egyetlenegyszer búsulja el ma- 
gát, mikor a finom borokról ír, amelyekkel a felszolgáló királyok kedves- 
kednek János papnak: 


Jó bort iszik tiszta arany pohárból, 
A sert pediglen issza ő kristályból. 
Maga a bor színe látszanék kristályból, 


Szegény magyar megissza fakupából. 


Amiből kitetszik, hogy jó borunk negyedfélszáz esztendővel ezelőtt is 
volt, de aranykupára nem telt azóta sem. 


AZ ÓRIÁSOK 


Ha távoli országokban csodálatos emberi lények létezhettek, miért kel- 
lene kételkedni a távoli múltból érkező hírekben? Miért ne lehetne elhinni, 
hogy valamikor a földön óriások is éltek? 

Döntő bizonyságul a bibliai híradást fogadták el az özönvíz korában élt 
Og nevű királyról. Méreteit illetően Mózes ötödik könyve csupán az ágyáról 
emlékezik meg, ez szerinte kilenc rőf hosszú és négy rőf széles volt. Mai 
mértékre átszámítva maga a király 4-5 méternyi tiszteletre méltó magasságot 
ért volna el. 

Sajnos több adatot sem az ókori daliáról, sem országának népéről nem 
ismerünk. Nem tudjuk, az óriás-nemzedék mikor és miképpen halt ki, csak 
azt sejtjük, hogy az özönvíz idején még élhettek, mert egy másik legenda 
szerint Og királyt a víz nem lepte el, mindössze a térdéig ért. 

A bibliai hírek hitelességét tilos volt kétségbevonni, ennélfogva a kö- 
zépkori természettudomány az óriásokat is felvette embertársaink sorába. 

1613-ban a francia Dauphinéban rettentő nagy csontokra akadtak. Vala- 
melyik tudós kiderítette, hogy ezek a csontok egy négy méter magas óriás- 
nak a csontjai, az óriás pedig nem volt más, mint Teutobocbus, a teutonok és 
cimberek királya, aki a Marius római konzul elleni harcokban esett el. A de- 
rék óriás fölött dühös vita indult meg: akadtak tudósok, akik nem hittek 
benne, s valami őslényre gyanakodtak, viszont mások elkeseredetten vitatták 
az óriás valóságos létezését. Egyik könyv a másik után jelent meg mellette 
és ellene. 1613-tól 1618-ig, vagyis hat teljes esztendeig tartott a betűháború 
néhai Teutobochus vélt csontjai felett, amelyek valószínűleg egy jámbor 
mammut maradványai voltak. 

Még a XVIII. század elején is akadtak tudósok, akik konokul hittek a 
ház magasságú óriások létezésében. A legfurcsább magassági skálát Henrion, 
a francia tudományos akadémia tagja állította össze, Henrion igen nagy ké- 
szültségű tudós volt, az asszír nyelvet is tanította, azonkívül elismert tekin- 
télye volt az érmészetnek. Életének fő műve egy hatalmas könyv lett volna a 
régi súlyokról és mértékekről, de nem jutott el a befejezésig. Csupán egy 
részt mutatott be belőle 1718-ban a francia akadémia előtt. Ebben a részben 
a régi emberek magasságára vonatkozó kutatásainak eredményét ismertette. 
Rendkívül bonyolult számítások alapján a következő méreteket állapította 
meg: 

Ádám magassága 40 méter 09 centiméter volt 
95 38 e 4 j; 8 


Noé jé 33 7 37 jéé Mi 


Éva 


Ábrahám ké 9 " 09 ké is 
Mózes je Ju. UI 22 e 7a 
Herkules sé 3 "7" 24 sé hi 
Nagy Sándor 18 1 "7" 94 16 1 
Július Caesar 38 W. 37 162 38 55 


Hogy miért zsugorodott így össze az emberiség, arra nézve Henrion 
adós maradt a meggyőző indoklással. 

Ami a legújabb kor óriásait illeti, ma már nem vagyunk ilyen hiszéke- 
nyek. A legújabb mérések megcáfolták a kalandos híreszteléseket három 
méter magas emberekről, és megfosztottak a dicsőségtől több olyan nagy- 
ságot, akik kellően nem ellenőrzött adatszolgáltatások révén a lexikonokba 
is bejutottak. 

Így vitézlett le Cajanus, az 1749-ben meghalt finn óriás, aki az iroda- 
lomban sokáig mint a világ legmagasabb embere szerepelt. A hírek szerint 
megütötte a 2,83 métert. A tudomány megtépázta Cajanus babérjait. A 
leydeni múzeumban ma is megvan egyik combcsontja, s ennek méreteit az 
egész vázhoz arányosítva, kiderült, hogy magassága , mindössze" 2,22 méter 
lehetett. Ugyanígy járt Franz Winkelmayer (1865-87) osztrák parasztlegény, 
ez egyik hírforrás szerint 2,60 méter, másik szerint 2,67 méter magas lett 
volna. Virchow mérései kiderítették, hogy , csupán" 2,27 méter magas volt. 

Ezeknek az eltéréseknek két oka lehetett. Egyik az, hogy a vállalkozók, 
akik a hosszú, legényeket vásárokon, kiállításokon, cirkuszokban stb. muto- 
gatták, reklámból megtódították a valóságos nagyságukat, sőt esetleg úgy 
öltöztették fel őket, hogy cipő és hajviselet segítségével magasabbat mutas- 
sanak. A másik ok, hogy a források a magasságot lábakban fejezték ki, és 
nem mondták meg, hogy miféle lábról van szó, Márpedig az angol láb 304 
centimétert tesz, viszont a hamburgi láb 28,6 centiméternek, a rajnai 31,3 
centiméternek, a porosz 37,6 centiméternek felelt meg. A pontatlan megje- 
lölés azután megbízhatatlan átszámításokat eredményezett. 

A legmegbízhatóbb hely, melynek adataira építeni lehet: az anatómiai 
múzeum. Ezeknek az óriásoknak a teteme ritkán jut anyaföldbe. Az ő 
csontvázukért bonctani múzeumok versengenek, s végül legtöbbjük üveg- 
szekrénybe kerül. Itt azután vége a reklámnak; a tudós mérőléce részrehajlás 
nélkül állapítja meg az igazságot. 

A csontvázak versenyfutása a mai napig holtversenyben végződött. Ket- 
ten érték el az eddigelé észlelt legnagyobb magasságot, a 2,55 métert. Egyik 
egy névtelen osztrák óriás csontváza a párizsi antropológiai társulat gyűjte- 
ményében, a másik pedig egy Marian Wedde nevezetű német leány 


(1866-84). Mindössze tizennyolc évet élt a boldogtalan walkür, az egykorú 
újságok csinos, formás leánynak írják le — természetesen a formákat egy 
mitológiai óriás ízlésével ítélve meg. Utánuk egy Luskin nevű kalmük dobos 
következik 2,53, majd egy névtelen csontváz a dublini Trinity College-ben, 
2,52 méter magassággal, ötödik helyre szorult a híres Csang, a kínai óriás, 
ez életében 2,79 méter magasnak adta ki magát, de a múzeumi állványon 
csekély 2,36 méterre sorvadt le. Hatodik az ír Bynne, ennek csontvázát a 
londoni College of Surgeons őrzi (2,31 méter). Hetedik az olmützi Drasa 
(2,30 méter). 

2,30 méter alatt már sokan vannak. Közülük csak az ír Magrath-ot emlí- 
tem meg, őt a XVIII. század közepén mint 2,63 méteres óriást reklámozták, 
s úgy rajzolták le, amint egy sudár gránátos feltett süveggel elsétál a hóna 
alatt. Az ő csontváza is múzeumba került, de 2,25 méteres magasságával 
szerényen húzódik meg a többi között. 

Elég ennyi a nagy szál emberekről. Annyi tanulságot mindenesetre le- 
szűrhetünk a seregszemléből, hogy a háromméteres és azon felüli óriások 
létezése babonánál nem egyéb. 


TÖRPEORSZÁG 


Ha léteznek óriások, miért ne létezhettek volna törpék is? Nem azokra a 
kis emberkorcsokra gondolok, akiket a modern, varietékben szoktak muto- 
gatni — sem azokra, akiket azelőtt ízlésükben korcs fejedelmek tartogattak 
maguk körül mint udvari bolondokat. (Ilyen volt például a félméteres Bebe, 
Szaniszló lengyel király udvari törpéje, őróla szól Jókai hasonló című no- 
vellája.) 

Ókori írók teljes komolysággal adtak hírt egy egész törpe népről, a Nílus 
forrásának vidékén élő pigmeusokról. Magasságuk mai méretben 60-65 cen- 
timétert tett volna; kunyhóikat sárral kevert tojáshéjból építették; háztartási 
felszerelésük, egyéb eszközeik méretükben hozzájuk aránylottak. Gabonát is 
termesztettek, de persze nem kaszával vagy sarlóval arattak, hanem kis fej- 
székkel. 

Egyébként harcias kis nép, kecskéken nyargalnak a csatába, kitűnő cél- 
lövők, nyílvesszejük kicsiny és hegyes, mint a varrótű. 

De hát miféle ellenség fenyegetheti a hüvelykmatyik birodalmát? 

Nem emberek, hanem madarak. Darvak. Ugyanis bizonyos időben az 
egész nép megrohanja azokat a helyeket, ahol a darvak költeni szoktak, és 
fellakmározza a tojásaikat. (Innen a tojáshéj mint építőanyag!) A darvak 
bosszúhadjáratot indítanak ellenük, s ember és madár közt szabályszerű üt- 


közetek zajlanak le. A harcok részleteiről nem maradt ránk semmi tudósítás, 
de úgy látszik, végül a madarak győzhettek, mert pigmeusokról többé nem 
hallottunk, a darvak pedig még mindig magasan repülnek, és szépen szól- 
nak. 

A bolond legenda keletkezését kétféleképpen magyarázzák. Egyik vé- 
lemény szerint Közép-Afrikában alacsony termetű néger törzsek élnek (pél- 
dául az átlag 135 centiméteres akkák), s a kósza hírek kicsinységüket eltú- 
lozták. Másik nézet: az utazók majomcsordákat láthattak messziről, s a szo- 
katlan látványt képzeletük kicifrázta. 

Egy francia író az utóbbi nézetet fogadta el, azzal az indoklással, hogy 
ha vannak emberek, akikre ráillik a , majom" szó — miért ne lehetne maj- 
mokat megtisztelni azzal az elképzeléssel, hogy emberek? 


A GRIFFMADÁR 


A középkori elvarázsolt világot nemcsak csodálatos emberi lények né- 
pesítették be. 

A csodaszom] átterjedt az állatvilágra, s a babonás képzelet ott is kiter- 
melte a maga csodalényeit. 

Ilyen volt a griff, a sasszárnyú és oroszlántestű madár. 

Mint az antik világ egyik hagyatéka, a griff is bevonult a középkori ter- 
mészetrajzba. A keletről visszatérő utasoknak könnyű sora volt; idehaza hi- 
vő közönség fogadta jelentésüket, hogy ők látták a griffmadarat, vagy leg- 
alábbis beszéltek olyan szavahihető emberekkel, akik találkoztak vele. Sőt 
egy valóságos griffkarom is eljutott Európába; a perzsa sah küldte ajándékba 
Nagy Károlynak, és a St. Denis-i apátság templomában volt kifüggesztve. 
(Valószínűleg rinocerosz-szarvból volt hamisítva.) Ugyanilyen karmot látott 
Gropius németalföldi tudós a XVI. század elején, Mária magyar királynőnél 
Flandriában. 

A griffmadar rettentő erős állat. Sir John Mandeville (megint ő!) keleti 
utazása során személyesen ugyan nem látta, de ama bizonyos szavahihető 
emberek elmondták, hogy erősebb, mint nyolc oroszlán vagy száz sas. 
Játszva felkap egy lovat, elviszi a fészkébe, s ott fellakmározza; sőt azt is 
megcselekszi, hogy szántás közben az eke elé fogott két ökröt egy-egy kar- 
mával szarvuknál megfogja, és felragadja a levegőbe. 

A XII. század utazói között nagy hírre tett szert Tudelai Benjamin. Kele- 
ti útjának leírásában a griffmadarakról így emlékezik meg: 

, A kínai tenger mindig viharos. Néha olyan dühösen tombol rajta a vihar, 
hogy a hajók nem tudnak előrejutni, s hajótörés vagy éhhalál fenyegeti a le- 


génységet. Ilyenkor a tapasztalt tengerészek a következő fogáshoz folya- 
modnak: a hajón levő birkatömlőket felfújják, és légmentesen elzárják. A 
végveszély pillanatában kardot kötnek, s ki-ki a maga tömlőjével vízbe ug- 
rik. A tömlő fenn lebeg a vízen, a tengerész alul belekapaszkodik. A levegő- 
ben állandóan kóválygó griffmadarak észreveszik a tömlőt, birkának nézik, 
lecsapnak rá, karmuk közé kapják, s elrepülnek vele a szárazföldre. Ott va- 
lahol leteszik, és hozzákezdenének a lakomához, ám a matróz kardot ránt, és 
a griffmadarat ledöfi." 

Az már azután az Ezeregyéjszaka meséi közé való, amit egy elvetemült 
képzelőerejű, keleten talán sohasem járt utazó naplójából másolt ki Vulpius, 
Goethe sógora: 

, Egyszer hajóztunk, s egy madarat pillantottunk meg, feje az égig ért, de 
csak bokáig állt a vízben. Ekkor azt mondottuk, hogy lám, itt a víz sekély, 
szálljunk ki, és hűtsük le benne magunkat. Megszólalt azonban egy hang az 
égből: Ne menjetek a vízbe, hét év előtt ezen a helyen egy ács beleejtette a 
fejszéjét, s az még ma sem ért a fenekére." 

Mint már említettem, a középkor nagy utazói közül Marco Polo volt a 
legmegbízhatóbb. Adatai nagyrészt hiteleseknek, megfigyelései józanoknak 
bizonyultak. De a kor hiszékenységétől ő sem tudott teljesen megszabadulni. 
Madagaszkárban jártakor — írja — hallott róla, hogy a sziget déli részein 
griffmadarak tanyáznak. Azonban ezek nem úgy vannak megalkotva, aho- 
gyan Európában a griffmadarat képzelik, hanem egészen olyanok, mint az 
európai sas, csupán mérhetetlenül nagyobbak. Kiterjesztett szárnyuk mérete 
harminc lépés, testük ezzel arányos. Olyan rettentő ereje van az ilyen sasnak, 
hogy még az elefánt sem teher neki. Az elefántot megragadva, jó magasra 
felszáll vele, azután leejti. Ilyen egyszerű módon kivégezvén a hatalmas 
vastagbőrűt, nekilát, és jó étvággyal elfogyasztja. 

Mauburne belga tudós személyes ismerőse volt Marco Polónak, s mint 
írja, tőle magától hallotta, hogy az óriás sasok nem csupán elefántokat 
zsákmányolnak, hanem cethalakat emelnek ki a tengerből, sőt egész hajókat 
visznek fel a levegőbe a legnagyobb könnyedséggel. 

Íme, egyik legszemléltetőbb példa, hogy a mindenütt csodákat szimatoló 
babona hogyan díszíti fel a valóság magvát mesés elemekkel. Egy struccféle 
óriás madár ugyanis valóban élt Madagaszkár szigetén. A modern őslénytan 
Aepyornis néven ismeri. Tojásait is megtalálták; egy ilyennek a Magyar 
Nemzeti Múzeumban őrzött példányából következtetni lehet a madár nagy- 
ságára: a tojás 30 centiméter hosszú és 22,5 centiméter széles. (A madárvi- 
lág Góliátjának párdarabját, a Dinornist is megtalálták Új-Zélandban; a 
bennszülöttek Moa néven emlegetik a szörnyeteg ősállatot.) 


A FŐNIKSZ 


, Porábul megéledett Phoenix." 

Ez Gyöngyösi István egyik költeményének a címe. 

A főniksz mint szimbólum az antik világban a halhatatlanságot, az 
örökkévalóságot jelentette. Ugyanúgy fordul elő az egyházatyák írásaiban is 
— ugyanilyen jelentéssel verették érmeikre a bizánci császárok. Később az 
európai fejedelmek érmein évszázadokig látjuk feltünedezni a legendás ma- 
darat. Itt már a hibátlanság, a tökéletesség eszméje is fűződik hozzá. Krisz- 
tina svéd királyné 1665-ben a saját tiszteletére érmet veretett a főnikszmadár 
képével. A kép fölött görög betűkkel ez a görög hangzású rejtélyes szó ál- 
lott: Makellosz. Azonban a görög szó semmiféle szótárban sem volt megta- 
lálható, s a tudósok hasztalanul törték betegre a fejüket, a rejtély megoldat- 
lan maradt mindaddig, míg a fejedelmi kékharisnya megelégelte a szórako- 
zást, és kegyes volt közölni, hogy a misztikus szó nem görög, hanem német, 
és annyit jelent: makellos (hiba nélküli). 

A főniksz a leírások szerint gyönyörű szép állat, olyanféle, mint a para- 
dicsommadár, de nagyobb; akkora, mint a sas. Feje, nyaka aranyragyogású; 
mellét tüzeskék színű pihe fedi; teste piros-zöld-sárga színben fénylő tolla- 
Zattal van borítva; hosszú farka a bíbortól a rózsaszínig terjedő színektől i17- 
zik. Élettartama ötszáz, mások szerint hétszáz esztendő. Mikor érzi, hogy 
ideje letelt, magas fa tetejére fészekszerű máglyát hord össze tömjénből, 
mirhából és egyéb illatos füvekből — ebbe a fészekbe belefekszik, a fényes 
tolláról visszaverődő napsugár erejétől a száraz fű meggyullad, s a főniksz 
porrá ég. A porból a következő napon kis féreg kúszik elő, ennek a harmadik 
napon szárnya nő; további pár nap alatt teljesen kifejlődik, s az új 
főnikszmadár megkezdi félezer éves, de voltaképpen örökké tartó életét. A 
legendának van másik változata is: hogy nem fa tetején égeti el magát, ha- 
nem Heliopoliszban, a napisten templomának oltárán. 

Látta már valaki a főnikszmadarat? 

Egyetlen ember számára tartogatta a sors a ritka szerencsét, hogy épp 
akkor érkezzék Heliopoliszba, amikor a főniksz ott tartózkodott. Talán 
mondanom sem kell, hogy Sir John Mandeville volt ez a kiválasztott férfiú. 

, Egyiptomban -— írja — van egy város, Heliopolisznak, vagyis napváros- 
nak nevezik. Itt van a napisten nagy temploma. A papok tudják, mikor jön el 
az úgynevezett Phoenix halálának s újjászületésének ideje, erről feljegyzé- 
seik vannak, és mutatták is nekem az írásokat. Ilyenkor a papok száraz tövist, 
egyéb füvet és ként raknak az oltárra, s pontosan abban az órában, amikor a 
Phoenix leélte ötszázadik esztendejét, megérkezik a madár nagy szárnysu- 
hogással, leszáll az oltárra, szárnyainak csapkodásával felgyújtja a máglyát, 


és porrá ég. Mire a tűz kihamvadt, kis eleven féreg látható a hamuban, har- 
madnapra ebből kifejlődik az új madár, és tovaszáll. Én kétszer lestem meg, 
amikor ült, és sokszor láttam repülni. Kevéssel nagyobb, mint a sas, korona 
van a fején, szárnyai bíborszínűek, és ilyenkor gyönyörűség volt nézni, ho- 
gyan tündöklött sokszínű tolla a napsütésben." 

Mindazonáltal nem minden tudós hitt a főniksz létezésében. Érvelésük a 
furcsa madárnál is furcsább. A Biblia értelmében — mondták -— ilyen madár 
nem lehetett a világon. Miért nem? Mert az Ószövetség tanítása szerint Noé 
az özönvíz előtt minden madárfajtából egy hímet és egy nőstényt szállásolt 
el a bárkában. Tehát az egész özönvíz utáni állatvilág csupán a természetes 
szaporodás útján terjedhetett újra el, s így az Ószövetség tanításával ellen- 
kezik minden olyan legenda, amely nem párosodás útján, hanem hamuban 
született kukac útján keletkező madarakról szól! 

Honnan eredt a főniksz legendája? Van olyan elmélet, hogy tulajdon- 
képpen csak egy hieroglif, amely a világegyetemet jelenti, miután a csilla- 
gászat tudománya Föníciából indult ki. Átvitt értelemben aranyos feje jelen- 
tené a mennyboltozatot csillagaival, tarka teste a földet, kék nyaka a tenge- 
reket, és bíborszínű farka a föld felett lebegő levegőt. 

Azt hiszem, aki járt Egyiptomban, sokkal egyszerűbb magyarázatra gon- 
dolhat, ha ráköszönt az ottani csodálatos naplemente, amikor szinte láng- 
nyelvek csapnak elő a sivatagból a lemerülő napkorong nyomán, olyan ter- 
jedelemben s akkora tüzes pompával, hogy még az ember feje fölött is vér- 
vörösre festik az égboltot. A primitív képzeletnek nem kellett messzire men- 
nie azért az elképzelésért, hogy a nap megég a saját tüzében, de másnap is- 
mét új életre kel. 


AMIKOR BEKÖSZÖNT A BETEGSÉG 


Régi kalendáriumok minden hónapra közöltek verses tanácsokat: mikor 
kell fürödni, eret vágni, meleg ruhát váltani stb. 

Ezeknél a kezdetleges rigmusoknál érdekesebbek a  salernói 
orvosiskolának a XI. századból származó egészségügyi tanácsai. Szinte ért- 
hetetlen, hogy az ilyen józan javallatok után a középkori orvostudomány 
miként kanyarodhatott el a babonaság felé! Erről még szólni fogok; most 
bemutatok néhány salernói tanácsot, latin nyelvű, középrímes, úgynevezett 
leoninus verssorokban vannak írva. 

Mindjárt a legelső milyen ésszerű: 

Si fore vis sanus, ablue saepe manus. 


(Ha egészséges akarsz lenni, mosd gyakran a kezed.) 


A tanács bölcsességét különösen akkor érzékelhetjük, ha végigtekintünk 
a következő századok egészségügyi szabályain. Csak egyet ragadok ki kö- 
zülük. Egy XVII. századbeli francia illemtan szó szerint így ír: 

, Néha menjünk el a fürdősökhöz, hogy testünk tiszta legyen; minden 
harmadnap pedig vegyünk fáradságot magunknak, hogy mandulaszappannal 
megmossuk a kezünket." 

Előkelő körökben ezt a harmadnapos határidőt sem vették komolyan; ez 
kiviláglik az írással is foglalkozó Navarrai Margit királyné egyik novellájá- 
ból. Ebben egy nagyúri hölgy enyeleg a lovagjával, s dicsekedve mutatja 
neki a kezét: lám, nyolc napja nem mosta meg, mégis milyen szép! 

Az említett illemtan az arcmosásra is kiterjeszkedik, s a gyermekeket il- 
letően ezt a megdöbbentő tanácsot adja: 

A gyermek arcát és szemét tiszta kendővel kell letörölni, ez leveszi a 
piszkot, és érintetlenül hagyja a bőr üdeséget. A vízzel mosdás árt a szemnek, 
az arc érzékennyé válik télen a hideg, nyáron a meleg iránt." 

Folytatom a salernói tanácsokat: 


Post coenam stabis, aut passus mille meabis. 

(Ebéd után állj, avagy ezer lépést járj.) 

Ut si nocte levis, sit tibi coena brevis. 

(Ha könnyű álmot akarsz, legyen rövid a vacsorád.) 
Caseus ille bonus, guem dat avara manus. 

(Az a sajt jó, amelyet szűkmarkú kéz ad.) 


[Azaz: sajtból megárt a sok.] 


Azonban Salerno az alvás idejét is fukarul osztja, s ebben aztán nincs 
teljesen igaza: 


Sex horas dormire sat est juvenigue senigue. 
Septem vix pigro, nulli concedimus octo. 
(Hat órai alvás elég fiatalnak és öregnek, 


A lustának hetet is alig engedünk, nyolcat senkinek.) 


Elég a latin idézetekből. Egy páros hexameter összefoglalja a józan 
életmódra vonatkozó tanácsokat. Magyarul így hangzik: 


Nincsenek orvosaid. Íme, hát én hármat ajánlok: 


Vidám kedv, nyugalom s mindig mérsékletes élet. 


Csakhogy ezt a tanácsot nem szokták mindig követni, és a betegség 
mégis beköszönt. 


A JAVASASSZONY 


Faluhelyen, ahol nem volt orvos, vagy meg akarták a költséget takarítani, 
elhívták a beteghez a javasasszonyt, a múlt időknek ezt a sötét alakját. 

Nemhogy gyógyított volna, inkább meg is tetézte a bajt, sőt volt eset, 
hogy esztelen rendelvényei éppenséggel útlevelet jelentettek a másvilágra. 
Egy tüdőgyulladásban szenvedő beteget jégbe hűtött káposztalével itatott 
meg. A szerencsétlen páciens még abban az órában meghalt. Egy öregem- 
bernek valami a szemébe esett, sehogyan sem bírt tőle megszabadulni, el- 
ment a javasasszonyhoz. Ez a maga tudományos elméjével úgy okoskodott, 
hogy ha erős könnyezést idéz elő, a könnyek kimossák az idegen testet. En- 
nélfogva paprikát fújt az öregember szemébe. Segített is rajta, többé nem 
zavarta idegen test a látását, mert tökéletesen megvakult. 

Hogy fokozza a bizalmat a tudománya iránt, kezelés előtt mindenféle 
hókuszpókuszokat szokott alkalmazni. Ilyen az úgynevezett hagymázmérés. 
Hagymázon faluhelyen nemcsak a tífusz értik, hanem minden olyan beteg- 
séget, amely főfájással, magas lázzal, olykor önkívületi állapottal jár. A ja- 
vasasszony szétterjesztette a beteg két karját, és egy madzaggal megmérte. 
Először keresztben: egyik hüvelykujjától a másikig — azután hosszában: a 
feje búbjától a sarkáig. A két szál madzagot összehasonlította, s ha a két 
hossz egyforma volt, vagy csak egy kissé tért el egymástól, akkor közölte, 
hogy a beteg helyes méretű, vagyis lehet még segíteni rajta. Ha azonban a 
két madzag közt nagy volt az eltérés, a vállát vonogatta: már késő, nincs se- 
gítség. Persze a madzagokat aszerint illesztette össze, amilyen súlyosnak 
látta a beteg állapotát, hogy a felelősséget elhárítsa magáról. 

Volt egy másik praktikája is. Kijelentette, hogy a beteget megigézték. 
Ilyenkor , vizet kellett vetni". Ennek ez volt a módja: a tűzhely mögött egy 
letörött hegyű késsel keresztet karcoltak a földbe, a kereszt fölé vízzel telt 
edényt tettek, s abba három szem parazsat dobtak. Ebből meg lehetett tudni, 
hogy az igéző miféle személy volt. Ha két szem parázs süllyedt az edény 
fenekére — férfi; ha csak egy — asszony. Arról nem szól a javasasszonyi ha- 
gyomány, hogy mit kellett gondolni, ha mind a három szemet elnyelte a 
megbabonázott folyadék. Ez azonban nem volt lényeges, mert maga a va- 
rázsrontó eljárás egyetemes hatással biztatott. A javasasszony ugyanis be- 


mártotta kisujját a vízbe, végighúzta a beteg homlokán, és elmondta a bűvös 
igéket. 

, Kék szem, fekete szem, kézzel-vízzel lemosom. Ha asszony igézett 
meg, száradjon el — ha férfi, repedjen meg." 

Az ájtatos könyörgés elrebegése után a beteget a bűvös erejű vízzel 
megmosták, s a maradékot felloccsantották a háztetőre. Azért nem a földre, 
mert ha valaki belelép, kiütést kap. 

Hát mindez irtóztató ostobaság volt, de éppen azért kellett az egész eljá- 
rást az értelmetlenség köntösébe öltöztetni, hogy a beteg keresztül ne lásson 
a szitán, és titokzatos erőket sejtsen a zagyva vajákolás mögött. 


A LEGOLCSÓBB HÁZIORVOS 


Sok beteg a javasasszony tiszteletdíját is meg akarta takarítani, és ön- 
magát kezelte, tapasztalt komák és komaasszonyok tanácsai szerint. Ilyen- 
kor két eset volt lehetséges: vagy meggyógyult magától, vagy elpusztult a 
komaság tapasztalatainak ellenére. 

Olvasmányos betegek számára élelmes könyvkiadók orvosi tanácsadó 
könyvekről gondoskodtak. Valamikor sok kézen kopott ez a kis könyvecske: 

, Házi különös orvosságok, mellyek az Orvosok nélkül szűkölködő be- 
tegeskedőknek vigasztalására következőképpen a betűk rendje szerint kü- 
lön-külön Nyomtatásokból és Írásokból szedettek egyben. Nyomtattatott 
Kolozsvárott. 1761." 

Badarságban egymással vetekedő javallatok foglaltatnak benne az or- 
vosok nélkül szűkölködő, de hozzátehetjük: többnyire orvosiszonyban is 
szenvedő beteg emberiség számára. Mutatóba néhány annak szóló tanácsot 
idézek, , béka vagy kígyó akiben vagyon". 

, A lónak tajtékját fehér borba kell keverni, azt inni adni, de akkor für- 
dőben üljön." 

,, Vagy: útifüvet, borostyánt és tyúkganéjt törj egybe, és ezeket együtt 
borecetben add meginni, megöli benne." 

,, Vagy: rókának vérét elegyítsék borba, s melegen adják meginni." 

Mint a címből kitűnik, az ismeretlen szerző nem a saját elméjét szólal- 
tatta meg, hanem tanácsait egyéb , Nyomtatásokból és Írásokból" szedegette 
össze. Efféle nyomtatások különösen a német könyvpiacon jelentek meg fö- 
lös számmal. Rendkívül kapós fércelmények voltak. Egy Odilo Schreger 
nevű bencés pap írásai 10-12 kiadást is megértek. Egyik könyvének tizen- 
egyedik kiadásából ezeket a közhasznú tanácsokat jegyeztem ki: 


, Köszvény ellen végy friss tehéntrágyát, csinálj belőle borogatást, tedd a 
beteg testrészre." 

, Mérges állat harapása ellen vedd disznónak a szemetjét, oldd fel ecet- 
ben, tedd a harapás helyére." 

, Sárgaság ellen végy be éhgyomorra libaszemetet borban." 

E kis ízelítő után következik gólyaszemét, verébpotty, pávahulladék. 
Majd: 

A legsúlyosabb orrvérzést is elállítja a szamártrágya. Azon frissiben 
kell a beteg orra alá tartani, de lehet belsőleg is bevenni, mirtuszvi- 
rág-szirupban, ha ilyen nincs kéznél, csalánlében. Megszárítva és porrá tör- 
ve felszívható, mint a tubák — lehet széjjelmállasztani is borban, s az orrot 
betömni vele." 

Való, hogy az étvágygerjesztő orvosságokért nem kellett a betegnek 
messzire fáradnia. Baromfiudvar, istálló, disznóól olcsóbb is, mint a patika. 
Helyet talált még a háziszerek közt a tapló, szénpor, rágott kenyérhéj és 
természetesen a pókháló, a sebfertőzés legbiztosabb előidézője. 

Azonban a beteg akkora sebet is kaphatott, hogy a pókháló marékszámra 
sem lett volna elegendő tapasztéknak. Erre az esetre így szól az utasítás: 

, Hogyan lehet tátongó sebet varrás nélkül összeforrasztani? Mosd ki a 
sebet borral vagy friss kútvízzel, olvassz fel asztalosenyvet, cseppents egy 
keveset a sebre, megfelelő nagyságú papirost kenj be enyvvel, és ragaszd a 
sebre. Erős szer, de biztos hatású." 

Előszavában a szerző így búcsúzik az olvasótól: 


Vale, et Deum pro me precare. 


(Jó egészséget, és imádkozzál érettem Istennél.) 


Nem hinném, hogy a megragasztott olvasók eleget tettek volna a tudós 
pap kérésének. 


Mindezek a , gyógyjavallatok"? több száz évvel ezelőtt hangzottak el, 
amikor a természettudományok még kezdetleges fokon voltak. Mit szóljunk 
azonban, hogyha a XX. században hasonlóan babonás gyógymódok ajánlá- 
sával találkozunk? 

Amerika, 1928. január 1. Ekkor járt le egy érdekes pályázat határideje. 
Egy tudományos társaság 50 000 dollár jutalomdíjat tűzött ki annak, aki a 
legeredményesebb eljárást ajánlja a rákbetegség ellen. Négyezer pályázó je- 
lentkezett, egytől egyik csodálatra méltó javaslatokkal. Még az ártatlanab- 
bak közül való a borogatás tejben áztatott fügével, valamint főzet a fákon 
kiütközött gombákból. Türelmes beteg szorongasson egy eleven vakondot a 


markában, ez felszívja a bajt, mint a mágnes. Bármely más eleven állatot is 
hasznos a beteg arcán tartani, de nem szabad tudnia, micsoda állat az. Majd, 
mintha a javasasszonyok boszorkánykonyhájából rémledeznének elő: va- 
rangyot vajban megsütni, és kenőcsöt csinálni belőle, százlábút elporlasztani, 
és borban bevenni. Jelentkezett a lópatkó-babona is: igyék a beteg abból a 
vízből, amelyben a kovács egy izzó lópatkót lehűtött. Nem hiányozhatott 
persze a hetedik gyerek sem, ennek az érintése egykettőre gyógyít. 


AMIKOR MÉG AZ ORVOS IS BABONÁS VOLT 


Sok régi babona tulajdonképpen a régi orvosi tudomány maradványa. 
Ami valamikor tudósok hirdette tanításként jutott le a népig, ott az idők 
változtával is megmaradt, mint a bor seprője megülepszik a palack fenekén. 

Kezdem a sort a népi ráolvasásokkal. Nagy múltú néprajzi folyóiratunk, 
az Ethnographia, ezeket az érdekesebb ráolvasásokat is ismerteti. 

Fülfájás ellen vakondtúrás földjét ecettel kell keverni, a fülre tapasztani, 
és ráolvasni: , Jézus a hegyre mene, és jött az ördög, és fülibe fútt. Jézus 
monda: eredj a föld alá, fülfájás kövesd őt." 

Szembajoknál a kisujjal keresztet kell vetni a beteg szemre, és azt mon- 
dani: , Mikor az Úr Jézus Krisztus a földön járt, tüskebokor alá lehajolt, 
szentséges szemét megszúrta. Mén a boldoságos Szűz Máriához. Szent le- 
heletemet rád bocsátom. (Itt a szemre kell lehelni.) Meggyógyul a szemed. 
Ámen." 

Hályog ellen már jobban meg kell szaporítani a szót: 

, Mikor elment Jézus a jeruzsálemi kertbe, megcsapta szemét a száraz 
szőlőág; előtalálta a boldogságos Szűz Mária. — Ó, szerelmes szent fiam, mi 
lelte a te szent szemedet? — Megcsapta a száraz szőlőág. — Ó, szerelmes 
szent fiam, tudok én arról; elmegyek a jeruzsálemi kertbe, szakítok három 
virágot: a pirosat vérről, a sárgát termésről, a fehéret hályogról. Mikor én azt 
a három virágot leszakítottam, a te szent szemedről a hályogot lehasítot- 
tam." 

A vérző sebről is találhatunk itt valamit. Azt már tudjuk, a német könyv 
mit ajánl. Egy amerikai író könyvéből arról értesülök, hogy náluk rágott 
bagót szoktak a nyílt sebre tenni. (Csak arról nem szól, hogy a bagót magá- 
nak a sebesültnek kell-e megrágnia, vagy megteszi idegen rágat is.) A ma- 
gyar sebkezelés legalább nem fertőz, mert csak ráolvasásból áll. Szövege a 
következő: 

, Három kisasszony ül a patak mellett. Az egyik neve: vér, a másiké: víz, 
a harmadiké: tűz. Jöve a Szűz Mária, és monda: Menjetek innen, és szállja- 


tok az ördög kemencéjébe! Menj innen vér, a szentséges Mária nevében, 
menj a három kisasszonyhoz, hogy aszaljanak meg!" 

A legcifrább ráolvasás köszvény ellen jó: 

, Köszvényem van, az gyötör engem, ha nem hetvenhétszer, legalább 
hatvanhatszor, ha nem hatvanhatszor, legalább ötvenötször, ha nem ötven- 
ötször, legalább negyvennégyszer, ha nem negyvennégyszer, legalább har- 
mincháromszor, ha nem harmincháromszor, legalább huszonkétszer, ha nem 
huszonkétszer, legalább tizenegyszer, ha nem tizenegyszer, úgy legalább 
egyszer — Isten nevében egyszer sem!" 

A klasszikus ókor orvosa is ráolvasott a betegre; ugyan nem efféle hosz- 
szú karattyolásokkal, inkább rövid, de hasonlóan értelmetlen, , bűvös erejű" 
igékkel. Híresek voltak az úgynevezett epheszoszi szavak: ezek Diana 
epheszoszi templomában voltak a görög istennő koronájába vésve. , Rette- 
netes" hangzásuk volt: Aszkion, Kataszkion, Tetrax, Damnameneosz, Aiszion. 
A betegség démonát voltak hivatva elkergetni. 

Hasonló démonkergető hit sugallta a római orvos varázsmondásait. Fi- 
camok kezelésénél használta a , legfélelmetesebbet": 

Daries, dardaries, astaturies, huat, huat huat ista pista sista, damiabo 
damna castra et luxato. 

Hátborzongató. 


A GYÓGYÍTÓ AMULETT 


Egyik leghírhedtebb bűvös szó volt az abrakadabra. 

Egy római orvos agyalta ki; láz ellen alkalmazták, de az értelmét senki 
sem ismeri. Ilyen formában írták hártyára vagy táblácskára, s nyakba 
akasztva, amulettként hordták. 

abrakadabra 
abrakadabr 
abrakadab 
abrakada 
abrakad 
abraka 
abrak 
abra 
abr 
ab 
a 


Úgy látszik, a ropogós hangzású műszót részint tökéletes badarsága 
avatta varázserejűvé, részint az a bűvös tulajdonsága, hogy a legalsó betűtől 
jobbra felfelé ugyanaz a bolond szó vigyorog az olvasóra. Az volt a feladata, 
hogy amilyen mértékben fogynak a betűi, ugyanolyan arányban csökkentse 
a lázat. Az emberi butaság azonban nem csökkent hasonló arányban, mert az 
abrakadabrát még a középkori orvosok is használták. Sőt a formulákat gya- 
rapították is saját elmeszüleményeikkel. Nyavalyatörés ellen ezt az értel- 
metlen feliratú cédulát rendelték: 


Callen dan dant 
Dan dant callen 


Dant callen dan. 


A fogfájás démonának e szavak nyilallhattak a fogába: 


Galbes galba galdes galdat. 


Akit veszettségre gyanús kutya harapott meg, hogy ki ne törjön rajta a 
baj, ilyen amulettet kellett hordania: 


Ira bira lira pira. 


Avagy: 
Hax pax max, 


Deus adimax. 


Ez legalább emlékeztet a kutyaugatásra. Megijed tőle a démon is, a ku- 
tya is. 


A SZÁMVARÁZS 


Ősrégi hit volt az is, hogy nemcsak a szavaknak van bűvös erejük, ha- 
nem a számoknak is. Nem mehetek végig az egész számsoron s az egyes 
számokhoz fűzött babonákon, kiválasztom a hetes számot, arra való tekin- 
tettel, hogy már szóltam a hetedik gyerekről. 

A hetes szám bűvös erejét efféle meggyőző erejű adatok bizonyítják: 

Isten a világot 7 nap alatt teremtette, beleértve a hetedik, pihenőnapot. A 
mi időszámításunk is hetekre osztja az esztendőt, a hetedik nap a pihenésé. 
Mózes 7 napig volt a Sinai hegyén. Salamon király temploma 7 évig épült, 
az állatok hetesével vonultak be Noé bárkájába. 


A miatyánkban 7 kérelem foglaltatik, a keresztény vallás 7 szentséget és 
ezzel szemben 7 főbűnt ismer. A klasszikus ókor is tisztelte a hetes számot: a 
méd királyok székhelye 7, más-más színű fallal volt körülvéve; Apolló lant- 
ján 7 húr volt; a világnak 7 csodás alkotását tartották számon, és 7 görög 
bölcset ismertek. — A gyermeknek a hetedik hónapban jön meg az első foga; 
a huszonegyedikben, vagyis a hetes szorzatában kezd el beszélni, hetedik 
évében hull ki a legelső foga, huszonegyedik évében férfivá lesz, a negy- 
venkettedikben pedig erői megszűnnek gyarapodni. 

Legveszedelmesebb a hatvanharmadik életév, ez két nagy értékű szám, a 
7 és 9 szorzatából keletkezik. Általában a hetes szám szorzatai az ember 
életében szerencsétlen fordulatokat szoktak jelenteni. 

A babona a páratlan számokat szereti. Trónörökösök születésekor száz- 
egyet ágyúztak, nem százat. A legszebb keleti mesegyűjtemény, az Ezeregy- 
éjszaka átugrotta a kerek ezret. 

Főképpen keleti szokás, ott ha valaki, mondjuk ezer rúpiát akar köl- 
csönvenni, ezeregyet kér, s a kötelezvényt is ennyiről állítják ki. Még a bot- 
büntetésekbe is beleszólt a páratlan számok babonája: az ószövetségi írások 
szerint a bűnösre 40 helyett 39-et vágtak — a régi hindu törvény is megke- 
rülte a 100-at, és 101-et utalt ki a megcsapandónak. 

A számok bűvös erejébe vetett hit megmagyarázza, miért alkalmazta az 
orvosi babona a számokból összeállított, úgynevezett mágikus négyszögeket. 
A kis kockákba írt számokat akár vízszintes, akár függőleges sorban, akár 
átlós irányban adjuk össze, az eredmény mindig ugyanannyi lesz. Ez a bű- 
vös tulajdonságuk teszi őket alkalmassá arra, hogy elűzzék a betegséget 
okozó gonosz lelket. Ez a kocka például az 1-9-ig terjedő számokat rendezi 
el úgy, hogy minden irányban 15 legyen az eredmény. 


4 3 8 
9 5 1 
2 7 6 


Van még ennél is különb. Úgy hívják: Jupiter-kocka: 


16 3 2 13 


4 15 14 1 


A négy vízszintes, négy függőleges és két átlósan futó számsor összege 
mindig 34. Adjuk össze a négy sarokszámot: 16, 13, 4, I — megint előmoso- 
lyog a 34. Még ez sem elég. Osszuk fel az egész négyszöget négy kis négy- 
szögre és mindig a betegségkergető 34 örvendeztet meg: 


16 3 9 6 2 13 7 12 


5 10 4 15 11 8 14 1 


Ha még tovább vizsgálgatjuk a csodálatos négyszöget, kiderül, hogy 
ugyanazon eredmény van elrejtve a belső négyszögben is. Sőt, itt se álla- 
podjunk meg, adjuk össze a felső belső és alsó belső, valamint a bal belső és 
jobb belső számokat: újra meg újra előbukkan a varázslatos 34! 


A SATOR-AMULETT 


Évszázadokig megfejthetetlen titok volt az úgynevezett Sator-négyszög 
szavainak az értelme, mégis a legkedveltebb amulettként viselték mindenfé- 
le betegség ellen. 

Íme, a mágikus négyszög: 


R Oo T A S 


Négy irányban lehet olvasni a sorok egymásutánját, s mindig ugyanazok 
a szavak kerülnek ki: 


SATOR AREPO TENET OPERA ROTAS 


balról jobbra, jobbról balra, felülről lefelé, alulról felfelé. Tudós férfiak 
egész tömege törte a fejét, hogy a latinosan hangzó szavak értelmét kiderítse. 
Egyik magyarázat szerint: , A magvető Arepo erőlködve tartja a kereket 
(vagyis a boronát)." Ennek azt vetették ellene, hogy maga a magyarázat is 
erőlködik. Már ugyan miért jelentené az , Arepo" valakinek a nevét? Nincs 
ennek semmi alapja. Tulajdonképpen csak három szóban kellene az értelmet 
keresni: Sator opera tenet. Vagyis a magvető megkapja munkájának ered- 
ményét. Az , arepo" és , rotas" szavak csupán megfordítottjai az , opera" és 
, Sátor" szavaknak s azért kellett őket beiktatni, hogy a négyszög sikerüljön. 

Akadtak még olyan bonyolult fejtegetések is, amelyek kiegészítették a 
rejtelmes szavakat, és erre az értelmezésre lyukadtak ki: ,, A nagy magvető, 
vagyis a Teremtő, kezében tartja az embernek nevezett agyagedényeket, va- 
lamint a kerék gépezetének minden rugóját." 

Valamennyi értelmezést azonban sutba lehetett dobni, amikor híre jött, 
hogy ugyanilyen feliratokat találtak Olaszország néhány ókeresztény eredetű 
templomában. Tehát a szavak értelmét az őskeresztény világban kell keres- 
ni! 

Ezen az alapon sikerült is kideríteni, hogy a rejtélyes négyszög a kata- 
kombákban rejtőző, üldözött keresztények titkos jelvénye volt. Kellő sor- 
rendben, kellő alakban helyezve el a négyszög betűit, így alakulnak szavak- 
ká: 


var es öle Hb dark da 


AXPATERNOSTERkO 
oO 
S 


(e BE zel evil] 


Tehát a miatyánk két kezdőszava latinul, kereszt alakjaiban, s a kereszt 
két szárának elején és végén az A és O betűk, vagyis a görög betűsor első és 
végső betűje: az alfa és omega. Jelentésük a Kezdet és a Vég, vagyis utalás 
az Isten mindenvoltára. 

A négyszög tehát nem volt egyéb, mint egy hallatlan agymunkával ösz- 
szemesterkedett betűjáték, amelynek valódi lényege a betűkereszt. Ennek a 
rejtett keresztnek segítségével ismerték fel egymást a bujkálásra kényszerült 
üldözöttek. A latin hangzású varázsigék arra valók voltak, hogy az üldözőket 
megtévesszék. 


A BETEGSÉG ÁTRUHÁZÁSA 


A régi orvostudománynak fontos tantétele volt a gyógyítás átruházás út- 
ján. Lehet átruházni növényre, állatra a betegséget, de lehet emberre is. Még 
a XVIII. század elején is rendületlenül hittek benne. 

Derék tudósunk, Pápai Páriz Ferenc, miután a helvéciai (svájci) egyete- 
meken elsajátította az orvosi tudományokat, kiadta Pax corporis című híres 
munkáját. A címlapon elmondja, hogy részben élő tudósok tanításaiból, 
részben a régiek írásaiból vette az anyagát — tehát ha furcsa dolgokra is 
akadni a könyvben, azokat nem ő találta ki, külföldről telepítette át. AZ át- 
ruházás hiedelmére vonatkozik, amit például kólika ellen ajánl: 

, Kösenek a beteg hasára gyenge kutyakölykeket, mellyek emiatt maguk 
15 megkólikásodnak és elvesznek. Vagy eleven récének a hasát mellesszék 
meg, és tegyék az hasára." 

Ismerek egy külföldi adatot elmebetegség kezeléséről. Egy fekete kakas 
hátulját megkopasztották, a kakast ráültették a beteg fejére, és befogták a 
csőrét. Az volt az elgondolás, hogy a kakas, miután csőrét befogták, nem jut 
levegőhöz, és kénytelen alulról lélegzeni. Ezáltal a betegséget magához 
szívja, s ha a kakas megbolondul — hát annyi baj legyen! 

A tetszetős átruházási elméletet a nép is átvette. Néprajzi folyóiratunk 
ilyen példákkal szolgál: 


, A beteg ember elmegy a bodzafához, és így szólítja meg: sJó napot, 
bodzafa? Vendéget hoztam neked, hideglelést, itt egyen meg a fene vele 
együtt, terád hagyom, többé vissza se nézekc." 

Leggyakrabban a beteg testével érintkező rongyokat szokták fákra 
akasztani, hogy a fa vegye át a betegséget. Fejfájásnál ecetes borogatást kap 
a beteg a homlokára, ezt másnap napkelte előtt felköti egy fára, és ráolvas: 
Péter mondá: fejem fáj. Jézus mondá: nem fáj többé. Ennek változata: a 
rongyot azért kötik a fára, hogy aki leoldja, vegye át a bajt. Ilyen jámbor 
céllal történik az öntés is; a beteg mosdó- és fürdővizét kiöntik az útra, aki 
belelép, átveszi a betegséget. 

Néha meglep a hasonlatosság, ahogyan földrajzilag egymástól nagy tá- 
volságokra eső országokban élnek a babonával. Az Egyesült Államok né- 
mely vidékén, ha valakinek árpa nő a szemén, megdörzsöli három darab ka- 
viccsal, ezeket egy pénztárcába rejti, s a tárcát kiteszi az utcára: ott azután 
valaki bizonyára meglátja és felveszi. A kísérő versike így szól: Árpa, árpa, 
múlj el már — kapja meg, ki erre jár. A franciaországi Poitouban az, akinek 
szemölcsei keletkeztek, annyi kavicsot dug egy pénztárcába, ahány szemöl- 
cse van, S a tárcát kiteszi az utcára; aki felveszi, a szemölcsök ráragadnak. 
Más eset a francia Normandiából: feltünt, hogy egy parasztasszony a temp- 
lomban a szenteltvíztartóba bedobott egy sout, azaz egy garast. Figyelmez- 
tették, hogy van persely is, miért nem abba dobta? , Nem, nekem szemöl- 
csöm van, s hogy szabaduljak tőle? Az a módja, hogy garast dobok a szen- 
teltvízbe." , Mit imádkozik mellé?" , Csak annyit, hogy aki a garast kiveszi, 
vegye át a szemölcsömet is." 


KÜLÖNÖS ORVOSSÁGOK 


Gazdag betegnek a régi orvos nem ajánlhatta az elhullatott állati bal- 
zsamokat. Ezekkel csak a szegényeket gyógyították. Gazdagoknak olyan 
gyógyszereket kellett rendelni, amelyeket ritkaságuk vagy drágaságuk tett 
méltóvá az előkelő betegek számára. Ilyen volt a víziló fogából s az elefánt 
agyarából készített kaparék, a krokodil gyomrában talált kő, a malakkai 
sündisznó epehólyagjából származó golyóbis, a skorpióolaj s legfőképpen a 
nagy hírű csodaszer: a viperahús. Ennek az emléke a mai napig fennmaradt. 
A húsát kenyértésztával keverték, és apró pogácsákat gyúrtak belőle; az 
ilyen pogácsának trochiscus volt a neve. Aki árulta, trochista volt; ebből 
származott a mai drogista. Mennél drágább volt az orvosság, annál szíve- 
sebben fizette meg a gazdag beteg. Kedvelt gyógyszer volt az aranypénzek- 
ről lereszelt por, ezt édes borban vették be. Igazgyöngyreszelékből pépeket 


és szirupokat készítettek, sőt nagy értékű drágaköveket is volt szívük porrá 
zúzni és a beteggel lenyeletni. Egy régi gyógyszerkönyvben , pannóniai por" 
elnevezésű orvosságra akadtam, ezeket az alkatrészeket kellett hozzá ele- 
gyíteni: keleti igazgyöngy, fehér és vörös korall, smaragd, zafir, rubin, s te- 
tejükbe 24 lemez tiszta aranyfüst! 

Persze a patikáriusok, többnyire összeszűrve a levet az orvossal, alapo- 
san visszaéltek a gyógyulást keresők hiszékenységével. Nem valószínű, 
hogy a Nílus völgyéből hozattak volna vízilófogat, amikor megtette egy le- 
rágott hazai sonkacsont is. Néha példátlanul vakmerően csaltak. Paracelsus 
élettörténetéből tudjuk, hogy a bázeli gyógyszerészek bizonyos piócáknak 
darabját hat aranyárt árulták, azzal az indokolással, hogy a piócákat heteken 
át igazgyöngyoldattal hizlalták. 

Szerényebb orvosságok készültek a hazai növényekből. Volt egy saját- 
ságos középkori tantétel, az úgynevezett szignatúrákról. Ez úgy szólt, hogy a 
világ teremtője egyes növényeknek már a külső formájával is figyelmezteti 
az embert, hogy mely betegségeknek a gyógyszerét; tartalmazzák. Így a dió 
az emberi fejet példázza, mert a dióhéj hasonlít a koponyacsonthoz, a dióbél 
pedig az agyhártyával burkolt agyvelőhöz, ennélfogva gyógyító ereje van a 
fej minden betegségében. A geránium (gólyaorr) szája a singcsonthoz ha- 
sonlít, tehát szárítva és megőrölve csonttörések esetében jó. A pulmonaria 
(tüdőfű) tőleveleinek tüdő formája alapján tüdőbajokat volt hívatva gyógyí- 
tani. Az úgynevezett kígyófű virága a kígyó sziszegő szájához hasonlít, en- 
nélfogva a kígyómarás ellenszere volt. Fákon nőtt gomba daganatokat gyó- 
gyít. A vére hulló fecskefű nevű növényt bárhol megtörik, sárga nedvet 
ereszt, tehát teljesen nyilvánvaló, hogy a Teremtő a sárgaság gyógyítására 
szánta. Szőrös levelű növények megszüntetik a kopaszságot; szeplősek a 
szeplőket. (Az elméletet alkalmazták az állatvilágra is. Nagy fülű állatok 
húsa jó a süketség ellen; éles látásúaké javítja a rövidlátást, jó futóké a sán- 
tákon segít stb.) 


LÁTOGATÁS A RÉGI PATIKÁBAN 


A régi gyógyszerésznek alkalmazkodnia kellett az akkori gyógyszer- 
könyvekhez, ennélfogva a legcsodálatosabb orvosságokat tartotta raktáron. 
Ilyen különlegességek sorakoztak fel az üveges szekrények polcain: 

Bakkecskevér, oldalfájások ellen. 

Rókatiüdő ecetben párolva, bors között eltéve, köhögés, valamint általá- 
ban tüdőbajok ellen. 

Rókamáj, asztma ellen. 


Rókazsír, reszketegség esetében. 

Medvezsír, fülbaj ellen. 

Skorpióolaj a skorpiócsípés mérgét oszlatja el. Az állatot egyszerűen 
olajba kell dobni, és benne hagyni. Az olaj a skorpió mérgét átveszi. 

Marmotazsírral fájós derekat kell kenegetni. 

Rákszem, vagyis a rák gyomrában található kő, kólika esetében hasznos, 
de hamisították, különösen Hollandiában, ahol ócska tajtékpipából faragták 
ki. 

Hát még a változatos olajok! 

Békaolaj, álmatlanság ellen. 

Gyíkolaj, jó hajnövesztő szer. 

Fecskeolaj. A fecskék dióolajban főzendők meg. Erősíti az idegeket. 

Pókolaj. Hatvan darab kövér pók kell hozzá. Láz ellen segít. 

Hangyavíz. Két marék kövér hangyát kell mozsárban összezúzni, forró 
olajban kifőzni. Élénkíti az elmét. 

Közlök egy példát arra is, milyen nevezetes alkatrészeket írt elő a nyil- 
ván hangyavízzel élénkített elméjű középkor végi orvos, amikor istenigazá- 
ban meglódult a lúdtolla. 

Vedd a következőket: 

Preparált földi giliszta, 

gólya szíve és mája, 

vízilófog-kaparék, 

pávaszemét, 

naspolya, 

pontykő (a ponty szemében található félhold alakú kő), 

porrá égetett vakond; 


hódmirigy, 

jávorszarvas agancsa és patája, 
farkasszív, 

hársfavirág. 


Bármi bolondot hirdetett is a hivatalos tudomány, tilos volt minden el- 
lenvélemény. Bírálat, tagadás eretnekségszámba ment. A katedrás bölcses- 
ségnek volt azonban egy ősi ellensége: a népi tréfa. Ez, ha csak szerét ejt- 
hette, csípett egyet a nagyképű társaságon. 

Ilyen fullánkos történetet mond el a Till Eulenspiegelnek, a hálósipkás 
polgárokat vérig bosszantó furfangos parasztfiúnak kalandjairól szóló német 
népkönyv. 

Erfurtban az ottani egyetem tanári karába kötött bele. Többet tud ő min- 
den professzornál — mondta —, mert ő még a szamarat is megtanítja olvasni. 
Bizonyságot is tett róla. Egy nagy alakú, vaskos, öreg könyvnek a lapjai kö- 


zé zabszemeket szórt, s eléje állított egy szamarat. Ez persze nekilátott az 
abrakolásnak, nyelvével forgatni kezdte a lapokat, s közben el is bődült: 1-á! 
, No, lássák — diadalmaskodott a fiú -—, két betűt már tud!" De sietett is kifelé 
Erfurtból, s azt az üzenetet hagyta hátra, hogy többre már nem 
vállalkozhatik, mert igen verejtékes munka tenne minden erfurti szamarat 
megokosítani. 

Egy 1582-ben megjelent, Ambraser Liederbuch című tréfagyűjtemény 
ezekkel a vaskos humorú receptekkel döfködi a nagyérdemű orvosi rendet: 

,, Vedd: az égbojtozat kékjét. Egy öreg híd zörgését. Szúnyog haját. Egy 
icce trombitahangot, öt rozsdás patkót. Kilenc kaszahegyet, borsdarálóban 
köszörülve. Vadászgerelynek a levét, öreg szemétvilla beleit. Egy lat ma- 
dárdalt. Egy lat harangzúgást. Egy lat barátcsuklyát. Rakd mind egy üveg- 
mozsárba, törd össze rókafarkkal, tedd viasztégelybe, s három óra hosszat 
erős tűzön olvaszd össze kenőccsé, keverj hozzá egy darab meg nem égett 
hamut, rőfnyi hosszút, hüvelyknyi széleset. Be kell vele a derekat dörzsölni. 
Bevált szer fejfájás ellen, ha előttevaló este sokat ittál." 

Más recept: 

, Végy: 1 icce kacsatejet, 1] icce libaizzadságot, 1 kanna szelet, 1 lat be- 
csinált abrakos tarisznyát, amely három évig hevert a szemétdombon. Eze- 
ket jól keverd össze, és szűrd át egy deszkán, amely 3-4 rőf vastag. Mielőtt 
használod, eredj egy öreg fürdőbe, ahol legalább hat esztendeje nem fűtöttek, 
ott izzadd ki magad, azután feküdj ki karácsony napján a meleg napra, és 
kend be a kenőccsel a hasadat a hátad közepén. Aludj egy-két óráig, addig, 
amíg én felkeltelek, azután jó melegen takarózz be egy öreg hálóval. Ha 
mindezek dacára se múlnék el a fejfájásod, köttess hurkot a nyakadra, ne- 
hogy a fejfájás leszálljon a hasadba. De ezt nem állja ki mindenki, sokan 
belehalnak." 


AZ EREKLYE IS GYÓGYÍT 


A pogány világ összeomlása után az orvostudomány a kolostorokba 
menekült. A szerzetesek átmentették Hippokratész, Galenus és a többi nagy 
ókori orvos hagyatékát, sőt azoknak a csodaszereit meg is szaporították a 
maguk kellékeivel. Az orvosi tudományba bevonultak a szentek ereklyéi 
mint gyógyító tényezők. A nép szívesen fogadta az újszerű babonákat, fölös 
hitszomját is kielégítette velük, s az ereklyékkel való gyógyítás éppúgy el- 
harapózott, mint maga a ragály, amelyet meg akartak szüntetni vele. Leg- 
többet vártak persze a vértanúnak vagy szentnek a földi maradványaitól. Ha 
ilyen nem került elő, elég volt akármilyen tárgy vagy ruhadarab, ami éle- 


tükben érintkezett velük, és magába szívta a gyógyító erőt. Ez állt mindarra, 
ami a szent sírjával érintkezett, mert ebből is áradt a gyógyító erő. 

Sőt akadt még furcsább babona is. Bizonyos szentek sírjából — mondták 
— akkora természetfölötti erő sugárzik ki, hogy ha a sírra egy kendőcskét 
tesznek, s egy ideig rajta hagyják, a kendő súlya meggyarapodik, s a súly- 
többletet rendes mérleggel le lehet mérni. Hercegek, fejedelmek is elküldték 
a kendőjüket gyógyerőszívásra. Egy germán király fia súlyosan megbetege- 
dett, az orvosok nem tudtak okosabbat tanácsolni, mint hogy folyamodjék 
segítségért toursi Szent Márton sírjához. Követeket küldtek tehát Toursba, 
ezek a királyfi selyemkendőjét hivatalosan lemérték, azután hivatalosan el- 
helyezték a szent sírján. A követek érezték a felelősség terhét, s nehogy csa- 
lás történhessék, egész éjjel ott virrasztottak a sír mellett, térdepelve, imád- 
kozva. Másnap reggel kellő ellenőrzés mellett levették a sírról a kendőt, 
mérlegre tették és — csodák csodája! — a kendő oly súlyos lett a beléje áradt 
gyógyító erőtől, hogy lenyomta a serpenyőt, s az ellensúly tányérja oly mér- 
tékben emelkedett, hogy a mérleg nyelve már nem is tudta a súlytöbbletet 
kimutatni. — Álmában sem mert volna senki a nyilvánvaló csalásra gondolni, 
ami pedig igen egyszerűen mehetett végbe: nehezéket csempésztek a serpe- 
nyő alá. 

Különösen kedvelt szer volt még a sírkaparék. A szent sírkövét lereszel- 
ték, s a port vízben vagy borban bevették. Sőt megitta a beteg azt a vizet is, 
amellyel a szent sírját vagy a tiszteletére rendelt oltárt lemosták. És ivott 
még egyebet is: megszerezte a szentek oltáránál égetett viaszgyertyák el- 
kormosodott kanócát, elporlasztotta, italába keverte, felhajtotta. 


A KERESZTÉNY TUDOMÁNY TÁRSASÁGA 


Nagy utat tett meg az orvosi tudomány, amíg mai magaslatáig feljutott. 
Nemcsak beteget kellett gyógyítania — meg kellett küzdenie a babonák ra- 
gályával is. A lángelméknek hosszú sora harcolt és szenvedett, amíg utat 
törhetett a sötétség országából a világosságba. 

És íme, a tudományos világnak ámulva kell tapasztalnia, hogy a ráolva- 
sás babonája ma sem pusztult el, él és virágzik Amerikában. Csak annyiban 
változott a formája, hogy szabályszerű imádsággal olvasnak rá a betegre. 

Ez történik a Christian Science Society, azaz a Keresztény Tudomány 
Társasága nevű felekezet kebelében. Alapítója egy Mary Baker-Eddy nevű 
modern prófétanő volt (1821-1910), s hihetetlenül elterjedt az Egyesült Ál- 
lamokban. Az úgynevezett , jó társaság" úgyszólván kötelező divattá tette 
meg. 


1875-ben jelent meg Tudomány és egészség című könyve, amely tanítá- 
sait tartalmazza. Ez a velejük: anyag magában véve, külön nem létezik; amit 
mi annak nevezünk, csak káprázat. Ebből következik, hogy betegség sem 
létezik, mert amit mi annak hiszünk, nem egyéb érzéki csalódásnál. Lehe- 
tetlen, hogy a betegségeket Isten szabadította volna a világra, mert ő az em- 
bert saját képére teremtette, s mivel ő sohasem beteg, képmása sem lehet az. 
Isten végtelenül jó, nem mondhat ellent saját magának. Ha a betegség tőle 
származnék, örülnünk kellene neki, mint az egészségnek. — Vagyis az új tan 
épp az ellenkezője annak a réginek, hogy sokszor a haragos Úristen zúdítja a 
világra a betegséget. Mark Twain, a prófétanő legharciasabb ellenfele, azt 
írta a zavaros locsogásról, hogy eszerint egy daganat a lábamon csak a kép- 
zeletemben létezik, az okozott fájdalom szintén csak képzeletbeli; sőt ha to- 
vább követjük a prófétanő észjárását, a lábam is csak káprázat szülötte, s az 
egész ember, az egész világ, mind csak képzeletbeli. Mindössze a dollárok 
nem képzeletbeliek, amelyek Baker Eddy asszony bankszámlájára befolytak, 
s amelyekből hárommillió dollár magánvagyonra tett szert, 

Bevételi forrásai ezek voltak: egy napilap, amely több százezer pél- 
dányban jelent meg. Ennek előfizetési és hirdetési díjai. Felvilágosító füze- 
tek milliói. Tagsági jelvények. A prófétanő hiteles fényképe, darabja öt dol- 
lárért. Kegyeleti tárgyak, például ezüstkanalak a prófétanő arcképével. Vé- 
gül a hívek önkéntes adományai, újévi és karácsonyi ajándékok, egyebek 
közt egy gyémántokból kirakott nagy kereszt, egy vagyont érő hermelinkö- 
peny — és dollárok, megint dollárok. Úgy megvadultak a hívek, hogy Ba- 
ker-Eddy asszonyt éppenséggel Jézus Krisztushoz hasonlították. 

A betegségek kezelése így történik: 

A hivők összegyülekeznek, bevezetésül zsoltárokat énekelnek, majd két 
tanítvány részleteket olvas fel a két szent könyvből — tudniillik a Bibliából 
és a Tudomány és egészségből, amely több mint négyszáz kiadást ért meg, s 
szerzőjének példányonként egy dollár tiszteletdíjat hozott. A felolvasott 
részleteket összehangolják egymással, és ezáltal a hívek útbaigazítást kap- 
nak, hogy mely betegség ellen mely imádság használ. Az ima hatására a ká- 
ros képzetek eloszlanak, vagyis a betegség megsemmisül. 

Mark Twain úgy foglalta össze véleményét az új tanról, hogy ez az egy- 
ügyűek tudománya, miután pedig együgyűek milliószámra találhatók, a Ke- 
resztény Tudomány elterjedése érthető. 

A betegek imarendelésre templomokban jelentkeznek. Van egy olyan 
templomuk is Bostonban, amely párját ritkítja az egész világon. Pénz nem 
számít — mondták az egészséges pénztárcájú betegek, összeadták a szüksé- 
ges milliókat, és felépült a világ legcsodálatosabb temploma. Homlokzatán 
— templomi épületnél szokatlanul — ez a felirat díszeleg: , Szeretett tanítónk, 


tisztelendő Baker-Eddy Mary, a Keresztény Tudomány alapítója tiszteletére". 
Belsejében ötezer ülőhely van, a falakon kegyes feliratok olvashatók a két 
evangéliumból, tudniillik a Bibliából és a prófétanő könyvéből. Az ablakok 
üvegfestményei is őt ábrázolják, életének különféle szakaszaiban, feje fölött 
a betlehemi csillag. A szentély — a hívek , Mary anya szobájának" nevezték 
— ónix—- és márványdíszes szoba: itt tartózkodott ő, amikor a templomot 
meglátogatta, örökmécses ég benne: ez jelképezi a Keresztény Tudomány 
örökkévalóságát. 

Azonban Mary anya betegei végre is meghaltak. Erre nézve a próféta- 
asszony egyszerűen kijelentette, hogy ez csak álhalál. Semmi bizonyíték 
sincs arra, hogy az embernek valóban meg kell halnia. A Keresztény Tudo- 
mány ma még csak a kezdet kezdetén van, ha a századok folyamán az em- 
beriség teljesen megérett rá, a betegségről és halálról alkotott káros képzetek 
is el fognak tűnni, és halhatatlanok leszünk — mondotta. 

Egyelőre ő maga is meghalt, nyolcvankilenc éves korában. 


A CSILLAGMEZŐK HASZONBÉRLŐI 


Év végén, év elején nyugaton ma is megszólalnak a hivatásos jövendő- 
mondók, köztük azok is, akik a csillagfronton véghezvitt kémszemléjükről 
számolnak be. 

Az idő tehervonatán cammogó egyszerű polgár álmélkodó csodálkozás- 
sal tekint fel ezekre a kivételes képességekkel megáldott emberekre, akik 
úgyszólván kibérlik a mennyei csillagmezőket, betakarítják a termést, és a 
december-januári cséplés eredményét jóskönyvek és horoszkópok alakjában 
dobják az emberi hiszékenységi piacra. 

1938 tavaszán egy francia csillagásznak a könyve olyan ragyogó pályát 
futott meg, akár a meteor — illő hasonlattal élve. Mert nem kevesebb foglal- 
tatott volna a jóskönyvben, mint az, hogy a szerző a csillagok járásából még 
1937 nyarán megjövendölte: 1938. március 10-én Németország be fogja 
kebelezni Ausztriát. Ilyen pontos jövendőmondás csakugyan alig fordult 
még elő a horoszkópok krónikáiban. Az újságok hasábos cikkeket írtak róla, 
s a szájról szájra lebbenő hír színtiszta igazság gyanánt adta tovább a jövőbe 
látás csalhatatlan példáját. 

Sajnos, a hírhordás megint régi, rossz szokását követte. Kiragadott egy 
sok íves könyvből egyetlen mondatot, ezt beleharsogta a reklám nagyító 
hangszórójába, s az összefüggésekről, a könyv egyéb tartalmáról mélysége- 
sen hallgatott. Márpedig aki futó pillantás helyett végig is olvassa a könyvet, 
a híres jövendölést a mondott fogalmazásban ugyan meg nem találja. 


Annyi igaz, hogy a jós 1938. március 10-ét valóban kritikus nap gyanánt 
jelölte meg. Azt írta róla, hogy ennek a napnak az egész világra kiterjedő 
hatása lesz; érinteni fogja Franciaországot, Angliát, Ausztriát, Itáliát. 

Így, egymagában, ez bizony meghökkentő és gondolkozóba ejtő jövőbe 
látásra vallana. De ha tovább forgatjuk a könyv lapjait, egyéb ezzel össze- 
függő jósmondattal is találkozunk. Ausztriáról beszélve, a jós szerző ekként 
magyarázza a kritikus napot: 

, Feltétlenül szükséges Ausztria átszervezése, hogy megmentse az or- 
szágot. Március 10-e azonban nem az osztrák köztársaságot fogja érinteni. 
Az események Ausztrián kívül fognak lezajlani. Úgy találtuk (ti. a csilla- 
gokban), hogy Danzigban s visszahatásképpen Csehszlovákiában következ- 
nek be. Március 13-án a bécsi kormány is megérzi ezt az eseményt." 

Ha ezt elolvasták volna a hír-megafon kezelői, talán halkabbra lágyítot- 
ták volna a hangját. 

A csillagok állásából még sok egyéb titkot is megtudott a magasságok 
vándoraira leselkedő szerző. Például Spanyolországot királlyal ajándékozta 
meg. Párizst megnyugtatta: a meghosszabbított világkiállítást 1938-ban si- 
ker fogja kísérni. Arról nem tehetett a jós, hogy a kiállítást 1938-ra egyálta- 
lában nem vitték át. Ha átvitték volna, siker lett volna. 

Vagyis ha a józan ész nappali világosságánál vesszük szemügyre a rek- 
lám csillogó szentjánosbogarát, mindössze egy kis szürke, hideg hírkukac 
vonaglik elénk. Az a bizonyos március 10-e. Magyarázata könnyű: a szerző 
erre a napra egyszerűen ráhibázott. Százával sorolt fel még napokat, ame- 
lyek kritikusak lesznek erre meg arra az országra, erre vagy arra a politikus- 
ra nézve. Egyetlenegy sem vált be, s ez a találat értékét teljesen lerontja. 

A magyar közmondás így szól: Vak tyúk is talál szemet. 

Mégsem gondoltam rosszat a párizsi csillagászról, hiszen a tudós is té- 
vedhet. Meg kell becsülni az új tudomány fejlesztésére igyekvő minden ön- 
zetlen törekvést, még ha botlás és tévedés lassítja is a haladást. 

Azonban a könyv utolsó oldalán érdekes hirdetés csalétkében akad meg 
az olvasó szeme. Az foglaltatik benne, hogy a csillagász engedett hívei un- 
szolásának, és megnyitotta tanácsadó irodáját. Aki beküldi születésének 
pontos adatait és 200 frankot, megkapja a reá vonatkozó horoszkópot, és 
választ három tetszés szerinti kérdésre. 600 frank ellenében értesülhet a kö- 
vetkező esztendőben várható fontosabb eseményekről; akinek pedig van 
szíve, és 1000 frankot tesz postára, egész életére vonatkozó részletes tájé- 
koztatással fog kiokosíttatni. Az iroda tanáccsal szolgál az emberi élet min- 
den fordulatánál, 150 franktól 1000-ig terjedő pénzküldemények ellenében. 
Legolcsóbb a pályaválasztási tanács; alig valamivel drágább a házasságkötés 
körüli irányítás. Kinek ne érne meg 300 frankot, ha ennek fejében hosszú 


esztendők házi boldogsága mosolyog feléje? És bolond ember mulasztja 
csak el a hallatlanul kedvező alkalmat, hogy potom 500 frankért megtud- 
hassa, mikor fogjon valamely vállalkozásba, mikor kössön szerződéseket, és 
mikor induljon üzleti útra. 

Tehát a világhírű asztrológus nem annyira a tudomány érdekében önzet- 
lenül verejtékező tudós, mint inkább égy jól jövedelmező csillagforgalmi 
iroda tulajdonosa. Jellemző, hogy forgalmának még a sorozatos felsülések 
sem ártottak. A csillagkörökben járatos férfiú annak idején megcsinálta VIII. 
Edward király horoszkópját, s abba természetesen beillesztette a koronázás 
időpontját is, amikor persze a volt király már mint windsori herceg élte ma- 
gánéletét. A csekély melléhibázás nem zavarta a horoszkópgyárost. Köny- 
vében egyszerűen kijelentette, hogy a csillagok közölték ugyan vele a trón- 
változást, de igen magas rangú körök kérelme, valamint kiadójának határo- 
zott tilalma folytán kénytelen volt titkot tartani. 

A csillagjósipar leghatalmasabban az Amerikai Egyesült Államokban 
lendült fel. Területén 1935-ben — kerek szám — kétszázötvenezer hivatásos 
jövendőmondó működött. A New York-iak egyesületbe is tömörültek, s kér- 
vénnyel fordultak a hátósághoz, hogy állítson ki a tagok számára szabály- 
szerű iparűzési engedélyt. A kérelmet elutasították. Ebben legnagyobb része 
volt MacAdoo New York-i főbírónak, aki hivatalos véleményét eképpen 
foglalta írásba: 

, A jövendőmondás csak arra alkalmas, hogy viszályt szítson a családban, 
téves utakra vezessen hiszékeny embereket a mindennapi életben, gyanússá 
tegye egyik embert a másik előtt — egyszóval nem más, mint elejétől végig 
humbug. Nincsen semmi különbség a pompázatosan fellépő csillagjós és a 
közönséges cigányasszony között." 

Magát az elvadult reklámot az amerikai törvények szerint nem lehet 
megtiltani. A rádió magántársulatoknak a tulajdona, s közzéharsog akármi- 
lyen hirdetést, csak fizessék meg jól. Megtörtént, hogy egy Adams nevű 
, asztrológa" rádióhirdetésére egy év alatt 1 300 000 érdeklődő jelentkezett. 
Egy magát Dolores néven kínáló csillagfejtő asszonyságtól másfél millió rá- 
dióhallgató kért véleményt. Arra is volt eset, hogy egy csillagjós 11 héten 
belül százezer levelet kapott, közülük negyvenezer meg is volt bélelve 1-4 
dollár értékű bankócédulával. Majdnem hihetetlen az a statisztikai adat, 
hogy az amerikai közönség évente nem kevesebb, mint 125 millió dollárral 
adózott az emberi hiszékenység vámszedőinek. 

Az amerikai tudományos irodalom szomorodottan állapítja meg, hogy 
ámbár náluk épültek fel a világ legnagyobb szabású csillagvizsgáló intézetei, 
a nagy tömeg mégsem a valódi tudomány iránt érdeklődik, hanem megba- 
bonázott szédülettel veti magát a szélhámosok hálójába. Sajátságos módon 


az elkábított százezrek nem tudják, vagy talán nem is akarják megérteni, 
hogy mindez csak üzlet. Üzlet a napilapok és magazinok csillagászati rovata, 
üzlet a csillagjóslás titkaira oktató temérdek könyv, üzlet a tudományosság- 
gal kérkedő ezeroldalas orvoscsillagászati enciklopédia, amely minden em- 
beri testrészt és minden ismert betegséget a csillagok járásával hoz össze- 
függésbe. Minden asztrológus könyv kitűnő üzletet jelent, hiszen példá- 
nyonként 3-5 dollárért árulják, s vevő tízezrével akad. 

Néhány könyvcím közülük: 

Asztrológia és a balesetek. A csillagok és az ön jövője. Asztrológia és 
házasság. A Zodiacus és az emberi lélek. A diák könyve a csillagjóslásról. 
Családi asztrológia. Asztrológia és lóverseny. A csillagok befolyása a tőzs- 
dei árakra. Mikor és hogyan kell bridzset játszani, tekintettel a csillagjárás- 
ra. 

Hogy mennyire megbolondult a közönség, még az apróhirdetések is 
mutatják. Ilyesmi olvasható az amerikai lapokban: 

, Jó családból származó, Hal jegy alatt született vagyonos hajadon keresi 
egy Skorpió ismeretségét házasság céljából." 

A beavatottak megértik a rejtélyes szöveget. Az illető hajadon valame- 
lyik asztrológus könyvből vagy neki szóló szerkesztői üzenetből arról érte- 
sült, hogy boldog házasságra csupán akkor számíthat, ha jövendőbelije 
Skorpió jegy alatt született, mert a frigy szempontjából csakis ilyen csilla- 
gászati kapcsolat kedvező, 

Álmélkodva írta a New York-i orvosi akadémia egyik nagynevű tagja, 
hogy mindez nem a XVI. században történik, hanem a XX.-ban. Ámde 
mégis, akik évenként 125 millió dollárt áldoznak a jövő titkáért, nyilván Rák 
jegy alatt születtek. Hátrafelé botorkálnak a századok országútján. 


Hogyan dolgozik az asztrológus-üzletember? 

Először is keleti hangzású nevet választ. Hammon tanár, Omár kán, 
Tarah bej s hasonló nevek páváskodnak a párizsi lapok hirdetéseiben. Néha 
a név csupán állandó köntös, a benne rejtőző egyén minduntalan változik. 
Ugyanis a csillagjósipart valóságos, a céghivatalnál bejegyzett vállalatok is 
űzik; ezek fizetett alkalmazottként tartják a horoszkópkészítőt, mondjuk: 
Omár kánt. Ha nincsenek vele megelégedve, elcsapják, s az új tisztviselő 
megint csak Omár néven levelez a megcsalandó üzletfelekkel. 

Kezdeti lépés az újsághirdetés. Ebben az illető csillagjós — maradjunk 
Omár kánnál — közli a nagyvilággal, hogy fogadalma folytán a szenvedő 
emberiség segítségére óhajt lenni, s tudományát készséggel bocsátja rendel- 
kezésére mindenkinek, aki rászorul. Még pedig teljesen ingyen. Csupán a 
válaszlevél költségére kér előre 2-3 frankot. 


A csalétket egy csomó ember bekapja. Pár frank nem pénz a csábító le- 
hetőségért. Megküldik a kívánt csekélységet, s közlik születési adataikat. 
Postafordultával Omár kántól ez a levél érkezik: 

, Köszönöm, hogy válaszolt hirdetésemre. Hogy az Ön iránti rokon- 
szenvemet bizonyítsam, több órát töltöttem el az Ön horoszkópjának felállí- 
tásával. Megvizsgálva a planéták állását, az Ön születésének pillanatában, 
azt találtam, hogy igen fontos eseményeket jeleznek Önre nézve, amelyek- 
ből rendkívüli személyes haszna lehet. Kellő kihasználásuk szerencsét, si- 
kert, boldogságot jelent egész hátralevő életére. Ez a bámulatos alkalom há- 
rom hónapon belül fog bekövetkezni, de pontos időt csak további adatok 
beküldése után s hosszabb, elmélyült számítások alapján lehet csak közöl- 
nöm, Egyelőre annyit mondhatok, hogy ilyen ritka alkalom az Ön életében 
többé nem fog ismétlődni. A szerencse vár Önre egy zárt ajtó mögött, 
amelynek kulcsa az én kezemben van. Én tisztán látom, csalódás nem lehet- 
séges. Csekély költség ellenében nagy vagyonhoz juthat. Az emberek ezrein 
segítettem már, s el vagyok árasztva hálálkodó levelekkel, amiért immár 
gondtalan életet élhetnek az én tanácsaim alapján. A siker titka: mit és mikor 
kell cselekedni. Ezt pedig csakis a részletes horoszkóp árulja el. Szerencsére 
Ön értékes tulajdonságokkal rendelkezik, amelyek megkönnyítik a küzdést, 
Ön intelligens, szorgalmas, szívós és kitartó — épp ezért az Ön sorsának ta- 
nulmányozása engem különösen érdekel." 

A címzett máris teli tüdővel szívja be a közelgő szerencse illatát. Nem 
tudja, hogy szóról szóra ugyanazt a levelet kapja Omár kán valamennyi ál- 
dozata, aki megragadt a csábító hirdetés lépén. 


A részletes horoszkóp díja nem is sok. A párizsi jósok általában 150 
frankot szoktak kérni. Aki beküldi a pénzt és a kívánt további adatokat, 
megkapja a részletes és elmélyült horoszkópot, amely csak terjedelmében 
különbözik a vásárokról ismert, madarak által kihúzgált szerencsecéduláktól. 
A jós még azzal sem törődik, hogy az egyéni horoszkópot külön-külön gé- 
peltesse le. Valamennyi megrendelő ugyanazt a sokszorosított példányt kap- 
ja, csak a születési adatok különböznek bennük. 

, Ön Bak jegy alatt született, s a Szaturnusz planéta érezteti hatását. Az 
Ön szerencsés napja a szombat; színe a fekete, az indigókék és a barna; il- 
latszere a benzoé; ékszer gyanánt az ónix a legelőnyösebb Önre nézve. 
Asztro-biológikus kapcsolatban van önnel az ásványvilágból az ólom és a 
kén, a növényvilágból a mirha, sisakvirág és moha. Szerencseszáma a 
nyolc." 

Mindig határozott célt tűzzön ki, törekedjék teljes erővel feléje, de járjon 
el nagy körültekintéssel. Egészségét illetően óvakodjék a megküléstől, kü- 
lönös gondja legyen a vérkeringésre, valamint az emésztés rendben tartásá- 
ra." 

1937 őszén egy neves párizsi elmeorvos, L. H. Couderc gondolkodóba 
esett: mi lehet az oka, hogy a becsapott emberek ezrei ezeket a kánokat sem 
föl nem jelentették, sem meg nem pofozták? Kísérletet tett, s elhelyezett a 


lapokban egy megfelelő szövegű csábhirdetést. Legnagyobb ámulatára szá- 
zával jelentkeztek az érdeklődők. Miután ,első kísérlet"? címén 
ingyenválaszt ígért, valamennyinek azonos szövegű horoszkópot küldött. 
Ilyesmi volt benne: , Ön eszes és művelt, egyenes és becsületes jellem, de 
kissé lobbanékony, nem tűri az ingerkedést. Ne feledje, hogy a harag rossz 
tanácsadó. Az Ön múltjában váltakoztak a kedvező és kedvezőtlen esemé- 
nyek, voltak zavarok, s ezek némelyike még ma is érezteti anyagi és érzelmi 
hatását." 

Nincs az a horoszkóp, amelyik megjósolhatta volna a doktornak a várat- 
lan eredményt, özönével érkeztek a hálálkodó levelek. Legtöbbje amiatt 
áradozott, hogy soha senki így még el nem találta néhány adat alapján a le- 
vélíró jellemét és a múlt eseményeit. Egyikük ezt ömlengte: , Ön talán em- 
berbaráti egyesületet vagy új vallást akar alapítani? Boldog lennék, ha en- 
gem is előjegyezne." 

Couderc doktor egy orvosi lapban leszűrte asztrológiai kirándulásának 
eredményét. A megrendelők hiszékeny, naiv, befolyásolható, háborodott ke- 
délyű és elméjű, egyensúlyukat vesztett egyének. Elmebeli fogyatékosságu- 
kat kimélyítik a modern élet sajnálatos körülményei: nehéz viszonyok, a jö- 
vő bizonytalansága, állandó aggodalom. A szélhámos jósok üzenetei még 
jobban megzavarják őket. Az államnak kellene erélyesen közbelépnie, hogy 
megszűnjék a gyalázatos üzlet. 

Az állam nem lépett közbe. Az üzlet tovább virágzott. 

A magyar olvasó nem hinne a szemének, ha bepillantana például a 
Nouvelles Littéraires című legnagyobb irodalmi szintű hetilapnak La vie et 
son décor (Az élet és külszíne) feliratú rovatába. Ez a rovat a nőolvasók 
számára készül, divattudósításokat közöl, és szépészeti üzeneteket közvetít. 
Az 1935. november 9-i számban a rovat ezzel a felírással fordult hölgyol- 
vasóihoz: 

, Asztrális csoport. Arra illetékes egyének tudományos irányítása mellett 
az asztrális csoport segíteni akar mindazokon, akik hozzá folyamodnak. 
Születésének adatai alapján Ön helyett tanulmányozza mindazokat a földi 
befolyásokat, virágokat, köveket, növényeket és színeket, amelyei Önnek 
kedvezhetnek." 

, Csoportunk állította elő egyebek között a nevezetes Loviza parfümöt is. 
Ez a parfüm az egyén számára készül, különösen az Ön számára, születésé- 
nek adatai s a nagy planetáris rendszerek alapján. Az asztrális csoport az Ön 
rendelkezésére bocsáthatja az eredményről szóló elismerő bizonylatokat, 
különösen azokét a boldog adeptusokét, akik 1935 júniusában a nemzeti 
sorsjátékon megütötték a hárommilliós nyereményt." 


Csodálatos. A lap többi részében a legelőkelőbb elmék szólnak a francia 
olvasóközönség legműveltebb rétegéhez, ez a rovat pedig orcapirulás nélkül 
feji meg a műveltség köpenyege alatt meghúzódó butaságot. Az üzlet — üzlet. 
Az örökké éber állam is behunyja a szemét, mert semmi oka sincs rápislan- 
tani a Loterie Nationale körüli reklám harsonáíra. 

Legvakmerőbb üzleti fogással egy Jacgues Millard nevű csillagjós szé- 
dítette meg a francia Besancon lakosságát. Tücsköt-bogarat összejósolt az 
1937. esztendőre, általános jólétet s hasonló kellemes dolgokat. Csupán 
egyetlen rossz hír feketéllett a rózsaszínű jóslatok között. Besanconban a 
nyáron nagy erejű földrengés lesz. A besanconiak gyorsan biztosították há- 
zaikat földrengés ellen, s alattomban lemosolyogták a hitetlen biztosító tár- 
saságokat, amelyek a jóslat ellenére vállalták a kockázatot. Elmúlt a nyár, 
elmaradt a földrengés. Ellenben kiderült, hogy a csillagász a 
biztosítótársóságok bérence volt. Négy társaság óriási üzleteket kötött, maga 
a jós kétmillió frankot keresett. Néhány károsult nem hagyta annyiban a 
dolgot, megrohanta az asztrológust, és elverte, hogy csak úgy rengett. 


A JÓSLÁSNAK SZÁZFÉLE MÓDJA VAN 


Az asztrológia üzletembereivel külön foglalkoztam, mert ők mégis va- 
lamelyes tudományos festékbe mártott szálakból szövik a hálójukat. De az 
elbutult hiszékenységnek egyéb piócái is hemzsegnek a nagyvárosokban, 
mindenfélő jósnő, látnok, mágus és álmédium, akiknek műveltségi készlete 
csak annyi, amennyit az elemi iskola padjain magukba szedtek. 

Úrihölgyek társas összejöveteleken titokzatos mosollyal adogatnak 
egymásnak címeket rejtő cédulákat. Lelkük rajta, ha elhiszik, hogy a sors a 
jövő titkát nehéz illatú udvari helyiségekben és komor házmesterlakásokban 
rekkenti el, megfejtését pedig írás-olvasással hadilábon álló, örökké gyász- 
szegélyes körmű asszonyságokra bízza. De ezek legalább szerényen meg- 
húzódnak a vackaikban, és beérik az úgynevezett szájreklámmal. A valódi 
jóspiac tarka pereputtya akkor rajzik elénk, ha széttekintünk az okkultista 
hirdetésirodalomban. Erre alább külön rátérek. 

Mondandóim során, mint eddig is tettem, alkalmazkodom az általános 
szóhasználathoz, amely nem különbözteti meg egymástól a jóst és a jöven- 
dömondót. Szorosan értelmezve, az utóbbi szó a látnokot illetné meg, aki a 
saját okkult képességei révén tud a jövőbe pillantani. A jóslás (divinatio) 
külső jelekből és jelenségekből következtet a jövőre. (Az omen megint más; 
ez 1s a jövőt jelzi, de nem mi folyamodtunk hozzá, akaratlanul jelentkezik.) 
A mi együgyű jósnőink alig tudnak egyébből jósolni, mint kártyából, kávé- 


aljból, babszemből, kristálygolyóból. Pedig a klasszikus világ, s ennek ha- 
gyatékaképpen a kései középkor több, mint százféle jósmódszert ismert. 
Összeírtam egy csomót közülük. (A görög nevet tájékoztatásul csatolom 
néhányhoz.) 


Borostyánjóslás (Daphnomantia) nyíljóslás 
csontjóslás (Cleromantia) patkányjóslás 
fahulladék-jóslás (Xylomantia) répalevéljóslás 
falevéljóslás (Botanomantia) sajtjóslás 
forrásjóslás (Pegomantia) sójóslás 
fügefalevél-jóslás (Sycomantia) számjóslás 
füstjóslás (Capnomantia) szemjóslás 
hagymajóslás (Cromniomantia) tésztajóslás 
hamujóslás (Spodomantia) tojásjóslás 
homokjóslás (Geomantia) tömjénjóslás 
kakasjóslás (Alectromantia) tükörjóslás 
kenyérjóslás tüzjóslás 
kockajóslás vakondjóslás 
kulcsjóslás véletlen-jóslás 
lámpalángjóslás versjóslás 
madárjóslás viaszjóslás 


névből-jóslás 


vízjóslás (tízféle) 


A borostyánjóslás egyszerű. Friss gallyat kell a tűzre dobni; ha pattog, jó 
jel, ha sokat pattog, még jobb. 

Csontjóslásnál csontlemezekre felírják a betűsor egy-egy betűjét, zacs- 
kóban összekeverik, s egyenként kihúzgálják, mint a lutricédulát. A kihúzott 
betűkből alakuló szavakat vagy megértik, vagy nem. 

Falevéljóslás éjjeli viharok után történik. Hajnalban ki kell menni a kert- 
be, s a lehullott levelek helyzetéből ki lehet okoskodni a jövőt. Már aki tud- 
ja. 

Füstjóslásnál virágmagvakat dobunk a parázsra s a füst alakjából és irá- 
nyából hozzáértő ember fontos dolgokról értesül. 

Forrásjóslásnál szük nyakú edényt merítünk a vízbe, s az edénybe tóduló 
víz kotyogása az efféle beszédben járatos embernek megmondja a jövőt. 

Fügefalevél-jóslásnál nem kell rosszat gondolni. A levélbe tűheggyel 
bekarcoljuk a kérdést, és a levelet félretesszük. Ha sokáig friss marad, jó jel. 
Ha gyorsan szárad, készüljünk a rossz eredményre. 

Fahulladék-jóslásnál fel kell szedegetni séta közben az elénk kerülő fa- 
darabkákat, s alakjukból következtetni lehet a jövőre. 


Hamujóslásnál este a szabadban szétteregetjük a hamut, s ujjunkkal be- 
leírjuk a kérdést. Reggelre a betűk nagy része olvashatatlanná mosódik el, 
de a megmaradt betűkből ki lehet hüvelyezni a választ. 

Homokjóslás úgy megy végbe, hogy egy marék homokot az asztalra 
dobunk. A homokszemek szeszélyes ábrákká peregnek szét, ezeket a képze- 
lőtehetség kiegészítheti, és a jövőre vonatkoztathatja. 

A kígyójóslás külön tanulmányt igényel. A kígyó gyűrűzéseiből kell a 
jövőre következtetni, s ehhez kellő készültség és tapasztalat szükséges. 

A hagymának az időjárás körül van szerepe. Az 1842. évi Debreceni ka- 
lendáriumba be van írva, hogy újév napján egy földesuraság cselédei a kö- 
vetkező babonaságot cselekedték: 

, Egy jókora nagyságú vereshagymát négy részre vágván, s annak leme- 
zeit széjjel szedvén, 12 ilyen cikket szabad akarat szerént kiválasztanak be- 
lőle, és azokat sorba rakván egy deszkára, tepsire vagy tálcára, a 12 hónap 
nevei szerint elnevezik. Azután pedig mindenik lemezben egy-egy kis lágy 
sót tévén, éjszakára felteszik a meleg kemencére; reggel osztán megnéze- 
getvén, azt hiszik, hogy amely lemezben a só elolvadt vagy megnedvesedett, 
annak nevét viselő hónap esős lesz, amelyben pedig fel nem olvadt, az szá- 
raz hónap fog lenni." 

Szokás az ilyen paraszti babonákat lemosolyogni. Pedig ezt a babona- 
ságot is, mint sok mást, valamikor a művelt uraságok űzték, róluk szállt in- 
gyen hagyományként a parasztra. Pontosan ugyanennek az eljárásnak leírá- 
sát találom a Breslauer Sammlungen 1719-i évfolyamának 62. oldalán. Bi- 
zonyos Kortholt porosz államtanácsos küldte be a közleményt, s hivatkozott 
több előkelő úrra, akik a hagymajóslást fényes eredménnyel próbálták meg. 
A paraszt és az államtanácsos közt a különbség csak ennyi: a parasztember 
azért rakja ki a hagymaszeleteit újévkor, mert ekkor kezdődik az esztendő. 
Az államtanácsos szerint az okból kell újévkor fogni a kísérlethez, mert 
előtte való éjjelen van az astrum praesagiensnek (jósló csillag) legerősebb 
uralma. Melyik ez a szilveszteri jóscsillag, nem mondja. 

Úgy látszik, az astrum praesagienshez kapcsolódik a szilveszteri ólom- 
öntés is. Ma tréfás játék, valamikor komolyan hittek benne. Csakúgy, mint a 
többi, nem részletezett módszerben, amelyekre kár a betűöntő szedőgép ól- 
mát pazarolni. Még csak a kakasjóslásról valamit, annak a szemléltetésére, 
hogy egykor az efféle jósolgatás nemcsak komoly, de halálosan komoly volt. 

Nagy kört húztak a földön, s annyi részre osztották, ahány betű van a 
betűsorban. A betűknek megfelelő részekre egy-egy árpaszemet tettek, a kör 
közepére belódítottak egy kakast, és lesték, milyen sorrendben fogja az ár- 
paszemeket felcsipegetni. Az egymásra következő betük zagyvalékából 
esetleg lehetett valamelyes értelmet kihámozni. Ha a kakas abbahagyta a 


szemelgetést, a maradék betűkből jósoltak. Mikor Valens császár 
Antiochiában tanyázott, néhány jós megpróbálkozott a kakassal, hogy ki- 
süsse, ki lesz Valens utóda a trónon. A megmaradt betűkből ez a névtöredék 
jött ki: Theod... Valens megtudta, és rendet csinált. Először a bűnös kíván- 
csiakat fejeztette le, azután minden Theodorus nevű, trónjelöltként 
számbavehető polgárt. A kakas mégis jól volt értesülve, mert utóda 
Theodosius lett, akit a történelem a Nagy jelzővel ékesített fel. . . 


KURIÓZUS NÖVÉNYTAN 


Ha a mi tudósunk világ körüli útra indult, hogy megtapasztalja idegen 
országok természeti érdekességeit, úti felszerelésül mindössze a lúdtollat 
vitte magával. Ezzel jegyezte ki a világot valóban bejárt utazók leírásaiból, 
ami megtetszett neki, s ha felszaporodtak a jegyzetei, könyvbe nyalábolta 
össze őket. 

A Boramez nevű birkanövény mellett három tudós is hitet tett: a jezsuita 
Schott Gáspár, a római Kircher Atanáz és az amszterdami Scwammerdamm 
János — a két utóbbi híres ritkasággyűjtő. Ez a Tatárországban honos növény 
három lábnyira nő meg, s valóságos kis birkához hasonlít. Göndör, puha 
gyapja van; húsa édes, a rákéhoz hasonló ízű; ha megvágják, vörös levet 
ereszt. Ettől még békében hasonlíthat akármiféle gyapjas állathoz, de van 
egy gonosz tulajdonsága: lelegeli maga körül a füvet. Ha elfogyott a fű, 
benne is elfogy az élet, és elhal. 

Újabbkori keleti utazók csakugyan láttak ilyen páfrányfélét, amelyet 
messziről némi jóakarattal birkának lehet nézni — de azt már a tudományos 
logika követelte meg tőle, hogy ha birka, legeljen is. 

Hát a malakkai ikerfa? Két önálló éltető gyökere van, s mindegyik kü- 
lön-külön, a maga szakállára dolgozik. A fa nyugatra néző gallyai és levelei 
telítve vannak halálos méreggel — viszont keletre eső része biztos hatású el- 
lenmérget termel a nyugati oldal mérge ellen. 

De ha mindenáron csodanövényt akarunk látni, nem kéli érte a messzi 
Keletre fáradnunk. Itt az öreg Európában, éspedig Norvégiában a tudósok 
egy olyan füvet lepleztek le, amelyből ha a jószág eszik, azonnal lesántul, és 
nem bír a lábán megállni. Sőt, ha túlságosan belakik vele, csontjai annyira 
meglágyulnak, hogy a lábát bot köré lehet csavarni, akár egy kolbászt. 

Ez ellen ugyan könnyű védekezni: nem kell a jószágot olyan legelőre 
engedni, ahol ez a galád fű terem. Ha a baj mégis megesett, van orvossága. 
Igaz, hogy megint csak Malakkába kell érte üzenni. Ott tenyészik a gyógyító 
növény, amelynek nedve a csontokat megkeményíti. Ha valaki a fogát keni 


be vele, az olyan acélosra keményedik, hogy kavicsot is képes szétroppanta- 
ni és péppé őrölni. 

A régi, vaskos tudományraktárakban lépten-nyomon fennakadunk efféle 
csodanövényekről szóló híreken, ezeknek pedig ha csak a fele igaz is, az is 
mind lódítás. 


A TULIPÁNŐRÜLET 


Én valamennyi növény közt a tulipánt tartom legcsodálatosabbnak. 
Tudjuk, hogy az úgynevezett , kőtörő" növények képesek sziklákat is re- 
peszteni — de semmi az a tulipánhoz képest: az pénzes zsákokat repesztett 
meg. 

Diderot írt egy holland parasztnábobról, ez aranyaival kis hordócskákat 
töltött meg — az arany súlyos, s a hordót görgetni lehet, nem cepelni -, s 
vendégeit az asztal köré ezekre ültette. Igaz paraszti fényűzés volt, fejedelmi 
udvarokban sem üldögéltek ilyen becses ülőkéken. 

Amikor egész Európában ragályként tombolt végig a tulipánőrület, a 
holland hordócskák alig győzték befogadni az aranyáradatot. 

A tulipán keleti virág. Európába 1554-ben hozta be Busbecg, a tudós 
botanikus. Sokáig nem volt semmi baj vele; megcsodálták és termesztették, 
csakúgy, mint egyéb szép virágot — mígnem a XVII. század harmincas éve- 
inek elején váratlanul kitört a tulipánőrület. A hirtelen fellobbanó divatnak 
nem volt különösebb oka; egyszerűen a divatnak szabályokat és józanságo- 
kat nem ismerő szeszélye vetette rá magát a tulipánra. Egyszerre keresni 
kezdték a holland kertészet rendkívül szép keresztezéseit; a kereslet egyre 
jobban nekilendült, s Európa minden gazdag embere és fejedelme — a török 
szultántól a kis német hercegekig — hollandiai tulipánt követelt a kertjébe. 

A divathullám hihetetlen mértékben felszöktette a ritkább tulipánfajták 
árát. Az Admiral Lietken nevű tulipán hagymájának fontja 4400 hollandi fo- 
rintba került — a Viceroy fontjáért 300 forintot, az Admirel van der Eyk 
fontjáért 1600 forintot fizettek. S ezek úgyszólván csak tömegáruszámba 
mentek. Egyes ritka fajokat darabszámra vásároltak; hallatlanul magas áron. 
Legtöbbre vitte a Semper Augustus nevű tulipán hagymája, ennek darabjáért 
nem sajnáltak 2000 hollandi forintot! Alkmaar város levéltárában egy árve- 
rési jegyzőkönyvet őriznek; ez arról szól, hogy 1637-ben 120 darab tulipán- 
hagymát árvereztek el az árvaház javára, és összesen 90 000 forintig verték 
fel az árakat az árverés lázától elbódult vevők. 

A váratlanul megnyílt kereseti alkalomnak az lett a következménye, 
hogy Hollandiában mindenki a tulipánüzletre vetette magát. Nemcsak a hi- 


vatásos kertész, de iparos, kereskedő, földműves, magánember is tulipánnal 
kezdett üzérkedni. Háztulajdonos eladta a házát, takács a szövőszékét, gazda 
a földecskéjét, s tulipánhagymákat vásárolt a pénzen. Csereüzleteket is kö- 
töttek, a józan ész határain túlcsapó szertelenséggel. Volt eset, hogy egyetlen 
tulipánhagymáért egy molnár odaadta a malmát; egy másikért teljesen fel- 
szerelt serfőzdéjét dobta oda egy megkótyagosodott serfőzőmester. A leg- 
cifrább csereüzletet egy tétel Viceroy hagymáért kötötték. 60 mázsa búzát, 
120 mázsa rozsot, 4 ökröt, 2 hízott disznót, 12 birkát, 5 akó bort, 4 hordó 
sört, 1000 font sajtot, 1 faragott ágyat ágyneművel, 1 öltözet ruhát és I 
ezüstkelyhet áldozott fel a magát mindenéből kifosztó spekuláns, csakhogy 
a vágyva-vágyott hagymákat megkaphassa. 

Az eszeveszett üzérkedés megteremtette a tulipántőzsdéket. A nagyobb 
holland városok bizonyos meghatározott fogadójában ütötték fel tanyájukat 
a tulipántőzsdések. Ide csődült nemesúr és parasztgazda, hajótulajdonos és 
matróz, bankár és kereskedő, kéményseprő, zsibárus, cselédlány. Kialakul- 
tak az üzletkötések szabályai, s állandóan kéznél volt egy írnok és egy hiva- 
talos Jegyző. Ezek a kötéseket okiratba foglalták, s utána valamennyien 
megitták a szokásos áldomást. 

De a spekuláció kifelejtett egy láncszemet a számításaiból. Nem gondolt 
a divat szeszélyességére. Márpedig a divat egyszerre csak megint gondolt 
egyet, s a tulipánt elejtette. Hogy, hogy nem, a divatláz higanyoszlopa ro- 
hamosan süllyedni kezdett. A kereslet megcsappant, megakadt, elmaradt. A 
kínálat piacra dobta az árut, az árak szédületesen zuhantak, bekövetkezett a 
tulipántőzsde teljes összeomlása. Tönkrement emberek tömege szaladgált 
fűhöz-fához, és tördelte a kezét; a kormány kénytelen volt közbelépni. Elő- 
ször moratóriumot engedélyezett a tulipántőzsdék adósainak, majd erélyes 
rendelettel betiltotta valamennyi tőzsdét. 

És megszűnt az emberiség egyik legostobább lelki járványa, amely egy 
virághagymát tíz-húszszorosan becsült többre, mint Rembrandt halhatatlan 
rézkarcait. 


AZ ÖRÖKKÉ ÉGŐ LÁMPA 


Amikor tudósunk még gyertyája vagy mécsese mellett vakoskodott, 
csökönyösen ragaszkodott ahhoz a hithez, hogy az ókor ismerte az örökké 
égő lámpa titkát. 

Római sírokra hivatkoztak; amikor némelyiket felbontották, hír szerint a 
lámpa még égett bennük, s csak a friss levegő betódulásakor aludt ki. Ilyen 
csodálatos lámpára akadtak III. Pál pápasága idején Tulliának, Cicero lá- 


nyának a sírjában — a halott tiszteletére gyújtott lámpa tehát valami ezeröt- 
száz éven át égett! (Mellékesen: régi sír volt ugyan, de nem Tulliáé.) 

A csodalámpák hitét legapostolibb buzgalommal Fortunio Lieeti ter- 
jesztette, aki a XVII. század elején a padovai egyetemen tanította az orvosi 
tudományokat. Mindenképpen közelebb akart férkőzni a titokhoz, s jobb hí- 
ján azt a megfejtést okoskodta ki, hogy bizonyára a lámpa füstje ismét olajjá 
sűrűsödött, és állandóan táplálta a kanócot. Ezt a folyamatot pedig bizonyára 
valamely feledésbe merült találmány tette lehetővé. 

De hát a kanóc? Hogyhogy nem hamvadt el? 

Megint egy , bizonyára": ezt i5 valamely ismeretlen találmány akadá- 
lyozta meg. 

A tudományos világ azonban ennyivel beérte és kíváncsiságának kanó- 
cát elkoppantotta. Pedig ha tovább gondolkozik, lehetetlen meg nem akadnia 
azon, hogy hát hová telték az eszüket a régi rómaiak, amikor a nagyszerű 
találmánnyal csak a halottaknak világítottak, holott nekik arra semmi szük- 
ségük sem volt? Hiszen ilyen lámpásokkal éjjelenként egész Rómát fényben 
lehetett volna füröszteni, s minden lakásból örökre ki lehetett — volna űzni a 
sötétséget. 

Mitől parázslott hát így fel a tudományos képzelet? 

Amikor a sírokat felbontották, csakugyan láthattak a sírbontók egy pil- 
lanatnyi fényvillanást, ez azonban nem kialvó fény volt, hanem keletkező. 
Gáztermékekkel lehetett fertőzve a sírbolt, s amikor a külső levegő kevere- 
dett velük, a találkozásból afféle fénytünemény ragyogott elő, mint a boly- 
gótűz vagy a reves fa villódzása. 

Hamis fény — hamis útra csalta a tudományos elmét. 


ARKHIMÉDÉSZ GYÚJTÓTÜKREI 


Arkhimédész alakja csakugyan örökké égő lámpaként világít felénk az 
évezredek homályából. 

Aki Arkhimédésszel, a tudóssal megismerkedik, az ember előtt is kala- 
pot emelhet. Közeli atyafia volt Hieron szirakúzai királynak, de irtózott a 
léha udvari élettől; nem kellett neki se rang, se pénz; ment a maga útján, 
amerre a tudás vágya hajtotta. 

Ennek a lángeszű tudósnak a nevéhez bojtorjánként ragadt ez a mende- 
monda: amikor a rómaiak Szirakúzát ostromolták, gyújtótükörrel felégette a 
római gályákat. 

Senkinek sem jutott eszébe, hogy a kérdést a végén kezdje feszegetni: ha 
Arkhimédésznek valóban voltak ilyen tükrei, azok csakis a gyújtópontban 


okozhattak tüzet. Elég lehetett a szellőnek egy gyenge fuvallata, hogy a gá- 
lyát meghimbálja, s a tükrök kezdhették elölről a célozgatást. A római hajó- 
soknak pedig lehetett annyi eszük, hogy ha észrevették a parti tükrök gonosz 
szándékát, ne várják meg gyámoltalanul egy helyben, amíg a gyilkos hősu- 
gár a hajóikat oldalba találja. 

De a tudományos töprengés megrekedt a kérdés elején. Azon tanakod- 
tak: mekkorák lehettek azok a tükrök, és milyen távolságban kellett a gá- 
lyáknak horgonyozniuk, hogy engedelmesen felgyújtathassák magukat. 

Buffon megelégelte a meddő fejtöréseket, és rátért a gyakorlat útjára. 

Onnan indult ki, hogy Arkhimédész semmi esetre sem dolgozhatott 
egyetlen tükörrel. Ilyen óriási csiszolt fémlapot (a foncsoros üveget még 
nem ismerték!) aligha lehetett akkoriban gyártani. Tehát az 1747-ben végzett 
kísérletnél 168 db 25x20 centiméter méretű tükörrel célzott meg egy 90 mé- 
ternyi távolságra felállított deszkapalánkot. S az egyetlen pontra irányzott 
hősugarak a deszkát csakugyan felgyújtották! 

Ebből azt következtette, hogy ha a kis tükrök számát megtízszereznék, 
vagy ha a szükséghez képest megszázszoroznák, sokkal nagyobb távolságra 
is lehetne sokkal vastagabb deszkafalakat is lángba borítani. 

A gyakorlati kísérlet azonban megint csak elméletté soványodott. Mert a 
kis tükröknek akármekkora sokaságát lett volna is képes a tudós összehor- 
dani és beigazítani, a rómaiak— az első csiklandozásra sürgősen továbbálltak 
volna. 

Az már persze lehetséges, hogy Arkhimédész hajítógépeket szerkesztett, 
s gyújtó anyagokat lődözött a hajókra. Innen eredhetett a hősugár meséje, ez 
tetszetősebb volt a regényes hajlamú tudomány szemében. 

S a mendemonda olyan sokáig élt, hogy amikor Szirakúza 1905-ben 
Arkhimédésznek márványszobrot állított, a találmányaira utaló jelvények 
közé odafaragták a gyújtótükröt is. . . 


MOHAMED KOPORSÓJA 


, Ég és föld közt lebeg, mint a Mohamed koporsója." 

Honnan került elő ez a sajátszerű szállóige? 

Elkoptatásig használják; de aki mondja, maga sem tudja, mi alapon 
mondja. 

Az ősforrásnak a klasszikus világban lehet nyomára akadni. 

II. Ptolemaiosz Philadelphosz, Egyiptom királya, feleségül vette a tulaj- 
don nővérét, Arsinoét. Nem erről a félrecsúszott szerelemről kívánok be- 
szélni. Vége lett, az asszony meghalt. Az özvegy férj templomot emeltetett a 


tiszteletére. Erről az a hír járta, hogy az építész egy hatalmas mágneskövet 
falaztatott a boltozatba, egy másikat pedig pontosan alája a padozatba, s kö- 
zéjük helyezték el Arsinoe ércszobrát. Ez azután minden támaszték nélkül, 
szabadon lebegett a levegőben. 

Hasonlót híreszteltek Szerapisz templomáról: ott egy vaskocsit egyen- 
súlyoztak a mágneskövek. S hogy ne csak kocsiról, de lóról is legyen szó: 
Pegazus, Bellerophón szárnyas paripája, ugyancsak két mágneskő közt le- 
begve élte mitológiai életét. 

Itt azonban forrásom eltűnt szemem elől, s csak valami ezer esztendő 
múlva, más földrészen bugyogott megint elő. Ezúttal arról volt szó, hogy 
Medinában Mohamedet nem temették el; érckoporsóját két erős mágnes 
tartja lebegő állapotban. 

A tudományos elméknek megint volt megforgatni valójuk: létezhetnek-e 
ilyen hatalmas erejű mágneskövek? Lehetséges-e eltalálni azt a pontot, ahol 
a két vonzás találkozik, s nem ránthatja-e magához valamelyik kő a kopor- 
sót? Egyáltalán: miért nem temették a prófétát az anyaföldbe, s mi a csodá- 
nak lebegtetik ég és föld között? 

Kár volt pedig a szép elmegyakorlatokért: a prófétát annak rendje szerint 
sírba temették, nem lebeg a koporsója sehol sem. 


A SZIMPÁTIÁS VILÁGREND 


S most olyankor nyitok be a tudósunkhoz, amikor nem a múltakon me- 
reng, hanem a saját festett egeibe kancsalít. 

A filozófia azt tanítja a képzeletről, hogy szabad teremtőereje van ugyan, 
de az elme legkicsapongóbb szabadságában is csak meglevő elemeket rakhat 
össze. 

Hát az úgynevezett szimpátiás elméletben semmiféle meglevő elemnek 
sem lehet nyomára akadnia. Megszületett, elterjedt, s mint a lúdtollból ki- 
freccsenő tinta, egész sereg tudományágat hintett tele pocákkal. 

Az volt a veleje, hogy a világrendnek egyik fenntartó eleme a szimpátia. 
Ember, állat, növény mind szimpátiás kapcsolatban van egymással. Ezen az 
alapon kell keresni az összefüggést ok és okozat közt, s az eredmény nem 
marad el. 

Nem maradt el, sőt valóságos telitalálatnak bizonyult az úgynevezett 
fegyverkenőcs. Már többször írtam róla magam is: ezúttal elég annyi, hogy 
sebesülés esetén a kenőcsöt nem a sebre kenték, hanem a fegyverre, illetve 
az azon maradt vérfoltra. A sebhez hozzá sem nyúltak, csakis a fegyvert ke- 
negették, kötözgették, ápolgatták, s a beteg a vérfolt és a saját vére közti 


szimpátia révén gyönyörűen meggyógyult. (Vagyis: az orvos békén hagyta, 
nem csapolta le a vérét esztelen érvágásokkal, és nem mérgezte halálra a 
kotyvalékaival. Meggyógyult, de magától.) 

A szimpátiás elméletet a régi sebészetben a legkövérebb eredménnyel 
Kenelm Digby, I. Károly angol király udvari orvosa gyakorolta. Károly ki- 
végeztetése után átmenekült Franciaországba, s ott állítólagos csodakúrái 
révén nagy tekintélyre és ahhoz illő nagy vagyonra tett szert. 

Volt egy saját találmányú orvosszere is. Szimpátiás pornak nevezte; tit- 
kát nem árulta el; utóbb azonban kisült, hogy nem volt egyéb közönséges 
vitriolos keveréknél. 

Vagyis az udvari orvos közönséges kuruzsló volt. Ennek ellenére a 
montpellier-i egyetem orvosi fakultása megengedte, hogy ott előadást tart- 
son. 

Nagy szó volt ez. A fakultás versenytársa volt a párizsinak; a tanárokat 
lovagi rang illette meg. 

Sir Kenelm Digby — maga is angol lovag — előadásában egy angol úr 
kezelését részletezte. Ez egy lovagias ügyben segédkezett, maga is megsé- 
rült a kezén, s orvos híján a sebet sebtében a harisnyakötőjével kötözte be. 

Néhány nap múlva égető, lüktető fájdalmak lepték meg. Felkereste 
Digbyt. 

— Meggyógyítom önt — mondta ez —, mégpedig anélkül, hogy a sebhez 
nyúlnék, vagy akár csak meg is tekinteném. De bíznia kell bennem. 

Az angol úr bízott. 

Digby mindössze a vérrel átitatott harisnyakötőt kérte el, s leültette a 
beteget a szoba túlsó sarkába. Elővett egy vízzel telt edényt, belehintett egy 
csipetnyi szimpátiás port, s amikor a por feloldódott, beledobta az oldatba a 
harisnyakötőt. Közben figyelte a sebesültet. Ez egyszerre csak összerázkó- 
dott, mintha valami különös dolog történt volna vele. 

— Nos, mi az? — kérdezte az orvos. 

— Nem tudom - felelte a beteg —, de egyáltalán nem érzek már fájdal- 
mat; ahol az imént még égetett, ott most kellemes hűvösség árad szét, mint- 
ha nedves borogatással csillapították volna le a seb tüzelését. 

Ez reggel történt. Délután Digby kivette a harisnyakötőt az oldatból, és a 
kandallónál megszárította. Alig száradt meg, lélekszakadva ront be az angol 
úr inasa, hogy gazdája tűrhetetlen égetést érez a kézén, mintha izzó parazsat 
raktak volna rája. 

— Eredj, mondd meg a gazdádnak, hogy engem ez nem lep meg, előre 
tudtam. Nyomban segítek is rajta, s mire hazaérsz, gazdádnak nem lesz 
semmi panasza. 


Azzal visszadobta a harisnyakötőt az oldatba, s valóban; mire az inas 
hazaért, a beteg fájdalma lecsillapult, öt nap elteltével a seb tökéletesen be- 
hegedt, a, beteg tökéletesen meggyógyult. 

, Anélkül, hogy a sebhez nyúlnék" — mondta Sir Kenelm Digby. 

Ebben a bölcs tartózkodásban rejlik a siker titka. 


A SZIMPÁTIÁS ORROK 


Még az egyik legötletesebb sebészi műtétet, a rhinoplasztikát is befogták 
a szimpátiás elmélet szekerébe. Ezt először a szicíliai Branca alkalmazta 
1450 körül. Szükség volt rá nagyon, mert sok embernek hiányzott az orra: 
itteni divat szerint szerelemféltésből vagy a vérbosszú jogán volt szokás tő- 
ből leharapni. Más országokban sem ment ritkaságszámba az orrtalan ember, 
szegény emberét a barbár törvény hóhérral vágatta le — gazdagét a vérbaj 
pusztította el. 

Branca eljárása az volt, hogy felfrissítette az orr helyén levő heget, és 
felkaparta az illetőnek karján a bőrt ugyanakkora terjedelemben — azután a 
két sebes részt egymáshoz illesztette, és a kart a beteg fejéhez kötözte. 
Negyven napig kellett a kart a pólyában tartani, mígnem a két eleven hús 
összeforrott. Ekkor következett a szédítő ügyességű plasztika: az orvos az 
immár eggyé vált húsdarabból az orrot kimetszette és megformázta. 

Később az eljárást tökéletesítették; leghírnevesebb mestere Tagliacozzi 
bolognai egyetemi tanár volt. (Tudományos értekezése róla 1597-ben jelent 
meg.) A bolognai egyetem bonctani termében álló szobra úgy ábrázolja, 
amint levágott orrot tart a jobb kezében. 

A szimpátiás hóbort ezt a kitűnő embert sem hagyta békességben; min- 
denféle bolond mendemondát ragasztottak a nevéhez. 

Egy brüsszeli uraság valahogyan elhagyta az orrát, és elutazott Bolog- 
nába Tagliacozzihoz. Gazdag férfiú volt, nem akarta a saját bőrét feláldozni. 
Rávett egy szegény munkásembert, hogy jó pénzért engedje át a karját. A 
műtét megtörtént, sikerült, a belga mecénás vadonatúj orral boldogan utazott 
haza. 

A műorr kifogástalanul működött, szelelt, mint a pipa, nem volt vele baj 
egy teljes esztendeig. Ekkor azonban apránként felmondta a szolgálatot. El- 
kezdett hidegülni, egyre vértelenebb lett, majd teljesen elhalt, majd egy na- 
pon végleg szakított új gazdájával, és leesett. Vitte futár a hírt Bolognába, a 
professzor utánajáratott a dolognak, és meglepő tényállás derült ki: ugyan- 
abban az órában, amikor az orr Brüsszelben lehullott, meghalt Bolognában a 
karját odakölcsönző munkásember. 


A belga úrnak nem maradt ugyan orra, de a tudomány diadalt ült; a két 
húsrészlet közti szimpátiás kapcsolat okozta, hogy az orr kénytelen volt a 
kar sorsában osztozni. 


A CSIGATÁVÍRÓ 


A szimpátiás elméletet a fejlődő tudomány száműzte ugyan, de a XIX. 
század közepén megint előtolakodott. Mégpedig a legnagyobb nyilvánosság 
előtt, a párizsi La Presse hasábjain. 

Ez a lap elsőnek valósította meg azt az ötletet, hogy alacsony előfizetési 
árhoz magas példányszám párosuljon, s a szokásos 80 frank előfizetési díjat 
leszállította a felére. Meg is szaporodtak az előfizetők, s ha a csigatávíró 
feltalálójának átengedte a tárcarovatot, ez annyit jelentett, hogy egész Fran- 
ciaországot beharangozták vele. 

Szóval a Presse 1850. október 25. és 26-i számaiban hosszú ismertetés 
jelent meg Jules Allix közéleti férfiú tollából. Ez az Allix párizsi városatya 
volt, örök képviselőjelölt, politikus, egyben a vallás harcos védelmezője, ál- 
talánosan ismert férfiú. 

A cikk is olyan zavaros, mint az író pályafutása. Megkísérlem kihámoz- 
ni a velejét. 

Két feltaláló, a francia Bénoit de Hérault és az amerikai Biat-Chrétien a 
gondolatközlésnek új módját tárja a cikkíró útján a nagyközönség elé. 

Alapja a szimpátia. 

Tudnivaló, hogy ez a mindenségnek egyik mozgatója. Maga az ember is 
szimpatetikus lény, bizonyság rá az érzékiségtől mentes, tiszta szerelem, 
amely a két nemet egymáshoz vonzza. A feltalálók abból indultak ki, hogy 
ugyanilyen szimpátia uralkodik a csigák világában is — de azzal a különb- 
séggel, hogy a csiga egyidejűleg több más csigával is lehet szimpátiás kap- 
csolatban. 

A kapcsolat megmarad az illető csigák közt akkor is, ha elviszik őket 
egymástól messzire. Mintha egy végtelen hosszú pókfonal kötné őket össze 
a föld színe alatt, ez a fonál azonban láthatatlan, mert lényege egy , elektro- 
mos, galvanikus, mágneses fluidum". Amit egy csiga Párizsban megérez, 
ugyanakkor az óceánon túli csiga is meg fogja érezni. 

Megvan tehát az alapfeltétel, s most már nem kell egyéb, mint egy olyan 
készüléket szerkeszteni, amely a csigai vonzalmakat gondolatközlésre 
hasznosítja. 

Ez megtörtént. A cikk ismerteti a szerkezetét, de ez annyira bonyolult, 
hogy műszaki ismeretek szűkében lévén, nem tudtam teljesen megérteni. 


Valami forgatható korongról van szó, valamint huszonnégy, erre a célra ki- 
válogatott szimpátiás csigáról, valamint a francia betűsor huszonnégy betű- 
jéről. A csigák és a betük elmés módon vannak rendbe sorakoztatva, de 
mindebből csak annyit értettem meg, hogy ha például az a betűvel összehá- 
zasított csigát Párizsban megérintik, a hasonló szerkezetbe rögzített, megfe- 
lelő betűs amerikai csiga azonnal ki fogja nyújtani a szarvait. Vagyis a betű- 
ket és szavakat úgyszólván le lehet zongorázni. 

A két feltaláló ezen a módon szokott az óceánon keresztül társalogni 
egymással. 

Irtózatos bolondság volt, ököllel is fel lehetett érni, de a Presse tekinté- 
lye és Allix ismert neve még józanabb elméket is megejtett. Kezdtek hinni a 
csigatávíróban, mint a francia teremtő lángész alkotásában. Egy Triat nevű 
tornaiskola-tulajdonos lakást és ellátást ajánlott fel Benoit-nak; ha megszer- 
keszti a készülék párját, s a nehezen ellenőrizhető New York-i kísérletezés 
helyett itt Párizsban sikerül a csigákat kötelességük teljesítésére bírni. 

Bénoit beköltözött a tornaiskolába, fúrt-faragott, evett-ivott egy teljes 
esztendeig, alkotott is két szekrényszerű készüléket, szerzett is alkalmatos 
csigákat, de a beszélgetés nem sikerült, a csigák nem vettek tudomást egy- 
másról. 

Triat megelégelte a huzavonát, és elővette a csigák idomítóját: 

— Hallja, Monsieur Bénoit! Az ellátást ezennel beszüntetem. De ha ön 
annyira viszi, hogy a csigái két szomszéd szobából, a bezárt ajtón keresztül 
szóba álljanak egymással, én napi ezer frankot fizetek önnek, mindaddig, 
amíg a puhányai életben vannak. 

Az ajánlatot Girardin, a Presse tulajdonosa a maga részéről is megtol- 
dotta napi ezer frankkal. 

Szép ajánlat volt, az amerikai társnak is két kézzel kellett volna kapnia 
rajta. De nem tette. Nem is tehette, mert nem is létezett. Biat-Chrétien csu- 
pán Bénoit teremtménye volt, s a találmány bukásával eltűnt a világ szeme 
elől. 

Söt eltűnt maga Bénoit is. Kiderült, hogy holmi alkimista káprázatok 
fertőzték meg az elméjét, de egyszersmind ügyes szélhámos is volt; sikerült 
elbolondítania egy városatyát és megtréfálnia egy egész várost. 


ÁPRILIS BOLONDJA 


Némely szokás alapja úgy lesüllyedt a századoknak egymásra torlódó 
rétegei alá, hogy a modern kutató tudomány képtelen napvilágra ásni. Az 
áprilisjáratásról csak annyit tudunk, hogy Franciaországból terjedt át Angli- 


ába, Németországba, majd mihozzánk is. Sok mindenféle elmélettel próbál- 
ták az eredetét magyarázni, de ezek csak elméletek maradtak. 

A régi francia naptár szerint az esztendő április 1-én kezdődött. Ezen a 
napon ősi szokás szerint az ismerősök ajándékokkal lepték meg egymást. IX. 
Károly király 1564-ben elrendelte, hogy az esztendőnek ezentúl január 1-én 
kell kezdődnie. Ehhez képest az ajándékozások időpontja is áttolódott január 
elsejére, de a régi évkezdet még sokáig kísértett az emberek emlékezetében. 
Eleinte április 1-én is küldözgették az ajándékokat, majd tekintettel a kettős 
költségre, az április elsejei ajándékozás lassanként elsorvadt, értékes aján- 
dékok helyett inkább tréfásakat küldtek, s végre kialakult a szokás, hogy a 
hamis évkezdetet hamiskodással ünnepelték meg. 

Akinek ez nem jó, válogathat sok egyéb elmélet között. Ezeknek sorá- 
ban az sem megvetendő, amelyik az öreg Noéra hárítja az áprilisjáratás ere- 
dendő bűnét. Tudvalevő, hogy Noé akkor bocsátotta ki az első galambot, 
amikor még magasan állt a víz a földeken, s a galamb szégyenszemre vissza 
is tért, mert nem volt hová leszállania. És miután köztudomású, hogy ez áp- 
rilis 1-én történt, az áprilisjáratás a galamb hiábavaló megbízatásának az 
emlékét őrzi. 

Akadt olyan kutató is, aki a szabin nők elrablása körül keresgélte az 
eredeti okot; ugyanis Romulus az áprilisi Neptun-ünnepélyekre hívta meg a 
szabinokat, és az odazarándokoló jóhiszemű vendégeket kellemetlen csaló- 
dás érte, mert az ünnepi játékok helyett egész komolyan elragadták a leá- 
nyaikat. 

Az északi mitológia hívei nem engedik át a dicsőséget se Noénak, se 
Romulusnak. Egyszerűen a Thor germán isten tiszteletére rendezett áprilisi 
ünnepségekből született meg az április bolondja, valamely szófacsarás révén, 
mert Thor azt is jelenti, hogy bolond. 

Romantikusabb és együgyűbb a Skade nevű gyönyörű szép óriásleány- 
ról szóló változat. Ennek az apját megölték az Ázok, akik voltaképpen az 
északi mitológia istenei. Az óriásleány bosszút fogadott, teljes fegyverzet- 
ben beállított az istenekhez, és kihívta őket páros viadalra. De az istenek 
nagy nőismerők voltak, nem jöttek elő a házukból, csak az ablakon keresztül 
szóltak ki: , Rendben van, de előbb nyilatkozzál, mit akarsz inkább: párba- 
jozni, vagy férjhez menni?" A kérdés elevenbe vágott, mert Skade már régen 
szerelmes volt Balderba, a legszebbik istenfiúba. Hajlandónak mutatkozván 
a békés megoldásra, az istenek csak azt a korlátot szabták, hogy Skade csu- 
pán lábszemle alapján keresheti ki a jövendőbelijét. Vagyis valamennyi isten 
fejtől bokáig be fog takarózni, s csak a lába áll majd ki a választás céljaira. 
Így is történt, és Skadét a hideg lelte a szörnyű bütykök láttára, amelyek 
eléje tárultak. Végre két karcsú bokára bukkant. , Ez Balder!" — kiáltotta, és 


megragadta a bokákat. De nem Balder volt, hanem Njord, az esőisten, akit 
utált. Mégis hozzá kellett mennie, és szörnyű balfogásának emléke megma- 
radt az áprilisjárásban, amely az esőisten tiszteletére tavasz elején rendezett 
ünnepségeken volt szokásos. 

Az elméletek tudományos filmje tovább pergett. Új kép jelent meg a 
vásznon: egy hal. Ugyanis a franciák az áprilisjártatásra a poisson d" avril, 
vagyis április-hal kifejezést alkalmazzák. Hátha a halon keresztül lehet hoz- 
záférkőzni a titokhoz? Áprilisban változékony, szeszélyes az időjárás, és a 
nap a csalfa hónap idején az égi állatövben a hal jegyébe lép. Ennek az el- 
méletnek sok a híve; sőt azt is hozzá szokták toldani, hogy valamennyi állat 
között a hal a legostobább, tehát ez okból is választhatták az áprilisjáratás 
védőszellemének. 

A hal francia neve körül tapogatódzik egy egészen ésszerű vélemény is; 
ez a középkori passiójátékokból származtatja a szokást. A naiv, népies nyel- 
ven írt misztériumok bemutatják Krisztus pörének azt a részletét is, amikor 
ide-oda küldözgették Kajafástól Pilátushoz, Pilátustól Heródeshez, ettől 
megint Pilátushoz. Emlékét a magyar szólásmód is őrzi: valakit Ponciustól 
Pilátusig küldözgetni. A játékok hatására a nép azt a balga szokást kezdte el, 
hogy húsvét táján jóhiszemű embereket hamis ürügyekkel ide-oda küldöz- 
getett. Már most itt búvik elő az áprilisi hal magyarázata: a francia poisson 
nem egyéb, mint az ugyancsak francia passion nyelvbotlásos változata. 
Hogy ebben az elméletben rejlik valami, arra mutat a Skóciában dívó ősrégi 
szokás. Itt a könnyen hivő embert mindenféle tetszetős ürüggyel megkérik, 
vinne el egy levelet valamely jó távol lakó címzetthez. Ez felbontja a levelet, 
s az ismert alkalmi versikét találja benne, amely magyarul ilyenformán 
hangzik: 


Áprilisnak elseje, 
Kidd a maflát másfele. 


Gondosan leragasztja a levelet, új címet ír rá, és a gyanútlan jámbort to- 
vábbküldi egy másik távoli ismerőshöz, így megy tovább a játék, amíg csak 
a jámborok jámbora észbe nem kap. 

Még mindig nem fejezhetem be. Hátra van a java. Ez azonban nem el- 
mélet, hanem a meglepetés erejével ható valóság. Indiában hasonló ugratás 
már ősrégi idők óta divatos. Az ottani tavaszi ünnepségeknek, az úgyneve- 
zett Huli-ünnepeknek utolsó napja március 31-ére esik. Ezen a napon az i1s- 
merősök azzal szórakoznak, hogy igyekeznek egymást minél elmésebb mó- 
don lóvá tenni. A lóvátételnek legelterjedtebb, bár legkevésbé elmés módja 


az, hogy kifürkészik, melyik család nem tartózkodik aznap odahaza, és en- 
nek a távollevő családnak nevében meghívókat küldenek szét ebédre, va- 
csorára. Jeles trétaszámba megy, ha a meghívottak jó étvággyal felszerelten 
megérkeznek, és senkit sem találnak odahaza. 

Ha összefoglalom a sok különböző elméletet, valamit mégis megtudok 
belőlük. Azt, hogy a titokzatos április elseje a tudósokat egyik elmélettől a 
másikig küldözgette; vagyis a bolondság szelleme magukkal a bölcs embe- 
rekkel is áprilist járatott. 

Az áprilisjáratás legkínálkozóbb áldozatai a gyerekek voltak. Hangsú- 
lyozom, hogy voltak, mert ma már az apraja is több hájjal van megkenve, 
mintsem hogy elvállaljon ilyen megbízatásokat: hozzon a tejcsarnokból egy 
deci galambtejet, vagy a fűszerestől ugyanannyi szalmaolajat — nem is be- 
szélve a kakasfogról vagy a szálka nélküli csukáról. 

Ami a felnőttek mulatozását illeti, a német humorra jó példa az az ugra- 
tás, amelyet Saint-Simon herceg jegyzett fel emlékirataiban. A kölni válasz- 
tófejedelem látogatóban volt Valenciennes-ben. Meg akarta mutatni, hogy o 
is képes versenyre kelni a francia szellemességgel. Trombitaszóval, dobper- 
géssel közzétette, hogy ezen és ezen a napon ő maga fog személyesen pré- 
dikálni a templomban. Természetes, hogy a kitűzött napon zsúfolásig meg- 
telt a templom; mindenki tanúja akart lenni a kivételes fejedelmi szereplés- 
nek. A választófejedelem felhágott a szószékre, körüljártatta szemét a fe- 
szülten figyelő gyülekezeten, és elrikkantotta magát: , Április elseje!" Azzal 
leszaladt a szószékről, és nagyszerűen mulatott a lóvá tett franciákon. 

Sikerültebb móka volt, amelyet Toulouse grófja, XIV. [Lajos és 
Montespan asszony fia eszelt ki. Áldozatul Gramont márki esett. Március 
31-nek éjszakáján, mialatt a márki aludt, a gróf cinkosaival kilopatta a ruhá- 
ját. Minden egyes darabot felfejtettek, és megint összevarrtak szűkebbre. 
Reggel a márki fel akarja húzni a nadrágját: nem fér bele. Riadtan nyúl a 
mellénye után: nem bírja begombolni. Ugyanígy jár a kabátjával. Javában 
küszködik, amikor rányitja az ajtót az egyik cinkostárs: , Az istenért, márki, 
mi történt önnel? Egészen meg van dagadva!" 

A márkiról gyöngyökben hull a verejték; valóban borzasztó betegség 
üthetett ki rajta. Orvosért futottak, az orvos — szintén beavatott — vizsgál, 
receptet ír, és gondterhesen távozik. Szaladnak a recepttel a gyógyszerész- 
hez, az visszaküldi, hogy nem érti. Nem is érthette, mert ez volt ráírva: 
Accipe cisalia et dissue purpunctum. Vagyis: végy egy ollót; és vágd fel a 
mellényedet. . . 

A nagyközönség gondolatvilágát az újság látja el napi anyaggal. Régeb- 
ben április 1-én szabadalma volt az újságnak, hogy olvasóközönségét elbo- 
londítsa; ilyenkor a lap elején fantasztikus híreket halmoztak össze, de a vé- 


gén bevallották, hogy mindez csupán áprilisi tréfa. Kissé kíméletlenebbül 
cselekedett a londoni Evening Star. 1846. évi március 31-i számában hirde- 
tést tett közzé, hogy másnap reggel az islingtoni mezőgazdasági csarnokban 
megnyílik az első szamárkiállítás. Az érdeklődők nagy tömege jelent meg 
másnap a csarnokban, és ott némi csalódással vették tudomásul, hogy a kiál- 
lítás szereplői tulajdon maguk. Hogy az előfizetők táborát a sikerült tréfa 
mennyiben növelte, arra nincsen adat. 

Az ilyen hírlapi áprilisjáratás régebben londoni különlegesség volt. Nem 
mindig a lap rendezte, akadt magánember is, aki így töltötte a kedvét. 
1798-ban valamennyi londoni lapban egy hirdetés jelent meg ezzel a tarta- 
lommal: , Mához egy hétre pont 12 órakor még soha nem látott menet fog a 
Westminster-apátság templomába bevonulni. A menetben a következő sze- 
mélyek fognak felsorakozni: Agg férfiak és nők. Mindkét nembeli özvegyek 
és gyermekek. Nős és nejüktől elválasztott férfiak. Férjes és férjüktől elvá- 
lasztott nők. Mely ünnepélyes menet megtekintésére minden rang— és rend- 
beliek ezennel tisztelettel meghívatnak."?" A szörnyű bolondságban az volt a 
legjobb, hogy senki sem vette észre a szövegezés fortélyát, amely szerint 
tulajdohképpen mindenki a menetbe tartozik, akármiféle korú, nemű vagy 
állapotú legyen. Mikor a jelzett napon már jókora tömeg hullámzott a 
Westminster-apátság előtt, egy öblös hang elbömbölte magát: , Április else- 
je!" A tömeg — mit tehetett egyebet — nevetett és szétoszlott. 

Londonban sokáig emlegették az oroszlánmosdatás híres történetét is. 
1860. március végén a posta ezrével hordott szét minden rendű és rangú 
londoni lakoshoz díszes nyomású, bélyegzővel ellátott meghívókat. A szö- 
veg így szólt: 

, A londoni Tower parancsnoksága. Belépőjegy 1860. április 1-re a fehér 
oroszlánok mosdatásának rendes évi szertartására. Belépés csakis a Fehér 
kapun. Kérjük, hogy a személyzet részére borravalók adásától tartózkodni 
szíveskedjék." 

Az érdekesnek ígérkező szertartásra áradatként özönlött a gyalogosok és 
kocsik tömege a Tower felé. Egyik ember a másiktól kérdezte: hol van a 
Fehér kapu? Az bizony nem volt sehol. Nagy sokára az is kiderült, hogy a 
Towerben sem fehér, sem egyéb színű oroszlánokat nem tartanak, s a nem 
létező oroszlánokat sem évenként, sem másszor nem szokták mosdatni. A 
kópéság szerzői pontosan ismerték a kíváncsi tömeg lélektanát. A Tower ha- 
talmas tornyai közül egy a Fehér torony nevet viseli. Egyik kapuját Orosz- 
lánkapunak hívják, mert valamikor csakugyan tartottak az erődnek ezen a 
részén oroszlánokat az uralkodók szórakoztatására. Ez a névhasonlóság volt 
a tréfa magva. A kíváncsiságtól felizgatott, felületes tömeg nem vette észre a 
nevek összegabalyítását; nem jutott eszébe, hogy az oroszlánok már régen 


az állatkertben tanyáznak, s olyasmit gondolhatott, hogy ha fehér elefánt lé- 
tezik, fehér oroszlán is akadhat. A meghívóval megtisztelteket teljesen el- 
kápráztatta a meghívó sarkára ütött hivatalos pecsét, pedig, ha jobban meg- 
nézik, láthatták volna, hogy az bizony nem egyéb, mint egy hatpennys 
pénzdarab lenyomata. 

Végére hagytam a legfurcsább történetet: XIV. Lajos király politikai 
okokból elfogatta és a nantes-i várba záratta Ferenc lotharingiai herceget, a 
feleségével együtt. Barátaik meg akarták őket szöktetni. A cselekvés ideje 
véletlenül április elsejére esett. Parasztruhákat szereztek nekik, és ebben az 
álöltözetben, fahasábokkal a vállukon, szerencsésen ki is jutottak a várból. 
De odakünn váratlan veszedelem támadt. Épp arra járt az a kis cseléd, aki 
rendszerint kiszolgálta őket. Ez felismerte a szökevényeket, és lélekszakad- 
va rohant az őrt álló katonához: , Ahol szökik a herceg meg a felesége!" A 
katona nagyot nevetett. , Április bolondja" — mondotta, és egyet csippentett 
a kis szolgáló orcáján. A lány továbbszaladt a káplárhoz, a hadnagyhoz, ka- 
pitányhoz, de mindenütt csíptek egyet rajta, és megnyugtatták, hogy tudják, 
ma van április elseje. A menekülőket nyergelt paripák várták, s mire a való- 
ságos szökés kiderült, hetedhét országon túl jártak. 

Az áprilisjáratásnak ez volt a maga nemében egyedülvaló fordított esete. 


A KÖZÉPKORI BOLONDÜNNEPEK 


Tüzes viták lávája fortyogott a párizsi egyetem teológiai fakultása előtt. 
A nagy kitörést az okozta, hogy be akarták tiltani a bolondünnepeket. 

Fél évezred távlatából úgy látom, az a vitairat védte legbölcsebben a 
bolondságot, amelyik ezt az őszinte vallomást villantotta fel az érvei között: 

, Minden emberben elrejtőzve él második természete, a bolond. Kell, 
hogy legalább évenként egyszer kitombolja magát. A boroshordó szétdurran, 
ha nem hagyják koronként levegőzni. Az ember is ilyen hordóhoz hasonlít: 
színültig van az ájtatosság borával, s ha ez erjedni kezd, bizonnyal szét fog 
pukkanni. Mi néhány napig bohóckodunk, de csak azért, hogy utána annál 
buzgóbban térjünk vissza az ájtatoskodáshoz." 

A középkori élet tele volt számunkra groteszk furcsaságokkal. Hogy 
ezeket mai ésszel megérthessük, meg kell értenünk magát a középkori em- 
bert is: sajátos szellemiségét, darabos szokásait, szertelenségekbe csapongó 
szeszélyét. Tréfái nyersek, durvák és nehézkesek, mintha ilyenkor se vetné 
le magáról a vasakat, és évődés közben is öklelő dárdát pörgetne. 

Mielőtt azonban olvasóimat a reimsi székesegyházba vezetném, ahol 
javában folyik a bolondok ünnepe, egy jó másfél ezer évvel régibb ünnep- 


ségről kell helyszíni közvetítést adnom. Szükséges ez a magyarázathoz, mert 
maga a hordóhasonlat nem elegendő. 

Rómában vagyunk. A decemberi alkony már kezdi szétteregetni tógáját 
az óriás város fölött. Saturnus templomából kilép egy pap, előremegy a fó- 
rum közepéig, s ott hangos szóval kiáltja: 

— Saturnales! Saturnales! 

Ez a riadó. És futva, szökdelve, ujjongva, rivalgva ömlik az utcákra a 
rabszolgák ezernyi meg ezernyi sokasága. 

Ezen a napon; december 17-én kezdődik a Saturnáliák hete, ezt éven- 
ként annak emlékére ünneplik meg, hogy valamikor régen Saturnus isten 
uralma alatt virágzott a boldog aranykor. Nem volt akkor különbség úr és 
Szolga közt, mindenki egyenlő volt, mindenkit eltartottak az anyaföldnek 
bőven ömlő kincsei. A Saturnáliák a hajdani egyenlőség állapotát varázsol- 
ták vissza — persze csak egy hétre. 

A rabszolgák levethették szolgaságukra utaló gúnyájukat, felöltözhettek 
a szabad ember ruhájába, tógát ölthettek, akár bíborszegélyűt is, fejükbe pe- 
dig a szabadság jelvényét nyomhatták, a frígiai sapkát. Megnyíltak előttük 
Róma termái, kedvükre kifürödhették magukat, s fürdés után lakomához ül- 
hettek a gazdájuk asztalánál. Együtt dőzsölt, együtt itta le magát úr, vendég 
és rabszolga; sőt akárhányszor a háziak szolgálták ki a cselédeket. 

Megengedett volt minden móka, minden ingerkedés, s a szabadjára 
eresztett szolgasereg alaposan élt is az engedéllyel. Kifigurázták gazdájuk 
úri és nem úri szokásait, majmolták a mozdulatait, járását-kelését, s kelle- 
metlen igazságokat mondogattak, akár a szemébe is. A gazdának mindent le 
kellett nyelnie ezen a héten, a megtorlást törvény tiltotta el. 

Volt még egy szabadalmuk: lakoma előtt sorsvetéssel királyt választot- 
tak. Ennek az volt a feladata, hogy a legbadarabb uralkodói parancsokkal 
ugrassa és mulattassa a részeg társaságot. Ha Lukianosznak hihetünk, az 
egynapi zsarnok rendeletei effélék voltak: egyik vendég mázolja be az ábrá- 
zatát zsírral, a másik dugja a fejét egy vizesvödörbe, a harmadik mondjon 
mindenkire válogatott gorombaságokat, a negyedik kapjon fel a hátára egy 
fuvoláslányt, és járja körül háromszor a házat. Mikor kellően berúgott a ki- 
rály is, a parancs úgy szokott szólni, hogy valamelyik vendég vetkőzzék le, s 
azonmód énekeljen és táncoljon a fuvoláslányok muzsikájára. 

Főtisztviselők, bírák, ügyvédek rabszolgái a ház átriumában tárgyalási 
komédiát rendeztek. Felöltöztek consulnak és praetornak, szónokoltak, vá- 
doltak, védőbeszédeket tartottak, és bolondnál bolondabb ítéleteket hoztak. 

A város egy hétig tökéletes delíriumban élt. Az iskolákat és hivatalokat 
egy hétre bezárták, mindenki kötelességszerűen mulatott, táncolt, evett-ivott. 
A polgárok ajándékokat küldözgettek egymásnak, de a Saturnáliák törvénye 


szerint ezek nem lehettek értékes dolgok. Írószerek, viaszgyertyák, kis ko- 
sarakban olajbogyó, füge vagy szilva, egy doboz fogpiszkáló, egy árva 
spongya — esetleg egy kötet költemény, amellyel maga a költő kedveskedett 
a megtiszteltnek. Gazdag emberek az olcsó ajándéknak is megadták a mód- 
ját. Ha például csipetnyi borsot vagy egy tucat osztrigát szántak valakinek, 
nyolcembernyi díszkísérettel szállíttatták oda. 

Voltak puritán erkölcsű gazdagok is, ezek komolyan vették az ünnep ér- 
telmét, s pénzzel segítettek megszorult barátaikon, vagy kifizették az adós- 
ságaikat. Állítólag akadtak háziurak is, akik elengedték lakóiknak a házbért. 


Hét nap múlva ismét visszatért a régi rend. Megint szabad volt a rab- 
szolgákat verejtékeztetni, vesszőztetni, esetleg — amint Juvenalis a római 
hölgyek szemére veti — keresztre feszíttetni. 

A pogány világot felváltotta a kereszténység, de a Saturnáliák emlékét 
nem lehetett a nép lelkéből kiirtani. Tovább erjedett a vágy a felszabadulás 
ünnepének örömmámora után, s végre is, ahogyan a párizsi vitairat mondta, 
ki kellett rántani a dugaszt. Megszülettek a bolondünnepek, a keresztény 
köntösbe öltöztetett Saturnáliák. Kedvét lelte bennük az alsó klérus is, ennek 
ugyanis kapóra jött, hogy borsot törhet urainak, a főpapságnak az orra alá. 

Ennyit kellett előrebocsátanom, hogy megérthessük a kultúrtörténetben 
párjukat ritkító, érthetetlennek látszó templomi bohózatokat. 


Most már nézünk be a reimsi katedrálisnak, ennek az építészeti csodá- 
nak századok tömjénfüstjétől nehéz illatú hatalmas csarnokába. 

Istentisztelet folyik a főoltár előtt, de nem rendes áldozópap tartja, ha- 
nem a bolondpüspök. A diakónusok és sub-diakónusok választották maguk 
közül, aminthogy az egész cécót is ők rendezték. 

A bolondpüspök teljes egyháznagyi díszben mondja a misét, de micsoda 
kerge gyülekezet rajzik körülötte! Groteszk, álarcos pofák; medvének, far- 
kasnak és egyéb vadállatnak bőrébe bújt, sőt olykor a saját ruhájukból telje- 
sen kibújt fiatal szerpapok; derekukat női ruhában riszáló más papi szemé- 
lyek — szóval egy farsangba illő, bomlott, viháncoló férficsorda. 

Ugyanilyen csődület verte fel három napon át, december 26-tól 28-ig 
nemcsak a reimsi székesegyháznak, hanem Franciaország több nagyobb 
templomának csendjét. A bolondok ünnepét sok helyt megülték, csak a helyi 
szokás cifrázta ki más-más válogatott bolondsággal. 

Általában a főpapságot gúnyoló bolondpüspök kifigurázása volt a mu- 
latság teteje. Mialatt az nagy komolyan misézett az oltár előtt, bolond hívei 
a kórusba nyomakodtak, s ott világi nótákat gajdoltak. Mások az oltár lép- 
csőjére telepedtek; kártyáztak, kockáztak, kolbászt falatoztak. A füstölőben 
tömjén helyett ócska cipőtalpakat égettek, s a püspök előtt lóbálgatták, hogy 
a füst az orrába menjen. Mise végeztével a duhaj bolondok kitódultak az ut- 
cára, felkaptak trágyával megrakott társzekerekre, végigkocogtak a városon, 
és a látványosságra odacsődült kíváncsiakat lógolyóbisokkal meglődözték. 

Antibes-ban laikus rendtagok is kirúghattak a hámból. Kifordított és 
rongyos papi köntösben telepedtek be a kolostor kórusába, orrukra óriási 
pápaszemet biggyesztettek, az üvegek helyén narancshéjakkal. Imádságos- 
könyveket tartottak a kezükben, de megfordítva, s úgy tettek, mintha olvas- 
nának belőlük; ehelyett összevissza hadartak mindenféle badarságot. 

Viviers-ben a bolondpüspöknek alamizsnás papja is volt. Ez a mise vé- 
geztével csendet parancsolt. A lárma elült, a püspök megáldotta a gyüleke- 
zetet, s az alamizsnás általános bűnbocsánatot hirdetett ezzel a formulával: 

Monseigneur, a püspök úr küld nektek egy tele kosár bűnbocsánatot, és 
kéri az Urat, bocsásson rátok becsületes májbajokat. 

Egy másik formula így puffadozott a középkori humortól: 

Monseigneur ezennel kiutal nektek húszkosárnyi fogfájást s egyéb szép 
ajándékokat, köztük egy rossz gebének a kopott farkát. 

A nappali hejehuja esti eszem-iszomba torkollt. Bizony torkollt; a bor 
akószámra csúszott le a diakónusság torkán. 

A felső klérus persze szerette volna elrángatni az oltár elől a főpásztori 
tekintélyt sértő bolondpüspököt. Mozgósította ellene az egyházi és világi te- 
kintélyeket, s mint említettem, 1444-ben a párizsi egyetem teológiai fakul- 


tása elé terjesztette az ügyet. De a nép az alsópapság mellé állott, csökönyö- 
sen ragaszkodott a karácsonyi farsangjához, s a kevés okos ember nem bírt a 
temérdek bolonddal. Egészen a XVI. század elejéig élt Franciaország sok 
vidékén a decemberi karnevál, míg végre nagy nehezen sikerült a bolondo- 
kat a templomokbáól kitelepíteni az utcára. 

Ott azután tovább viháncolhattak, mint úgynevezett bolondos társasá- 
gok. 


A BOLONDTÁRSASÁGOK 


Ott hagytam el, hogy a bolondok kiszorultak a templomból az utcára. 

Szerte Franciaországban fel-felütötte csörgősipkás fejét egy-egy ,bo- 
lond" címmel kacérkodó társaság. 

Híres volt a Dijoni Bolondanyó Társasága, amely anyó egyébként csak 
az egyesülés zászlaján volt látható, mint egy csörgettyűkkel és a bolondok 
egyéb jelvényeivel felszerelt asszonyság. 

A főnök köré a fejedelmi udvartartások mintájára bolondudvart szervez- 
tek. Volt abban kancellár, fővadász, fősolymász, főlovász, főpohárnok, fő- 
asztalnok, főalamizsnás és egyéb előkelőség, mind csupa bolond. 

Zöld, vörös és sárga volt a kompánia hivatalos színe. Ezek sávozták a 
zászlót, ebben a három színben tarkállott a tagok ruhája. A cifra köntöst ki- 
egészítette a csörgősapka, valamint a hivatásos udvari bolondoknak groteszk 
főben végződő pálcája. 

A tagok a város vezető polgárságából kerültek ki. Sőt az a megtisztelte- 
tés is érte őket, hogy 1636-ban belépett közéjük egy úgynevezett , vérbeli" 
herceg. Henri Bourbon-Condé. Ő is megkapta a pergamenre háromszínű 
betükkel írt, a Bolondanyó pecsétjével hitelesített felvételi okiratot. Az effé- 
le pátensek akkori felfogás szerint sziporkáztak a humortól, de három század 
múlva a sziporkák kialudtak, s a három színben pompázó kutyabőrök sajná- 
latosan szürke olvasmányokká fakultak. 

Évenként egynéhányszor bolondanyóék nagyszerű felvonulásokkal 
kápráztatták el a várost. Elöl lépkedett négy herold, utánuk a gárdakapitány, 
majd hat-hat ló vontatta emeletes díszszekér, mind csupa festés, faragás és 
szőnyegpompa. Fehér kancán maga a főnök, nyomában hat apród, tizenkét 
lakáj, a Bolondanyó zászlaja, hatvan tiszt, ötven lovag, a díszruhás főméltó- 
ságok és a menetet bezáró tarkabarka egyéb személyzet. Sorjában megálla- 
podtak a kormányzó, a parlamenti elnök és a polgármester háza előtt, s ott a 
díszkocsikról bolond verseket szavaltak. 


A szemet kápráztató parádénak — még a lovakon is háromszínű bár- 
sonytakaró fityegett! — eleinte nem volt egyéb célja, mint hogy a bolondok 
mulattassák a népet, és az utca ujjongása mulattassa a bolondokat. De ké- 
sőbb bolondanyóéknak fejükbe szállt a dicsőség. Ha a városban valamely 
nekik nem tetsző esemény történt, a cimboraság egyik tagját felöltöztették 
az eset hősének a jelmezébe, végighujrázták a városon, s a szavalmányok 
most már nem csipkedtek, hanem martak. 

Még ez sem lett volna baj, hiszen voltaképpen csak népítélkezésről volt 
szó: igazságot tettek olyankor, amikor a törvény vállat vont, mert nem lép- 
hetett közbe. Patvarkodó házasfelek, papucskormány alatt nyögő vagy fel- 
szarvazott férjek, kikapós asszonyok és megbillent erkölcsű lányok, pana- 
magyanús tisztviselők, beteggyilkos orvosok nevei kerültek a bolondbírák 
szégyentáblájára. Végre azonban tökéletesen megvadultak; apró botrányokat 
nagyra dagasztottak, s bűnösök híján hajszát kezdtek semmit sem vétő jám- 
bor polgárok ellen is. 

Annyira felkavarták a város békességét, hogy a kormány kénytelen volt 
rendet teremteni, s egy 1630. június 21-én kelt királyi rendelet a dijoni bo- 
londok magánparlamentjét feloszlatta. 

A többi hasonló francia bolond-testvériség sem művelt okosabbat, mint 
a dijoni. 

Evreuxben és Rouenban Les Cornards, vagyis , a felszarvazottak" volt a 
nevük. A cím nem a megcsalt férjek ismert illetményére célzott, hanem a 
bolondsapkából szarvszerűen felfelé meredő két szamárfület kellett rajta ér- 
teni. Ezek mindenféle nevetséges parádéval apát urat választottak, felöltöz- 
tették papi díszbe, szamárra ültették, és nagy ricsajjal handabandáztak végig 
a városon, az utca röhejére. Ők is ugyanolyan gyatra humorú pátenseket 
osztogattak a tagoknak, mint a dijoniak, ugyanúgy zavarták goromba gú- 
nyolódással a békességet, és ugyanúgy oszlatták fel őket. 

Volt egy párizsi bolondegylet, amelyik nem érte be az apáturasággal: 
herceget választott. Akármilyen bolondul hangzik is, a bolondok hercegének 
jogaival és kötelességeivel maga a párizsi parlament is komolyan foglalko- 
zott. 

Az történt, hogy a társaság két tagja fellázadt Nicolas Joubert, a megvá- 
lasztott herceg ellen, és bíróság elé idéztette. Úgy látszik, elhanyagolta kö- 
telességeit, mert a per tárgya ez volt: 

, Köteleztessék Nicolas Joubert arra, hogy rendezze meg a bolondok 
ünnepélyes bevonulását Párizsba a St. Denis-i kapun keresztül és tartsa meg 
a közgyűlést a szokás által szentesített szertartásokkal. Ha nem teszi meg, 
tétessék le a hivatalából, és választassák helyébe új államfő." 


Jellemző a kor szellemére, hogy a bíróság teljes hivatali komolysággal a 
herceget maga elé idézte. 

Ez mindenekelőtt alaki kifogást emelt: a két bolondnak nincs joga az 
egész társulat nevében pereskedni. 

Nem használt. A bíróság a kifogást elutasította, a felpereseknek igazat 
adott, és kötelezte Joubert herceget, hogy május elsején tartsa meg a szoká- 
sos bevonulást teljes vezérkarával és alattvalóival egyetemben. Ha ezt el- 
mulasztaná, tekintessék a hercegi trón megüresedettnek, és töltessék be nála 
alkalmasabb személlyel. 

Joubert fellebbezett a párizsi parlamenthez mint a legfelsőbb bírósághoz. 
Ennek egyelőre okosabb dolgai lehettek, mert csak három év múlva szánta 
rá magát, hogy az ügyet elővegye. 1608. július 19-én kelt határozatával azu- 
tán az első bíróság ítéletét megváltoztatta, felpereseket a keresetükkel eluta- 
sította, és kimondta, hogy Nicolas Joubert meghagyandó a hercegség fejét 
illető jogok élvezetében. 


ÁRTATLAN BOLONDOK 


Az utca idővel megkomolyodott. A műbolondok, álpojácák mókáin már 
senki sem nevetett. Akikben mégis süstörgött valamelyes igazi bolondság, 
beszorultak a négy fal közé. Itt azután bátran élhették ki a hóbortjaikat, fur- 
csánál furcsább társaságok zárt kebelében. 

Párizsban a direktórium idején írók és művészek megalapították az Ál- 
latok Akadémiáját. A Montmartre tövében ütötték fel a tanyájukat, mert ez a 
városrész a régi időkben szamarairól volt nevezetes. Az egymás he- 
gyén-hátán hemzsegő kávéházak közül azt választották ki, amelyiknek egy 
Gaudin nevű kávés volt a gazdája. Ennek a nevéből ugyanis a Nigaud anag- 
rammát lehetett csinálni, ami egy madárfajtának (kárókatona) a neve, a nép 
nyelvén azonban tökfilkót jelent. 

A tagokat a felvételkor szintén egy-egy állat nevére keresztelték. A Jo- 
urnal de Paris szerkesztője vaskos termete miatt Elefánt lett, az Operaház bő 
torkú tenoristája Pintyőke, egy hősszerelmes színész Pelikán, maga a szín- 
házigazgató, nem tudom mi okból, Szamár, egy regényíró pedig — ugyan 
miért? — Ökör. 

Az alapszabályok értelmében az összejöveteleken tilos volt bármi olyant 
beszélni, aminek valami értelme lehetett. Csakis a legképtelenebb bolond- 
ságokkal volt szabad dobálózni, aminők a tótágast álló adomák és szójáték- 
ok, nyakatekert élcek, paródiák, vad találós mesék, zagyvaságok, amiknek 
talán a pesti halandzsa felelne meg. 


A víg állatseregletnek a túlságos népszerűség lett a végzete. Felkapta a 
divat. A montmartre-i kávéházban tomboló jókedv híre elterjedt a 
Saint-Germain negyedig, s Párizs előkelőségei is bekívánkoztak a bohémek 
közé. Nagy nevek jelentkeztek tagul, s fel kellett őket venni, akármilyen 
nagy unalom uszályát is cipelték magukkal. 

Ehhez járult a kényes kérdés, hogy miféle szalonképes állattá minősítsék 
őket. Sértődés nélkül nem csinálhattak a parlamenti szónokból Papagájt, a 
főtisztviselőből Szarkát, a tábornokból Nyulat, a lovaregyleti tagból öszvért. 
S a bohémek csak egymás közt tudták gyöngyöztetni a jókedvüket; a han- 
gulat elszürkült, az írók és művészek elmaradoztak. A magukra hagyott ide- 
genek társalgása megfelelt ugyan az alapszabályoknak, mert kevés volt 
benne az ész, de egyébként nem különbözött a rendes hétköznapi beszélge- 
téseiktől. 

A menazséria halkan feloszlott. 

A legtöbb ártatlan groteszk-klubot a XVIII. századbeli Anglia tenyész- 
tette ki. Ilyenek voltak: 

Az Adam-Club, vagyis az Ádámok Klubja. Nem kell rosszra gondolni. 
A felvételt nem az Ádám-jelmezhez kötötték, csupán az volt a feltétel, hogy 
az illetőnek Ádám legyen a keresztneve. 

King Club, a királyok klubja. Ettől sem kell megijedni, itt a vezetéknév 
volt irányadó: a King (Király) nevűek álltak össze. 

A Györgyök Klubjáról mondani sem kell, hogy közgyűlését György 
napján tartotta, s ha a tagok valamely állításuk mellett nagyon erősködtek, 
nem mondhatták: , Isten-uccse!"?" — hanem így kellett fogadkozniuk: , Szent 
Györgyre mondom!" 

Az Egy Utcában Lakók Klubja nem szorul magyarázatra, viszont a 
Hum-drum, vagyis az Unalmasak Klubjáról tudni kell, hogy a lagok, csupa 
tiszteletre méltó gentleman, éjfélig ültek bár együtt, nem szóltak egy árva 
szót sem, csak hallgatagon pipáztak és ittak. 

Rokon célú volt a Mum-Club, a Némák Klubja. Ennek a belső életéből 
egy és más kiszivárgott. Amikor Marlborough csatát nyert Höchstettnél, az 
egyik tagot a hazafias lelkesedés behajszolta a klubba, s ott elkiáltotta ma- 
gát: , Győztünk!" Azonnal kizárták. A szavazás természetesen nem élőszóval 
ment végbe, hanem római módra, pollice verso: a lefelé fordított hüvelykujj 
jelezte, hogy nincs kegyelem. — Más nevezetes esemény egy tagfelvételnél 
történt. Az új jelentkező odalépett az egyik, karosszékben elmélkedő régi 
taghoz, és bemutatkozott. Hagyján, ezzel nem követett el törvénysértést. De 
meggondolatlanul hozzátette: How are you, Sir? (Hogy van, uram?) A szó- 
szátyár fecsegőt egyhangúan elutasították. 


Nem illik bár az ártatlanok közé, de — ha szabad paradoxont használnom 
— komoly bolondsága révén itt szorítok helyet a Club of Duellists, a Párba- 
jozók Klubja számára. II. Károly király idejében alakult. Tagja csak az lehe- 
tett, aki párbajban ellenfelét megölte, vagy legalábbis megsebesítette. Étke- 
zésnél a tagok két asztalnál ültek. A főasztalnál csak az kaphatott helyet, aki 
halálos végű párbajjal tüntette ki magát. A macskaasztal mellé azok szorul- 
tak, akik csak sebet ejtettek az ellenfelükön. Ezeket persze fűtötte a becs- 
vágy, hogy a főasztalhoz kerülhessenek, tehát kiaknáztak minden, párbajhoz 
vezető kötekedési lehetőséget. A törvény azonban a párviadalt halálbüntetés 
terhével tilalmazta, s így az történt, hogy amely tag nem esett el a veszett 
párbajozásban, az vagy külföldre szökött, vagy felakasztották. A klub rövid 
működés után tagok hiányában megszűnt. 

Annál hosszabb életű volt az Everlasting Club, az Örökkétartó Klub. A 
fennhéjázó cím azt jelentette, hogy a száz tag rendszeresen felváltotta egy- 
mást, s éjjel-nappal legalább egyiküknek jelen kellett lenni a klubhelyiség- 
ben. Az ügyeletes mindaddig el nem mehetett, amíg a sorban következő elő 
nem került, és fel nem váltotta. Ennélfogva minden tag bízvást számíthatott 
rá, hogy ha bármikor nyit is be a klubba, mindig talál társaságot. Az alap- 
szabály azt is kimondta, hogy a klub gazdája (steward) sohasem hal meg. A 
mindenkori gazdát a főhelyen hatalmas karosszék illette meg, s azt ott nem 
hagyhatta, míg csak a soros másik steward szolgálattételre nem jelentkezett. 
Gondoskodni kellett arról is, hogy a pipagyújtogatáshoz szükséges tűz so- 
hase aludjon ki; erre a magasztos célra egy öreg gazdasszonyt tartottak. 

Egyszer azonban ennél sokkal hatalmasabb tüzek leselkedtek a klubra: 
az 1666-i katasztrófa lángnyelvei, amelyek London nagy részét porig éget- 
ték. A klub iratai úgy emlékeznek meg az akkori stewardról, mint a tengeré- 
szek évkönyvei a kapitányokról, akik süllyedő hajójukon végig ott maradtak. 
A vész szétszórta a tagokat, őrségváltásra nem jöhettek el, a hős steward 
azonban nem tágított a karosszékből. Már égett a szomszéd ház, de ő köte- 
lességéhez híven ott maradt, ült és ivott. Nagysokára odamerészkedett az 
elnökség néhány tagja, és hivatalos parancsukra a rettenthetetlen gazda vég- 
re otthagyta a karosszéket és a kiürített temérdek palackot. A vis maior 
okozta kis megszakítás után a klub folytatta halhatatlan életét, s az öreg 
Vesta-szűz tovább gondozta a szent tüzet. 

Ami a szellemi részt illeti, a tagok társalgása nem volt valami sokrétű. 
Csakis a klubélet belső eseményeiről esett szó. Megbeszélték a nevezetes 
whist-játszmák részleteit, amelyeket hősi küzdelem után klubtagok nyertek 
meg; magasztalták annak a tagnak buzgóságát, aki húsz éven át minden ál- 
dott nap a klubban reggelizett; fejet hajtottak azok nagysága előtt, akik egy 
ültő helyükben száz pipát szívtak el. 


Az 1700-as századforduló alkalmával a klub összefoglalta eddigi ered- 
ményeit. Az alapítás óta elfogyott 500 mázsa dohány, 3000 hordó sör, 200 
hordó brandy, 1000 , hogshead" (egy ilyen ürmérték 209 litert tesz) vörös 
bor, 1000 vaddisznófej és megszámlálhatatlan mennyiségű kártyacsomag. 
Könyvekről nem történik említés. 

A fogyasztást a maga teljes nagyszerűségében nem tudjuk értékelni, 
mert az alapítás éve ismeretlen. Addisonék mindössze egy legöregebb tagról 
hallottak, aki azzal dicsekedett, hogy ő némely klubtársának még a nagyap- 
jával együtt itta le magát. 

A Spectator közlése után több hír nem érkezett róluk. Úgy látszik, még 
sincs olyan halhatatlanság, amelyik ne lehetne halandó. 

Nemcsak a közös név vagy közös hóbort terelte egy akolba az unatkozó 
klubembereket. A természet mostohagyermekei is összeálltak; egymás közt 
kevésbé nyomta őket a púp, kevésbé volt röstellnivaló a ragyaverte ábrázat. 

Sőt egy ilyen társaságnak a tagsága szinte kitüntetést jelentett. A klu- 
boknak ezt a záptojását Cambridge-ben költötték ki. Hivatalos neve a Rút 
Pofák Klubja volt, de kivételesen púposokkal, ferde vállúakkal és egyéb 
torzalakokkal is tarkították a tizenkét tagból és egy elnökből álló társaságot. 
Nehezen lehetett bejutni közéjük; a felvétel szabályai kemények voltak. 
Hogy valaki sikerrel pályázhassák a tagságra, legalábbis irgalmatlan hosszú 
vagy teljesen laposra szélesedő orrot kellett bemutatnia — további ajánlást 
jelentett a nyúlszáj, a himlőtől felszántott arc, a halálfőre emlékeztető idom- 
talan koponya stb. A tagok létszámának beteltével is felvettek egy úriembert, 
mert hiteles tanúkkal bizonyította, hogy amikor benyitott egy szobába, lát- 
tára két gyerek sírógörcsöt kapott. 

Tudvalevő, hogy II. Károly királynak is volt némi képesítése a tagságra, 
s a klub elég arcátlanul meghívót küldött neki, hogy legyen kegyes őket al- 
kalmilag meglátogatni. A király nevetett, de nem ment el. Maga helyett egy 
udvari tisztviselőt küldött oda, ez kimentette, s egyszersmind egy ocsmány 
bakkecskét vezetett a terembe, mint őfelsége tiszteleti ajándékát a klubnak. 
A terem különben összehangzott a klub címével: a falakról Thersites, 
Aesopus, Scarron és más történelmi nevezetességű rútságok tekintettek le 
biztatóan a tagokra. 

Az alapszabályok a nőket nem zárták ki. A klub közzé is tette, hogy 
hölgyeket is szívesen lát, ha alávetik magukat a tagfelvételnél kötelező 
szemlének. 

Nem jelentkezett senki. 

A Kövérek Klubja nem a testsúlyt szabta meg zsinórmértékül. (Bocsánat 
a képzavarért.) A pályázó előtt a klubterem ajtajának csak az egyik szárnyát 
nyitották ki, és udvariasan betessékelték. Ha befért rajta, akár mindjárt visz- 


sza is fordulhatott. Nem ütötte meg a mértéket. Ám ha olyan vastag volt, 
hogy nem bírta magát keresztülpréselni, kitárták az ajtó másik szárnyát is, és 
elismerő tapsok közt testvérül fogadták. 

Az apróbb termetűek sem hagyták magukat. Megalapították a Törpék 
Klubját. Az alakuló közgyűlést december 21.-én, az esztendő legrövidebb 
napján tartották meg. A tanácskozóasztal a tagoknak az álláig ért, az elnök- 
ből pedig semmi sem látszott, teljesen elveszett a karosszékben. Ennek elle- 
nére sem volt szabad magasító fortélyokhoz folyamodni, úgymint vánkost 
vagy vaskos könyvet tolni maguk alá, vastag talpbetétet csempészni a cipő- 
jükbe, magas sarkot, feltornyozott parókát vagy túlságosan felmeredő kür- 
tőkalapot hordani. A klub védőszellemei ezek voltak: a kis Dávid, aki le- 
győzte a nagy Góliátot, az apró termetű Nagy Sándor és Kis Pipin francia 
király. 

Belépett tagul a kis emberek közé egy nagy ember is: Popé, a költő. A 
tagságra törpe termete s nagy hasához képest aránytalanul hosszú karja-lába 
képesítette. Olyan volt, mint egy pók — mondta ő maga. 


A SEBEZHETETLENSÉG CSODASZEREI 


Állítom, hogy egy alföldi parasztfiú vagy egy pesti szabólegény sokkal 
nagyobb hős, mint a középkor harcos lovagja, aki a lova patájáig páncélosán 
indult el verekedni. Sőt a mítosz legendás hősei is mögöttük maradnak vi- 
tézség dolgában. Könnyű volt hősködnie Akhilleusznak, miután anyja bele- 
mártotta a Styx vizébe — könnyű Siegfriednek, miután megfürdött a sár- 
kányvérben, s a puha bőrű ellenség közepette sebezhetetlenné keményített 
testtel vitézkedhettek. 

Ez nem fair play. Győzni lehet ugyan ilyen egyenlőtlen esélyekkel, de a 
hős koszorújára pályázni nem. 

Akkor sem kedvező az összehasonlítás, ha a régi zsoldoskatona harci 
erényeit veszem közelebbről szemügyre, ők voltaképpen nem rokonszen- 
veztek a csatatéri halállal. Mondhatnám: féltek. Erre vall a temérdek babo- 
nás praktika, amelyhez a katona urak folyamodtak, hogy magukat sérthetet- 
lenné varázsolják, viszont a saját fegyverük biztosan találjon. 

A Johannes Staricius álnevű szerző 1615-ben kiadott egy könyvet ezzel 
a sokat ígérő címmel: A hősök titokzatos kincse. Az úgynevezett mágiás tu- 
domány elvei alapján készült. Akkoriban komoly tudósok is beleragadtak a 
csalogató lépes burokba, amellyel ez a tetszetős tudományág be volt vonva. 
A laikus közönség bomlott utána, mert a babona a tudomány köntösében 
mutatkozott be, s aki alkalmazta, nem kellett félnie a boszorkánymesterség 


vádjától. A Hősök kincse igen sok kiadást ért meg, szemelvényeimet az 
1750-i kölni kiadásból szedegettem össze. 

Íme, egy javallat a sebesülés elkerülésére: 

, Kutasd föl akasztott vagy kerékbe tört ember koponyáját, amelyen már 
kiütközött a moha. Jegyezd meg jól a helyet, s hagyd ott a koponyát érintet- 
lenül. Másnap ismét eredj oda, s igazítsd a koponyát olyan helyzetbe, hogy a 
mohát könnyűszerrel leszedhesd róla. Legközelebbi péntekén, napfölkelte 
előtt megint menj oda, kapard le a mohát, a kaparékot kösd kendőcskébe, és 
varrasd a zubbonyod bélésébe, a bal karod alá. Amíg a zubbony rajtad van, 
védve vagy lövés, vágás vagy szúrás ellen." 

A recept másik változata szerint ütközet előtt a mohából egy borsó- 
szemnyit le kell nyelni. Szerzőnek egy kapitány ismerőse bizonyította, hogy 
a gusztusos szer 24 órára sebezhetetlenné tette. 

Ez a mohaszer nem cigányasszonyok értelmetlen vajákolása volt, hanem 
a koponyamoha hatásához fűződő tudományos vélekedésen alapult. 

A koponyamoha - amelynek emléke már csak a bemohosodott kopo- 
nyákról szóló mondásban él — a régi gyógyszertanban hatalmas erejű orvos- 
szer gyanánt szerepelt. Usnea Humana volt a hivatalos latin neve. Akkori 
felfogás szerint, miután maga az emberi koponya szolgáltatta, jó volt agy- 
betegség ellen. Mohaszerű volta miatt vérzéscsillapító hatással is dicseke- 
dett; rá sem kellett tenni a sebre, elegendő volt, ha a sebesült az összeszorí- 
tott markában tartogatta. 

Tudjuk, hogy az emberi koponyán bizonyos idő múlva ilyen moha szo- 
kott kiütközni. De miért ragaszkodott a Hősök kincse kivégzett ember ko- 
ponyájához? 

A mágiás orvostudomány felfogása szerint akármilyen koponya nem 
használható, mert rendes körülmények között a halált betegség előzi meg, s 
a beteg ember teste fertőzve van, gyógyszer céljára nem alkalmas. Olyan 
emberre van szükség, aki kifogástalan egészségben halt meg. Vagyis akit 
kivégeztek. Csatatéri koponya is megfelelne, de ahhoz bajos hozzájutni, 
mert a csataterek nem mindenütt esnek a mohakereső katona keze ügyébe. 

Véletlenül elém került egy újsághír arról a kivételes alkalomról, amikor 
megfelelő emberi koponyákat vásáron lehetett beszerezni. A müncheni 
Ordentliche Wochentliche Postzeitungen 1684. évi 7. számában a lipcsei új- 
évi vásár eredményéről referál. Mint a vásár különlegességét említi meg, 
hogy néhány vállalkozó a nyílt piacon hordókba gyömöszölt török fejeket 
árult. A Bécs körüli harcokból származhattak. Eleinte nem akadt vevő, bár 
darabját egy birodalmi tallérért vesztegették. De utóbb katonai körökben hí- 
re kelt a becses árunak, a kereslet megindult, s a vételárat felverték nyolc 
tallérra. 


Az állatvilág is hatásos védőszerekkel szolgált. Meg kell figyelni — írja 
Staricius — a zergéket. Vadászok körében ismeretes, hogy az év bizonyos 
szakában a zergéket nem fogja a golyó. Ez onnan van, hogy a zerge ismeri a 
sebezhetetlenné tevő füveket, s míg a füvekben tart, vígan és félelem nélkül 
legel, mert tudja, hogy baja nem eshetik. Az ügy tehát egyszerű: meg kell 
szerezni e füveket. Igen, de melyek ezek, és hol találhatók? A zerge nem 
árulja el. Ámde a természet gondoskodott róla, hogy az ember mégis hozzá- 
juk juthasson. A zerge gyomrában a rosszul megemészteti, állati szőrrel ke- 
veredett füvek olykor golyószerű képződménnyé kövülnek össze. Ez a 
gombóc zergekő néven volt a régi gyógyszertárakban ismeretes. Szerényebb 
atyafia volt az ázsiai bezoárkecske gyomrában termő bezoárkövek, amely- 
nek hatóerejéről csodákat hittek. 

A vadász tehát várja meg, amíg a csodafüvek elvirultával a zerge ismét 
lőhető lesz, szedje ki gyomrából a zergekövet, s együtt fogja találni benne 
valamennyi fűnek a varázserejét. 

Használati utasítás: 

, Mikor a föld Mars csillagának uralma alá jut, porlaszd el a zergekövet, 
végy belőle egy szemernyit malváziai borban, fuss teljes erővel mindaddig, 
mígnem az izzadság patakzik rólad. Ismételd meg a műveletet háromszor 
egymás után, és tested sebezhetetlenné válik." 


A PASSAUI MŰVÉSZET 


1611-ben a passaui hóhérnak, Kaspar Neithart nevezetűnek fényes ötlete 
támadt. Mindenféle különös varázsjelekkel és bűvös igékkel teleírt cédulá- 
kat mutogatott a nehézfejű zsoldos katonáknak. Elhitette velük, hogy ha a 
nyakukba akasztják, vagy még inkább, ha lenyelik, védettek lesznek az el- 
lenség fegyvere ellen. 

A varázsjeleknek és szavaknak nem volt semmi értelme. Ilyesmi volta 
cédulákra írva: 

, Arios, Beji, Glaigi, Ulpke, nalat nasala, eri lupie." 

Akár megfordítva is lehetett volna odafirkantani. De démoni hangzásuk 
és a hóhér személye körüli rejtelmesség felizgatta a zsoldosfantáziát, s be- 
dőltek a kezdetleges trükknek. Drága pénzen vásárolták a cédulákat, s való- 
ban elértek annyit, hogy bátran mentek a csatába, mert hiszen, immár fegy- 
ver nem foghatta őket. Ha valamelyik mégis otthagyta a fogát, az már nem 
panaszkodhatott az amulett hatástalansága miatt. Ha megsebesült, kész volt 
a magyarázat, hogy az ellenfél erősebb varázslatot használt, ám azért az 
amulett mégis megtette a magáét, mert lám, a seb nem volt halálos. 


Az egyszerű és ügyes fogás a hóhért gazdaggá tette. Sőt nevezetessé is, 
amennyiben a trükk híre sokáig élt a zsoldosok között Passauer Kunst néven, 
s a legendáknak egész sorát koholták hozzá. 

Később akadt egy vetélytársa, ez még biztosabb sikert ígért. Az úgyne- 
vezett Mansfeld-tallér. A Mansfeld grófok verették ősüknek, Mansfeld 
Hoiernek emlékezetére. Az ős nevezetes férfiú volt. Nem a rendes úton jött 
világra, hanem császármetszés segítségével, akárcsak Macduff, Macbeth 
legyőzője. Szerencsésen hadakozott, sohasem vesztett csatát. Saját dicsősé- 
gét ezzel a jelmondattal örökítette meg: , Én, Hoier, ki nem születtem, csatát 
sohasem vesztettem." A harmincéves háború alatt vert Mansfeld-talléroknak 
egyik oldalán ez a jelmondat, a másikon Szent György lovasképe volt látha- 
tó. Hatalmas volt a kereslet utána, szívesen fizettek minden egyes darabjáért 
10-12 rendes forgalmú tallért, 

A művelt, olvasmányos katona igényesebb volt, mint a tanulatlan zsol- 
dos. Ő olyan amulettet hordott, amelyet alkimisták és asztrológusok készí- 
tettek, a titkos tudományok segítségével. 

Ma már nem tudjuk kihüvelyezni az amulettekbe vésett bűvös szavak 
értelmét. Senki sem tudja megmagyarázni, miért használták még fejedelmek 
és hadvezérek is ezt a különös szót: Ananisapta. Talán valamely bűvös erejű 
mondás kezdőbetűinek az összevonásából alakult. Használtak mágikus koc- 
kákat is, számokkal teleírva. Ilyen kockán a számokat akárhogyan adjuk 
össze, lefelé, oldalvást vagy keresztbe, mindig harmincnégy jön ki. Ha pedig 
ezt a két számjegyet egymással adjuk össze, megkapjuk a hetes számot, 
amely tudvalevően valamennyi szám között a legis-legnagyobb varázserővel 
rendelkezik. Ártatlan bolondságok voltak ezek, akár a modern autók hátsó 
ablakán fityegő torzszülöttek. 

De volt a sebvarázslatnak gonoszabb fajtája is. A németek úgy hívták: 
Festmachen. Aki végbevitte, az ördöggel kötött cimboraságot. A korabeli 
újságok sok esetet jelentettek babonás rémülettel. Egy svéd katona áldozás- 
kor nem nyelte le a szent ostyát, hanem kiszedte a szájából, és pokolidéző 
amulettet csinált belőle. Nem sokat használt a boldogtalannak; amikor a bű- 
ne kiderült, először kitépték a nyelvét, majd kerékbe törték. 

A német orvos-természettudományi társulatnak volt egy latin nyelven 
megjelenő, igen komoly folyóirata. Hosszú latin címét a rövidített 
Ephemerides (Napi feljegyzések) alakban szokták használni. Ez a szakállas 
és pápaszemes folyóirat pillanatig sem kételkedett, hogy az ördöggel való 
cimborálás révén a Festmachen valóban megtörténhet. Sőt hatásos ellenszert 
is javasolt. A latin szöveg nyers őszinteséggel ismerteti az eljárást; magyarul 
körül kell írnom valahogyan. Tehát, aki ilyen ördöggyanús emberrel vias- 
kodni készül, mindenekelőtt mártsa kardja hegyét disznóhulladékba. A go- 


lyót, mielőtt beveri a puskacsőbe, dugja a szájába. Azaz dehogy oda, egé- 
szen máshová. Ezzel a két aktussal az ördög meggyaláztatik, dühös lesz, 
megszökik, és cserbenhagyja a cimboráját, aki azután éppolyan sebezhetővé 
válik, mint akárki más. 

Így festett az 1691. évi tudományos álláspont. 


A GOLYÓÁLLÓ PÁNCÉL 


Ami biztos, az biztos. Ha a sebezhetetlenség netán csődöt mondana, 
elébe kell vágni a bajnak olyan páncéllal, amelyen nem fog az ellenség 
fegyvere. 

Nem kételkedtek, hogy amit az ókor klasszikusai leírtak, mind színiga- 
zság. Való, hogy Vulkán olyan páncélt kovácsolt Akhilleusz számára, ame- 
lyet nem járt a fegyver, sőt az ellenség a puszta látásától is megrémült, és 
inába szállt a bátorsága. (További adat a nagy görög hős lélektanához. Ezzel 
a felszereléssel könnyű volt nekimenni a trójaiaknak.) 

A csodapáncél titkán sokáig töprengtek. Csak annyit tudtak róla, hogy az 
elektrum nevű anyagból készült; de a rejtélyes fém összetételét nem bírták 
kideríteni. Végre Paracelsus előállott a megfejtéssel. 

Minden fém — mondotta — valamely csillag hatásának van alávetve. Ha 
tehát megfelelő fémeket megfelelő csillagjárás idején összevegyítünk, olyan 
új fémet kapunk, amely a csillagtól nyert titkos erőkkel van telítve. Paracel- 
sus az új fémet Electrum Magicum névre keresztelte. Arany, ezüst, réz, acél, 
ón, ólom és higany összetételével készült. A recept igen nagy adag aranyat 
és ezüstöt rendelt, tehát a csodafém nem volt szegény embernek való. 

De a gazdag sem juthatott a páncélhoz csak úgy egyszerűen. Az 
Electrum Magicum feldolgozásával foglalkozó mágiás könyvek bonyolult 
szabályok pontos megtartásához kötik a sikert. 

Első szabály: az eljárás minden legkisebb részlete martiális, vagyis har- 
cias kell hogy legyen. Martiális legyen az ég, a levegő, az idő, nap, óra, perc, 
hely, eszköz, tűz, sőt az illetőnek lelke, erkölcse, hangja is. A felszerelés — 
vagyis üllő, kalapács, fogó és fújtató — megfelelő csillagzatok alatt készül- 
jön; erre nézve tudós csillagász tanácsát kell kikérni. Mars, a hadisten csil- 
lagának volt a legfontosabb szerepe. 

De hát miképpen lehet harcias a tűz például? 

Egyszerűen. A villámcsapás tüze az egyetlen, amelyet a marciális jelző 
megillet, mert a magas égből csap le irtóztató rombolóerővel, lélekrázó dör- 
gés közepette. Tehát lesni kell az alkalmat, amikor a villám felgyújt vala- 
mely élő fát vagy faalkatrészt, abból tüzet venni, odahaza ampolnában gon- 


dosan őrizni és táplálni, amíg a páncélcsinálásra alkalmas csillagképletek 
ideje elérkezik. 

A hét fémet hét különböző csillagképlet alatt kell összeolvasztani, ami 
elég bonyolult türelempróba. Még ez sem elég, hanem — amint említettem — 
magának a páncélkovácsnak is marciális hangulatban kell lennie. Kell, hogy 
a munka kiemelje a hétköznapok szürke hangulatából, s erélyes, harci indu- 
latok lobogjanak benne. A célt úgy érheti el legbiztosabban, ha munka köz- 
ben harsány hangon hősi hexametereket szaval. Ezeknek ropogó, pattogó 
üteme állandó izzásra fogja szítani benne a harci indulatok zsarátnokát. 

A siker akkor lesz teljes, ha a páncélra valamely lelkesítő jelmondatot 
vagy jelképet véshetünk; továbbá, ha gondoskodunk róla, hogy a páncélszí- 
jak is mágikus hatásúak legyenek. Hiéna— vagy farkasbőrből kell készíteni. 
Mind a kettő marciális állat. Az a Plinius korából ránk hagyományozott ba- 
bona tapadt hozzájuk, hogy ha előbb pillantják meg az embert, mint az em- 
ber őket, pillantásuk az embert némává bűvöli, és mozdulatlanná merevíti. 
Farkasbőr különösen hatásos, ha eleven farkas hátából hasították ki. Az el- 
gondolás olyasféle, mint az Usnea Humana elmélete. Az elhullott állatból a 
kihamvadt életszikrával együtt a mágiás erők is eltünnek, tehát azokat még 
életében kell kivonni belőle. 


A VARÁZSEREJŰ KARD 


A mi katonánk, ekként sebezhetetlenné bűvölvén magát, és felöltvén az 
át nem törhető páncélt, nyugodtan indulhatott a csatába. Ámde nem elég, ha 
ő maga védve van. Az ellenséget viszont pusztítani és vágni kell, 

Erre való a varázserejű kard. 

A középkori legendakör zsúfolva van a csodakardok történetével. Alig 
akadt hős, akinek oldalán ne függött volna a mindent keresztülvágó, eltör- 
hetetlen szablya. A legendák elkönyvelői nem gondoltak arra, hogy az ilyen 
penge birtokosának hadierénykészletéből legalább ötven százalékot le le- 
hetne írni. 

A varázskardhoz hátborzongató alkatrészeket kell összeszedni. 

A penge olyan legyen, amellyel már embert öltek. A hüvely olyan kerék 
küllőjéből készüljön, amelyet a hóhér egy kerékbetörésnél használt. A mar- 
kolat olyan vaslánc anyagából legyen kalapálva, amellyel valakit felhúztak 
az akasztófára. 

És így tovább. 


A BÁTORSÁG ITALA ÉS A BÁTOR PARIPA 


Immár azt hinnők, hogy ilyen dús felszereléssel a vitéz úr csakugyan fé- 
lelem nélkül lódulhat neki az ellenségnek. Dehogyis! Szükséges még a 
netáni félelem utolsó maradványát is kiűző szíverősítő, a bátorság itala. Úgy 
nevezték a harmincéves háború idején: Agua Magnanimitatis. 


A nemes zagyvaléknak ez a receptje: 

, Nyár derekán lovaglóostorral csapkodj meg egy hangyabolyt, hogy a 
hangyák ijedtükben erős szagú, csípős nedvet fejlesszenek. Végy a han- 
gyákból tetszés szerinti mennyiséget, tedd egy lombikba. Tölts rájuk tiszta, 
erős pálinkát, tapaszd be a lombik száját, és rakd ki a napra. Hagyd ott ti- 
zennégy napig, akkor desztilláld le, s az így nyert szeszbe tégy fél lat fahé- 

jat. 
Használati utasítás: Ütközet előtt fél evőkanállal jóféle borban bevenni. 
A katonát hősi bátorság szállja meg tőle. Nem holmi vad, vérengző indulat, 
hanem nagy tettekre hevítő, vitézi lelkesedés. 
Ajánlatos a szeszt disznógyökérfűből sajtolt olajjal keverni, a kezet és a 
kard pengéjét az olajjal bedörzsölni Az így felkészült katona 10-12 ellen- 


séggel is könnyen fog végezni, mert azoknak viszont inukba száll a bátor- 
ságuk. 

Az ital csodahatását a hangyák marciális természete magyarázza meg. 
Ismeretes, hogy minő harcias állatok. 

Vajon mit szólt volna Kovács István magyar vitéz a javallathoz, hogy 
nyeljen le egy koponyamoha-gombócot, és öblítse le hangyákra ágyazott pá- 
linkával? 

És még mindig nincs vége a hősi mesterkedéseknek. 

A csatalóba is bátorságot kell önteni. 

Patkót és zablát olyan vasból kell csináltatni, amellyel már megöltek 
valakit. A patkótól a ló bátor, fürge, értelmes és könnyű járású lesz — viszont 
a zabla a legmakrancosabb lovat is engedelmessé szelídíti. 

Arra is akad szer, hogy a ló ki ne fáradjon, Farkasfogakat kell a kantárra 
akasztani, s így a ló akár napokon át elvágtat pihenés nélkül. 


A TÁBORI ÉLET NÉLKÜLÖZÉSEI 


Még mindig nem elég, ha a katona sebezhetetlen, a fegyvere legyőzhe- 
tetlen, s a lelkében hősi indulatok gerjednek. A táborozás során súlyos meg- 
próbáltatások várnak rá: hideg, szomj, éhezés. 

Hideg ellen többféleképpen lehet védekezni. , Csavard körül papirossal a 
lábadat, húzd rá a harisnyát, tölts pálinkát a csizmába, és húzd fel." Nem is 
bolond ötlet. A másik sem, amelyik azt tanácsolja, hogy a pálinkát nem a 
csizmába kell tölteni, inkább a katona torkába. A harmadik módszer bonyo- 
lultabb: , Végy egy teli fazék galambszemetet, égesd porrá, csinálj belőle 
lúgot, a lúggal mosd meg kezed-lábad. Ha ingedet és nadrágodat is beleáz- 
tatod a lúgba, s megszárítod, tizennégy napig játszva tűröd a legnagyobb 
hideget." 

Szomjúság ellen: A négyéves kappan májában babszemnyi, átlátszó kő 
képződik; a katona tegye a követ a nyelve alá, s nem érzi a szomjúságot. 

Éhség ellen ősrégi módszer használandó. Aulus Gellius írja, hogy ha a 
szittya vitéz élelem nélkül marad, széles övvel erősen körülköti a hasát. 
Szittya elgondolás szerint a gyomor és a has az erős szorítástól összeszűkül, 
és nem fér bele semmi; ha pedig semmi sem fér bele, fölösleges a megtö- 
mésére igyekezni. Lehetséges. Az ellenkezője mindenesetre igaz, mert a 
szittyák késői utódainál bő lakomákon a nadrágszíj megoldása közmondásos 
tény. 

Ezzel körülbelül kimerült az óvatos vitézek által követendő praktikák 
sorozata. 


Sajnos, egészen mégsem válhattak be, mert a tapasztalat azt bizonyította, 
hogy a háborúban a katonák meg szoktak sebesülni. 


SEBKEZELÉS ÉS FEGYVERKENŐCS 


Ha a sebbe beletört a fegyver, ráolvasáshoz kellett folyamodni. Sok 
formulája volt, bár az egyház szigorúan tiltotta a ráolvasó imádságokat, mint 
a régi pogány incantatio másait, amelyekben Jézusnak és a szenteknek fel- 
hívása tulajdonképpen a pogány istenek behelyettesítéseként szerepel. 

Egy XVII. századbeli magyar kézirat ezt ajánlja: 

, Igen szép imádságh nyíl vasnak kivonyásárul. 

Nikodem az jámbor és szent élető ember királyunknak kezébül-lábábul 
az járomszeget kivinja, kik ollyan könnyen kimenének, ollyan könnyen 
kimennyen az nyíl belőled, ehez segéllyen az az ember, aki az magas ke- 
resztfán érettünk meghala; ezt mond el háromszor egymásután, harmadszor 
fogd megh az két nevetlen ujoddal az nyilat, úgy vonnjad véle ki." 

Ne csodálkozzunk a jámbor hivőn. Ha hite pogányságba bicsaklott is át, 
menti a naivitása. De mi menti a XVII. század orvostudományának rettentő 
kibicsaklását, amellyel kiagyalta a híres nevezetes és népszerű fegyverke- 
nőcs receptjét és alkalmazását? 

A bámulatos szerhez bámulatos alkatrészek kellettek: 

,, Vedd vadkannak és házi kandisznónak haját, hím medve zsírját, mind- 
egyikből fél fontot. Szedj össze jó csomó földigilisztát, rakd fazékba, a fa- 
zekat zárd el, a gilisztákat égesd porrá. A gilisztaporból végy háromszor 
féltojáshéjnyit, adj hozzá négyszer diónyi nagyságúra összenyomkodott ko- 
ponyamohát, amely akasztott vagy kerékbe tört ember koponyáján sarjadt ki. 
Végy még négy lat vérkövet és hat lat apróra reszelt vörös szantálfát, keverd 
össze mindezeket a zsiradékkal annak rendje és módja szerint, tölts hozzá 
kevés bort, és kész az Unguentum Armarium, a nemes fegyverkenőcs." 

Az ember szédül, ha arra gondol, hogy ezt a szörnyű kotyvalékot ráken- 
ték a sebre. 

Megnyugtatásul közlöm: nem a sebre kenték, hanem a fegyverre! 

Úgy van. Azt a fegyvert kellett bekenni vele, amely a sebet ejtette. Fel- 
téve, hogy meg lehetett keríteni. Ha nem került elő, mással kellett pótolni, 
mint arról alább szó lesz. 

Pontosan meg kellett állapítani a fegyveren, hogy meddig hatolt be a 
sebbe. Ezt a részt kell bekenni — mondja az utasítás — éspedig a szerint 
más-más módon, amint vágó- vagy szúrófegyverről van szó. Előbbi esetben 
a kenéssel az él irányában kell haladni, mert különben a seb kívül beheged 


ugyan, de belül nyitva marad. Szúrófegyvernél a kenés a fegyver hegye felé 
irányuljon, alulról felfelé. 

A kezelés következő állomása: a bekent fegyver tiszta ruhával bekötö- 
zendő, és langyos hőmérsékletű, szélmentes helyen elzárandó. Ha a fegyvert 
szél vagy erősebb hőváltozás éri, azt a seb azonnal megérzi. A kötést min- 
dennap váltani kell, csakúgy, muntaa verésztjika a Sb tennénk tiszta kötést. 

ili ; 


Kezd a tudományos értelmetlenség értelme kibontakozni. A furcsa eljá- 
rás nem egyéb, mint az úgynevezett szimpátiás gyógymódnak az alkalma- 
zása. 

A szimpátiás elmélet szerint embernek, állatnak, növénynek, sőt általá- 
ban az egész világrendszer minden egyes alkotórészének viszonyát egy- 
máshoz a szimpátia vagy antipátia határozza meg. Az a vér, amely a fegy- 
veren maradt, teljesen azonos, összetételű a sebben maradt vérrel, vagyis 
azzal szimpátiás kapcsolatban van. Éppen olyan titokzatos módon, mint 
ahogyan a mágnes vonzza a vasat, a seb is magához vonzza a fegyverkenőcs 
alkatelemeinek titokzatos gyógyító erejét. Tehát elegendő, ha csupán a 
fegyveren maradt vért kezeljük; a sebesült meggyógyul, akár negyven mér- 
földnyi távolságról is. 

Ez eléggé titokzatos. De a tudományos közvélemény annyira vitán felü- 
linek ismerte el a szimpátiás elméletet, hogy például betegség esetén a külön 
kezelt vér minőségéből következtettek a beteg állapotára. Venni kell a beteg 


véréből — mondották -, a vért üvegedénybe kell zárni, s a szimpátia erejénél 
fogva az üvegben levő vér megmutatja a beteg vérének változásait: tiszta 
marad, ha a beteg javul, zavarodik, ha a betegség terjed. 

Ha a sebokozó fegyvert nem lehet megtalálni, darab fával kell megpisz- 
kálni a sebet, mígnem a vér újra megered. Ezt a fadarabot kell azután a ke- 
nőccsel bekenni. 

Maga a beteg az egész kezelés alatt maradjon veszteg, és ne csináljon 
semmit; tartsa tisztán a sebét, és éljen diétán. 

Most következik a legérdekesebb rész. Bebizonyult, hogy a fegyverke- 
nőcsös kezelés folytán a betegek jelentékeny része meggyógyult — míg aki- 
ket az orvosok más módszerrel gyógyítgattak, hatalmas százalékban elpusz- 
tultak! 

Hol a titok kulcsa? 

Hosszú orvostörténeti értekezés helyett csak egyetlen receptet közlök 
még a Kopropharmacia (Ürülékgyógyászat) néven ismert, nem mindennapi 
gyógyeljárás köréből. 

, Ha nagyon erős a vérzés, készíts tömjénből, sárkányvérből és áloéból, 
valamint szárított lótrágyából hintőport, és szórd a sebre. Jó hatást várhatsz 
porlasztott kecskeszeméttől is, ecettel keverve. Készíthetsz sebtapaszt is ak- 
ként, hogy libaszemetet habarsz erős ecetbe." 

Még hogy biztosabb legyen a hatás, jóféle italt is rendelt az orvos. Al- 
bum graecumot kellett feltölteni sörrel, lepárolni, s a párlatból reggelenként 
két evőkanállal beadni a sebesültnek. Ezt legalább könnyűszerrel lehetett 
összeállítani, mert a hangzatos nevű album graecum állandóan kéznél volt 
minden olyan házban, ahol kutyát tartottak .. . 

Világos hát, hogy a fegyverkenőccsel kezelt betegek azért gyógyultak 
meg, mert a sebhez nem nyúlt semmiféle orvos. A természet háborítatlanul 
végezhette el a maga gyógyító munkáját. 


FERENC DOKTOR TALÁLMÁNYA 


A magyar katona történetében minderről a sok-sok praktikáról semmi- 
féle adatot sem találtam. 

Azaz hogy egyre mégis ráakadtam. A Nemzeti Társalkodó 1838. évi II. 
számában ismerteti Báthori Zsigmond udvari orvosának, Ferenc doktornak 
találmányát a golyó okozta sebesülés ellen. 

Ferenc doktor híres orvos volt. Tudományát a fejedelem is nagyra be- 
csülte, állandóan maga körül tartotta. 1595-ben Báthori hadba vonult a tö- 
rökök ellen, és seregét a Havasalföldre vezette. Ferenc doktornak vele kel- 


lett mennie, ami sehogy sem tetszett a háborús kalandoktól irtózó, békessé- 
ges tudósnak. Azt eszelte hát ki, hogy néhány udvari embernek bizalmasan 
megsúgta: ,,. . tudna ő olyan orvosságot, mellyel aki élne, nemcsak minden- 
nemű fegyverektől, hanem valamint a legkisebb puskák, úgy a legnagyobb 
ágyúk golyóbisaitól is bátorságban leendhetne." 

A hír természetesen eljutott Báthorihoz, és befészkelt a fülébe. Ferenc 
doktornak temérdek a tudománya, hátha csakugyan van valami a dologban! 
A kísérlet nem árt. Elrendelte, hogy csinálja hát meg a doktor a csodaszert. 
Ferenc úr vállalta. De vissza kell mennie Brassóba — mondotta -—, mert ott 
van az orvosságosládája a szükséges óvószerekkel. 

A fejedelem visszakísértette Ferenc urat Brassóba, és várta az eredményt. 
A doktor értesítése váratlan gyorsasággal meg is érkezett. A Nemzeti Tár- 
salkodó így ismerteti a levelet: 

, AZ ő ládájában azt az óvószert találta, hogy az, aki a Havasalföldön 
csattogó fegyverek vágásaitól és dörgő ágyúk golyóbisainak csapásaitól 
mentesen kíván maradni, üljön veszteg Brassóban. S mivel ő ezt a legbizo- 
nyosabb orvosságnak hiszi lenni, tehát Brassóban is maradand, s a háború 
kimenetelét ott várandja el; egyszersmind javallja, hogy mind a fejedelem, 
mind mások, kik a harc veszélyeitől menekedni akarnak, cselekedjék azt, 
amit ő cselekszik." A fejedelem válaszát nem ismerjük. 


A TÁNCDÜH 


Sokat emlegetik a tánckórság (koreománia) néven ismert középkori jár- 
ványt. Ennek a híres betegségnek tulajdonképpen nagyon szegényes adattára 
van: néhány régi krónika szófukar, rövid feljegyzései. 

A limpurgi krónika 1347-ből jegyzi fel, hogy a Rajna és a Mosel mellé- 
kén az emberek egyszerre csak elkezdtek őrjöngve táncolni, másodmaguk- 
kal ropták a táncot egy állóhelyükben, félnapon át, akkor leroskadtak, mások 
által megtapostatták magukat, és úgy tettek, mintha ettől meggyógyultak 
volna. , És egyik várostól, egyik templomtól a másikig futottak, s az embe- 
rektől pénzt koldultak. Ekkor kiderült, hogy az egész dolog rút eretnekség, s 
csupán a pénz miatt történik." 

1374-ben a Magnum Chronieon Belgicum ezt írja: 

, Ez évben csodálatos népség jött Aachenbe, s innen továbbvonult Fran- 
ciaországba. Mindkét nembeli emberek, az ördögtől ingereltetve, 
kéz-kézben táncoltak körül az utcákon, a házakban, a templomokban, szök- 
décselve és zajongva. Mikor a tánctól kimerültek, mellfájásról panaszkodtak 


és kendőkkel dörzsöltették magukat, ordítva, hogy különben belehalnak. 
Végre Lüttichben imák és áldások útján megszabadultak a kórtól." 

1418-ban úgy elszaporodtak, hogy a strassburgi tanács foglalkozott ve- 
lük. Betegeknek minősítette, beszállíttatta Szent Vitus kápolnájába, s ott 
felügyelet mellett ápoltatta őket. 

A hatósági gondoskodással a XVII. században is találkozunk. 1615-ben 
egy baseli kisasszonyt lepett meg a tánckór. A tanács úgy segített rajta, hogy 
táncosodat rendelt ki, s ezek felváltva táncoltatták. Egy teljes hónapon át 
dühöngött a kisasszonyban a betegség. Éjjel-nappal táncolt közben evett egy 
keveset, aludt is pár órát, de még álmában is dobálta a testét. Végezetül az 
egész sarkát letáncolta; akkor kórházba vitték, s ott nagy nehezen kigyógyí- 
tották a nyavalyából. 

Magyarországon a tánckórság nem terjedt el. Egyetlen kis ponyvafüzet- 
ről tudunk, amely a járványt megénekeli. A füzetben megverselt esemény 
alapja alkalmasint valamely felvidéki helyi monda volt, s ez Csehországba is 
átszivárgott; ugyanis a füzet szerint az esemény a cseh Virim községben 
mént volna végbe, márpedig ily nevű cseh község nem létezik. A füzet címe: 
Egy rettenetes iszonyú és hallatlan lett dolog valamelly zabolátlan 
tántzolókról. Évszám: 1753. Ennyit belőle kivonatosan: 

Történt Vilimben nagy dolog, mely újságban m ais forog, 

melyet jól meghallgassatok, például megtarthassatok. 

Tiz leányok, hat legények, ezt mondották ök szegények, 

míg be fognak harangozni, addig menjünk mulatozni. 

Mindjárt a korcsmába mentek, az asztal mellé leültek, 

pálinkát ittak, ugráltak, prédikációt elmulatták. 

Muzsikásokért küldöttek, hogy vígan vonnák nekiek, 

muzsikások találkoztak, senki sem tudja, kik voltak. 

Mondják nekik: mit kívántok? ha vígan lenni akadtok, 

míg mi nektek fogjuk vonni, addig nektek kell táncolni. 

Megfelelének ők vígan, csak ti vonjátok meg bátran, 

leányokkal majd táncolni, fogunk kedvünkre ugrálni. 

A szegény öreg szüleik sírással így szóltak nekik: 

Mindörökké táncoljatok, óh ti átkozott magzatok. 

Négy leányok Istent féltek, szüleikkel hazamentek, 

hat páran ottan maradtak és szerencsétlenül jártak. 

Muzsikások táncot vonnak, ők még mostan is táncolnak, 

nyomorúsággal harcolnak, se nem esznek, se nem isznak, 

Isten haragjába vagynak. 

Szakadoznak a ruhájuk, bőrtől üres kezek-talpok, 

ki nézi, látja csontjukat, szerencsétlen vígságukat. 


Futnak oda sok emberek, csudát látni sok ezerek, 
akiket mikoron látnak, hajok szálai felállnak. 

Rút táncukért érdemlették, eztet büntetésül vették, 
szüleiket nem tisztelték, mit akartak, azt mívelték. 


Akár felvidéki, akár egyéb helyi mondából vette a ponyvaköltő történe- 
tét, annak gyökere lenyúlik a századok mélyére. Az ünneprontók legendája 
legelsőbben William Malmesbury krónikájában (De gestis Anglorum) buk- 
kan fel; szerinte az eset karácsony éjszakáján történt volna. Malmesbury 
csak néhány sornyi szöveget szán rá — Trithemius, az okkultista hírbe kevert 
sponheimi apát hirschaui krónikájában már bővebben dolgozza ki, a magyar 
Taxonyi János pedig színes történetté terebélyesíti, tanulságos példát szol- 
gáltatva arra, hogy a középkori krónikások sovány adatai a századok során 
miként szoktak kövérre dombosodni. Taxonyi feldolgozásából álljon itt 
annyi, amennyi a legenda megértéséhez szükséges: 

, Saxoniában 1012 karácsony éjszakáján mond vala egy Rupertus nevű 
pap első misét. Midőn az állana, némely trágárok kezdenek a cinteremben 
tréfát s játékot űzni, nagyon kacagni, buja énekeket énekelni. Végre három 
hitvány asszonyságokat találván, vélek, más ájtatos emberek botránkozására 
és a szent misét szolgáló papnak nagy nehézségére, táncot is járni nem 
átallották az istentelenek. Hozzájuk küldé a pap az egyházfiát, aki őket 
meginté, és az Istenért kére, hogy vennék tekintetbe a szent éjszakát, úgy a 
helynek is szentségét, s szünnének meg ily istentelen trágárságtól. De ők 
semmibe hajtván az üdvösséges intést, annál inkább csintalankodának, 
ugrándozának és rikoltának. Minek okáért a lelkiatya, hogy az Isten dicső- 
ségének bölcstelenségéért bosszút állana, az oltárnál feléjük fordulva, így 
átkozá meg őket: sAdja a Mindenható Isten, hogy ettől a tánctól egész esz- 
tendőn által meg ne szűnhessetek.x Meghallgatá az Úr Isten a méltán meg- 
búsult papnak könyörgését. Mivelhogy ezek a tizennyolc pajkosok, senki 
nékik nem hegedülvén, se valami más munkát nem tévén, egy egész eszten- 
deig táncolának. Világ kezdetétől fogva nem volt ennél csudálatosabb tánc. 
Mert se nem ettek, se nem ittak, se nem aludtak, se csak egy szempillantásig 
meg nem pihentek, hanem egész tizenkét hónapig éjjel-nappal minden szü- 
net nélkül táncot jártának. És ami ezt a táncot még csudálatosabbá teszi, s0- 
ha el nem fáradtanak; ruhájok meg nem szakadozott, se sarujok meg nem 
kopott, se eső, se hó reájok nem esett; sem a hévség nyáron, sem a fagy té- 
len nekik nem ártott. Hanem, minthogy nyelvükkel, is vétkeztenek, rút, buja 
énekeket énekelvén, ez azzal büntettetett meg, hogy egész esztendőn által 


" Az emberek erköltseinek és az Isten igazságának tükörei stb. Kassa, 1795. 


csak egy kukkot nem szólhatnának. Egy ember, ki akarván szabadítani húgát 
a táncolók közül, oly nagy erővel vonja vala ki, hogy a karját is a testétől 
elszakasztotta; amelyet meglátván a kezében, igen megijede; húga pedig 
semmi jelét nem mutatta fájdalmának, hanem mindegyre, mint azelőtt, tán- 
colt. Az elszakadott karjának sebéből semmi vér sem folyt ki, mintha az nem 
test, hanem csak fa lett volna. A tánc helyén úgy alátapodták a földet, hogy 
elsőben térdig, azután combig, végre mellig való verem lett belőle." 

Addig táncoltak, míg csak az év leteltével oda nem érkezett Szent 
Heribert kölni érsek, s ez feloldotta őket az átok alól. 

Bennünket a képtelenségekkel agyontömött legenda azért érdekel, mert 
anyagot szállított Arany költeményéhez, az Ünneprontókhoz. 

Szándékosan tettem különbséget a tánckór és a táncdüh között. Az előb- 
bi rég elviharzott, csak korcs maradékát ismerik a mai orvosok, a vitustáncot. 
De a táncdüh örökéletű. Nem bírták elfojtani sem a régi egyházatyák meg- 
bélyegző szentenciái, sem a protestáns prédikátorok szenvedélyes támadá- 
Sal. 

Az egyházatyák véleményeiből egy kis szemelvényt köt bokrétába az 
imént említett Taxonyi János, kapcsolatban az ünneprontók legendájával. 
Átadom neki a szót: 

, Aranyszájú Szent János a jó erkölcsök mérgének és az ördög játékának, 
Szent Szalézius az ifjak veszedelmének nevezi a táncot. A szántóvető ember 
nem örül annyira, mikor bő aratása vagyon, mint az ördög, mikor látja, hogy 
az ifjúság összegyülekezik a táncra. Itt arat ő fajtalan beszédeket, rút szere- 
leménekeket, fertelmes ölelgetéseket, ocsmány csókokat, tisztátalan gondo- 
latokat. Azért Szent Baziliusz így siránkozik: sAh, kiket sirassak én inkább? 
a hajadon leányzókat-é avagy a házas asszonyokat? mert a leányzók ártat- 
lanságuknak elvesztésével, az asszonyok pedig— férjüknek adott hitük meg- 
szegésével térnek vissza gyakorta a táncról.x Gonosz idő a táncnak ideje, 
mert sok bűnre vivő alkalmatosságoknak ideje. Ebben a gonosz időben ha- 
lássza és madarássza a pokolbéli halász és madarász az embereket. Horga és 
tőre néki, Szent Baziliusz bizonysága szerint, a testi gyönyörűség, mely az 
embernek minden tagját átjárja és megmaszlagítja. A szalamandrát olyan 
mérges kígyónak mondják lenni, hogy mihelyen valamely termő fát illet, 
azonnal mind azt, mind gyümölcseit megmérgesíti: az Asszony-állatnak il- 
letése is legottan mind magát a férfiat, mind az ő gyümölcseit, azaz jócsele- 
kedeteit, a testi gyönyörűségnek mérgével megvesztegeti. Mivelhogy a ru- 
hából származik a moly és az Asszony-állattól a férfiúnak hamissága." 

A prostestáns vádiratokból ezek után már idézni sem merek. Csupán a 
címét sorolom fel három könyvnek, az is elég annak a megmutatására, mi- 
ként vélekedtek zordon prédikátoraink a tánc örömeiről. 


Gyulai Mihály: Fertelmeskedő s bujálkodó Táncz jutalma, azaz Ollyan 
idvességes Lelki Tanítás, mellyben a Tánczolás micsodás vétek legyen Isten 
ellen, bőségessen megtaníttatik; a Tánczolókat miképpen büntesse meg Isten, 
előnkben adatik; a Tánczot javalló embereknek ellenvetésire felelet bővön és 
igazán nyújtatik; mi légyen azért tisztünk a Táncz helyett, előnkben számlál- 
tatik. Debreczen, 1681. 

Pathai János: Táncz felbonczolása. Az az oly Praedicállás, melyben hogy 
a Pokolbeli ördögnek egy hathatóbb eszköze Pokla töltésére az ő tojta 
Táncznál nem lehet és hogy a Parázna, Gyilkos nem nyavalyásabb állapotú 
a Táncz szerető s gyakorló embernél, az Ó és az Új T. könyveiből kifejteget- 
tetik stb. Debreczen, 1683. 

Szentpéteri István: Táncz pestise. Avagy olly alkalmatos időben mondott 
Ige, mellyben ama pestisnek, a fajtalan Táncznak kárhozatos volta graphice, 
bötüsen lerajzoltatik és annak autorának az álnok Ördögnek azt oltalmazó 
erősségei megerőtleníttetnek. Debreczen, 1697. 

A nagy ágyúzásnak nem lett semmi eredménye; a tánctermek fedezéke- 
ibe nem értek el a prédikációk golyóbisai. Apránként elhalkultak a dörge- 
delmek, végre abbamaradt az egész meddőnek bizonyult háborúság. A szó- 
székről nem prédikáltak többé a tánc ellen. Viszont megjelent a színen egy 
újfajta irodalmi termék. Ha nem lehet a vizek romboló árját elrekeszteni, 
medret kell neki ásni, ezen majd kár nélkül letakarodik. Ha táncolunk, tisz- 
tességgel táncoljunk — mondják az illemtanok. Az egyik legrégibb magyar 
illemtant Bilkei Pap Ferenc adta ki ezzel a címmel: A világi ember, vagy az 
illendőség, kecsesség, finom életmód s nyájas udvariasság reguláji. Pesten, 
1816. A táncot illető regulák, helyenként a nyelvújítás nehezen érthető sza- 
vaival, ebbe a nyolc pontba vannak összesíűrítve: 

1. A kéztartás ne legyen szilos (?) és nehezült. A karok ne feküdjenek 
tunyán a testen, de ne is hánytorogjanak. Mozgásaik könnyűk, ritkák s kel- 
lemesek legyenek. 

2. A Dámának táncra hivatását merő édes, nyájas és mindenképpen 
kedves (micsoda?) kövesse. Ilyen a tánc fejezete (?), ismétlete s a Dáma 
vezetése. 

3. A kar terjesztése a mentet végén teljes tisztelettel s nemes tartózko- 
dással történjék; az arc barátságos komolysággal és szemérmes nyájasság- 
gal. 

4. A táncoló keze erősen sohasem tartatik; a Német táncban magához 
szorítni a táncolót ízetlen szertelenség. 

5. Illetlen helyzeteket, szemtelen illetéseket a táncoló magának sohase 
engedjen. Minden kétfelé érthető pillanat sértése az illendőségnek és udva- 
riatlanságnak kiáltoz. Táncoló társához teste közel ne járuljon, ölelése fi- 


gyelmes és az illendőségre felvigyázó legyen, kezét gyengén illesse, és testi 
mozdulatait pillanata kellemes mosolygásával kísérje. 

6. Az ugrálótáncokban azok regulájira vigyázzon, minden felesleg valót 
kikerüljön, bakugrásai által Dámáját ne bosszantsa. Vadság és falusi erkölcs 
egyhuzamban addig táncolni, míg táncos és táncosné izzadnak s alig 
lélekzenek. 

7. Szeme előtt legyen mindenkor, hogy a tánc tulajdonképpen a test és a 
lábak mimikai egyengetése a muzsikához; mozgásában taktot tartani, a mu- 
zsikának foglalmát (nem sajtóhiba , fogalmát" helyett!) és a benne levő ér- 
zeményt kifejezni köteles. 

8. Ahol keztyű nélkül táncol, kétszerte inkább kell vigyáznia, hogy 
Szépjét izzadó kézzel ne illesse. 

Mint látható, a szabályok a gavallérok számára készültek, s biztatja is 
őket a szerző, hogy kövessék híven, akkor , valóban helyesen és tetszőn 
fognak táncolni". A követés nem is lehet terhes; semmi sem egyszerűbb, 
mint nemes tartózkodást, barátságos komolyságot és szemérmes nyájasságot 
tanúsítani, valamint kifejezni a muzsikának foglalmát és a benne levő érze- 
ményt. 

És a dámák? őket egy Pesten 1826-ban megjelent, K ... s I...z jegyű 
szerzőtől származó könyv tanítja meg a helyes viselkedésre. Szép és kifeje- 
ző címe van a könyvnek: Az illendő magaviselet tudományára vezető 
erköltsi oktatások és anyai tanátsadások, miképpen kellessék a Leányoknak 
magokat a finom ízlésű Világ előtt és a Társaságos életben minden alkalma- 
tossággal úgy viselni, hogy ők másoktúl mint jólnevelt, kimívelt, pallérozott, 
Illendőséget, Tisztességet s Becsületet tudó, nyájas Udvariságot esmérő, 
egyszóval minden jó Erköltsökkel felruházott Személyeknek tartathassanak 
stb. Pesten. 1826. 

Hölgyekről lévén szó, a szerző legtöbbet a báliruha kérdésével foglalko- 
zik. 

Egy nemes gondolkozású és szemérmes leány már a maga báli öltözeté- 
re való nézve is oly ruházatot fog választani, hogy az által is az ő erkölcsi 
szeretetét és szemérmetességét megmutassa. 

Igen, de már akkor sem volt könnyű ilyen szemérmetes öltözetet alkotni, 
mert a szerző beismeri, hogy bizony bálban az öltözködés korlátai tágulni 
szoktak: 

; E szerint tehát a testnek azon ingerlő kellemei is, melyek különben el 
szoktak lenni takarva, ilyenkor fedezetlenül hagyatván, másoknak látások- 
nak kitétetnek, ha mindjárt nem is egészen, de mégis úgy, hogy már most 
azokat nemcsak sejdíteni, hanem elég tetszhetőképen szemlélni is lehet. Így 
egészen mezítelen a nyak! igen észrevehető a mellnek buzgása, lélekzése és 


a vérnek pezsgése! igen meztelenek a karok a ruhának ujjai és a keztyűk 
között! Mely könnyű, vékony és mely igen szorosan a testhez alkalmaztatott 
a ruha! kiki észre veheti." 

A jámbor anyai tanácsadó 1826-ban még ott tart, hogy a ruhának ujja 
van, a nyak mezítelen, és a mellnek buzgása észrevehető. Nem álmodhatta, 
hogy száz év múlva a dámák karja és nyaka a megunt látványosságok sorába 
süllyed, s a gavallérokat már a hátak és csigolyák buzgása sem érdekli túl- 
ságosan. 

Ami a táncot illeti, a szerző mértékletességet és tartózkodást ajánl és a 
túlságos tánckedvelést némi szigorral , nyavalyás kívánságnak" mondja. A 
mai csendesen lejtő táncokat bizonyára megelégedéssel szemlélné, mert az 
akkori sebes forgású táncnemek nagyon felbosszantották: 

,, Valójában méltán neheztelhetek, amidőn tapasztalnom kelletik, mennyi 
és miféle vadsággal, mely nagy hevességgel, tántorgással és erőltetéssel va- 
gyon a mostani tánc módja egybeköttetve! Mint a szélvésztül elragadtatott, 
úgy repül a táncosné után a ruha, mely készakarva vagyon rövidebbre szab- 
va azon okbul, hogy a hirtelen mozdulatoknak akadályára ne légyen. Így 
gyakorta többet is láthatni, mint a lábukat, holott pedig a szemeknek látásul 
többet is kitenni, nem illik egy tisztes Leány illendő magaviseletéhez." 

A mai táncoknak is vannak illemszabályai. Egy érdekes illemkódex 
1933-ban jelent meg Budapesten ezzel a címmel: A társalgás és az udvarlás 
könyve. Mint a címből kiderül, a hangsúly a társalgáson van, a táncról csak 
afféle általános tanácsok foglaltatnak benne, hogy a táncos tartózkodjék tánc 
közben a , balmagyarázatra okot szolgáltató mozdulatoktól". Viszont a tár- 
salgást illetően gyakorlati példákkal szolgál a mű: 

, — Nagysád úgy táncol, mint egy beolajozott angyal. 

— Nagysád úgy táncol, hogy önhöz képest egy gazella: víziló. 

— Ah, nagysád, mily élvezet lehet az ön tyúkszemeit letiporni. 

— Merre ül a kedves mamája? — Ott balra. — Úgy? Akkor táncoljunk 
jobbra." 

Ha Pathai tiszteletes úr szerint a táncokat az ördög tojta is, az illemkó- 
dex olvastán maga az ördög is rázná a fejét, mert ő ennél különbet kotlott 
volna. 


SÉTA A GYOMOR KÖRÜL 


Gróf Thurzó Szaniszló galgóci úri asztalánál 1603. január 1-én ezt az 
ételsort tálalták fel: 


Ebéd 


1. Tehénhús tormával 10. lúd tiszta borssal 
2. kappan mézelt tésztával 11. borjúhús ispékkel 
3. leves, kenyérrel, kolbász 12. savanyúkáposzta tehénhússal 
4. kecsege sóba 13. lúd sütve 
5. Gyümölcsös lével bíber (hód) fark 14. apró madár disznóhús pecsenyé- 
6. indiai tik (pulyka) vel 
7. borjúbél tejbe 15. császármadár sütve 
8. báránytüdő tiszta borssal 16. pástétom 
9. bárányhús lemoniával 17. ostya béles 
18. apró pástétom 

Vacsora 
1. Lúd rántott liszttel 
2. kappan vagdalva 9. tehénhús pecsenye 
3. viza tiszta borssal 10. karórépa tehénhússal 
4. bárányhús ecettel, sályával 11. rántott hal vajba 
5. csíkkáposzta lévbe 12. lúd-címer sütve 
6. borjúhús tiszta borssal 13. disznóhús pecsenye 
7. kecsege éles lével 14. tehénhús petrezselyemmel 
8. kappan sütve 15. fánk vajba 


16. ostya béles 
17. szilva tortáta 


18. nyúl fekete lével 


Nem kell nagy vendégseregre gondolni. A sáfár feljegyzései szerint el- 
fogyott ugyan 25 font tehénhús (vagyis mai mérték szerint 10 !2 kg marha- 
hús), de ez a cselédség adagja lehetett. Viszont a finomabb eledelekből 
aránylag kisebb mennyiség fogyott: 7 font bárányhús, 4 font borjúhús, 4 
kappan, 2 lúd, 2 kecsege és mindössze 8 tojás. 

Tehát nyilván csak a szűkebb grófi udvartartás ünnepi ebédjéről volt 
szó. 

Ha valódi nagy vendégséget rendeztek, a polgárember éppúgy kitett 
magáért, mint a főúr — már ami az ételek tömegét illeti. Mikor valamely céh 
mesterré avatta és felvette kebelébe az iparoslegényt, a boldogtalannak meg 
kellett hívnia a céhet ünnepi lakomára. A károlyfehérvári szabócéh 1684-i 


mesterasztalának hivatalosan előírt ételsora ránk maradt. Az épületes olvas- 
mány így szólt: 


1. Jó bor, fejér cipó elegendő, tisz- — 16. semlyinghal (lazac) olajos egreses 


tességes, emberséges embernek lével 


való; 


17.sült öreg kalács fűszerszámmal, me- 


2. új káposzta savanyítva, velős legen 
konccal 18.tyúk egészen töltve,  kölödörrel 
3. tormás csuka (gombóccal) 
4. bornyúhús sufával — 19.rák vajjal 
(sáfránylében) 20. töltött malac 
5. tejfellel tyúkfi (csirke) 21. lúdfi lány sárjával (tésztaköret) 
6. sült malac ropogósan 22. csík sák-vászonnyal 
7. öreg posárhal (ponty) vajas lé- 23. tehénbél ispékkel 
vel is, borssal is, faolajjal is — 24. vajban rántott kárász, a Báthori urak 
külön-külön kedve szerént 
8. sült lúd gyümölcsök levével 25. ritka öreg rák, sóban 
9. tyúkfi töltve édességekkel 26. récék sülve, pattanósan 


10. egresen tyúkfi, savanyúan 27. tehénhús papok salátájával 


11. malac fekete lében 28. gyümölcsöstál: pereccel, mogyoró- 
12. pulyka dióval töltve val, dióval, lepénnyel, almával, kör- 
13. csuka törött lével, de tisztessé- tével 
gesen 29. csigás rétes 

30. bélel kalács vajjal, mákkal 


31. apró lepények szilva ízében 


14. lúdaprólék tiszta borlével 


15. riskása velővel, olajjal 


, AZ étkek nemei azokhoz becsületesen tartozandó füszerszámmal le- 
gyenek, minden zúgolódás, orcázás nélkül, mert ha rossz dolgok lesznek, 
minden semmiben múlik s költség lészen: más mesterasztalt tartozván adni." 

Persze, senki sem volt köteles mind a harmincegy tálat végigenni. Mint 
Apor Péter írja (Metamorphosis Transsylvaniae): , Kinek micsodás étek volt 
előtte vagy legközelebb hozzá, az melyiket szerette, abból enni kezdett 
kiki." 

Azt kellene már most tudni, mifélék voltak, hogyan készültek a zamatos, 
nyálcsordító hangzású eledelek? 

Megfelel rá egyik legrégibb szakácskönyvünk: 

Magiar étkeknec főzése Thököli Sebestyén Uram ő Nagysága Szakácha 
Szent Benedeki Mihály által, 1601 Augusti Késmárckon. 

Íme, néhány mutatvány belőle: 

, Édes lével tikfi. Tégy szalonnát fel külön fazékcsában tiszta vízben, azt 
főzd meg erősen; azután a tik fiat vágd fel, tedd fel az szalonna levében az 
szalonnával együtt; hogy megabarlott, metéld vékonyan az szalonnát: vag- 
dalj bele hagymát, tárkonyt egészen és két-három lémoniát (citromot), azo- 


kat főzd együtt, lásd meg a savát, hogy meg akarod borsolni, először ecetezd 
meg, azután borsold, sáfrányozd, gyömbérezd meg. 

Bárányhús zöld sásával (mártással). Az gyermekded báránynak első 
címerét vegyed, főzd meg sóban és sását így csinálj neki: zöld búzát törj 
össze tormalevéllel, zöld fokhagymával, zöld petrezselyemmel, azt szépen 
borral, ecettel szűrd szitán által és borsold meg; borsot, sáfrányt, fahéjat tégy 
bele, érleld tűznél, tégy mézet bele, hogy édes legyen, az borsa is jól meg- 
érezzék. 

Tehénhúst ha akarsz vadmódra főzni. Vedd a tehénhúsnak oldalosát és 
sok koncokat, az mennyi asztalra arányzasz, avasd meg ecetben, törj reá fe- 
nyő- és köménymagot és azokat hintsd meg ugyanazon ecettel egyetemben; 
mikor ítéled, hogy megfőtt, szedd ki és csinálj külön levet reája vérből, 
ecetből és tiszta borból, főzd azzal is együtt; metélj almát bőven reá, körtvélt, 
tengeri és malosa szőlőt, mondolát vess bele bővön; sáfrányozd, borsozd és 
szekfüvezd meg; fahéjat is tégy belé." 

A szakácskönyv Jókai Mór kezében is megfordult, s ő ezt jegyzi meg 
róla: , Úgy látszik, eleink nem csupán kívül viseltek a tagjaikon páncélt, de a 
gyomruk is bádoggal volt kibélelve." Sőt nem csupán gyomor, de szájpadlás 
is kellett ezekhez a borban főtt, ecetben pácolt, irgalmat nem ismerő szigor- 
ral agyonfűszerezett falatokhoz. És mindig csak hús, egyre hús és hús; leves 
majdnem soha, tészta alig-alig, főzelékből legfőképpen káposzta, amelyről 
Apor Péter azt írja, hogy: , Az káposztánál magyar gyomorhoz illendőbb ét- 
ket nem tartanak az régi időben." 

A káposztáról s még két nevezetes ételünkről Szirmay Antal is megem- 
lékezik (Hungaria in Parabolis; Budae, 1807.), mégpedig rigmusokban. A 
latin szöveg nem mondja, honnan vette a magyar versezeteket. 


Első része ételünknek ama Káposztás hús, 


Ha szalonna nincsen benne, szívünk már nagyon bús. 


Oh áldott káposzta, paradicsom hozta, 
Áldott, aki kolbásszal foldozta! 


Másodika ételünknek ama jó Bosporos" 
Ha szalonna nincs is benne, csak legyen jó borsos. 


Mert bors nélkül méreg, egye meg a féreg. 


" Rántott disznóhús, ecettel, fokhagymával, borssal. A , Borsporos" rövidítése. 


Annyit használ, mint ebnek a kéreg. 


Harmadikát ételünknek mondják Kaszás lének 
Eztet tartják a magyarok legjobb ételüknek. 
Aki eztet falja, ajakát megnyalja, 


Kálvinista mennyországnak vallja. 


A gyilkos erejű fűszerek olyan garázdaságot vittek végbe a gyomorban, 
hogy sürgősen borba kellett őket fullasztani. Hogy az ivás miként történt, 
Apor Péter azt is leírja. Mélységes megvetéssel nyilatkozik a palackról és 
pohárról, ilyesmi nem volt úri asztalra való. Ellenben: ,,. . .két kézzel beadják 
vala az asztalhoz az nagy veres fazék bort, két kézzel veszik vala asztalhoz 
be, két kézzel fogván, úgy hajtják vala fel, úgy isznak vala, mégis jóízűn 
esik vala." A gyümölcsnél hosszú szájú kotyogós üvegekből meggypálinkát 
ittak; ez jelképezte a kegyelemdöfést sáfránynak, borsnak, gyömbérnek, 
szegfűszegnek, szerecsendiónak. Tiszta szerencséje volt a régi magyar 
konyhának, hogy a paprikát akkor még nem ismerték. 

Azt azonban nem kell hinni, hogy a temérdek evés-ivás magyar külön- 
legesség lett volna. Egész Európában éppen olyan mértéktelenül ettek és it- 
tak — már azok, akiknek volt mit. Diétának, mértékletességnek még nem 
hallották hírét a bő asztalt tartó uraságok. A drezdai udvarnál Erős Ágost 
idejében az volt a szokás, hogy nagy lakomák alkalmával az előkelőségeket 
a lakoma előtt is, utána is megmérték, és súlyukat bevezették az úgynevezett 
mérlegkönyvbe. 

Azt sem kell gondolni, hogy a XVI-XVII. század magyar konyhája csak 
agyonfűszerezett, barbár ételeket tudott volna alkotni. Sőt. A napvilágra ke- 
rült szakácskönyvek az akkori konyhaművészetnek igen fejlett fokára valla- 
nak. Mikor Bercsényi Miklós ungvári várát 1701-ben lefoglalták, a beren- 
dezésről felvett lajstrom kilenc szakácskönyvről tesz említést. Ezeket a 
könyveket a hírnévre vergődött elsőrendű szakácsok, úgynevezett , főmeste- 
rek" írták. Nyomtatásban, másolatokban keringtek az ínyesmesterséget 
kedvelő háztartások között. A Szakácstudomány ismeretlen mestere csupán 
a marhahús elkészítésének ötvennégy módját sorolja fel, végezetül pedig a 
mesterek legnagyobb fogásáról beszél. Ezt érdemes szó szerint közölni, már 
csak azért is, mert kitűnik belőle, hogy a régi nagy ünnepségeken nem sza- 
kácsné főzte házikosztot tálaltak, hanem 40-50 mesterszakács remekeivel 
tartották jól a vendéget. 

,, Valának egy úri menyegzőben negyven vagy ötven mesterek, dolgukat 
elvégezvén asztalokhoz leültének vala, kezdenek az mesterség felől beszél- 


getni. Lőn ugyanazon ökör felől (ti. az egészben megsütendő ökör felől) az 
szó közöttük, ki mint tudná elkészéteni ez dolgot. Mondta az egyik, Mihály 
mester, az ki az nagy Bebek György szakácsa volt: én is láttam az Prynyi 
(Perényi) Gábor menyegzőjén, hogy Antal mester sütött vala egy ökröt, az 
mely ökörbe csinált vala egy öreg kövér juhot, az kövér juhban egy gyer- 
mekded borjút, az borjúban egy kövér kappant. Mikor immár az ökör meg- 
sült, az kappant kivötte s meglátta, ha megsült, tehát az ökör is megsült. 

No mondának ehez némely szakácsok, hogy az lehetetlen volna. Mon- 
dának az főmesterek közül némelyek, elméjüket hozzáköszörülvén, megle- 
het: mert az ökörnek tagja nagy, sok sülést kíván, így belől az apróság is 
megsülhetett az ökörnek nagy hőségétül, mintha egy meleg kemencében ve- 
tették volna." 

Parádés lakomák rendezői nem érték be az ízes és változatos ételsorral. 
Németországban rákaptak az úgynevezett látványos lakomákra (Schauessen). 
Fejedelmi udvaroknál annyira kötelezővé vált az ilyen látványos lakoma, 
hogy az udvari szertartásokról írt könyvek is részletesen foglalkoznak velük. 
Közlök egypár idézetet mutatóba: 

, Anno 1726. március 5-én a pfalzi választófejdelem Ő Magassága egy 
nagyszerű ebédet adott, ezen 120 előkelő személyiség 400 fogás (!) pompás 
eledellel delikát módon traktáltatott. Legérdekesebb volt az a különös kon- 
fekt, amelyet a cukrász készített, s amely egy tökéletes várkastélyt ábrázolt, 
bástyákkal és tornyokkal, sőt ágyúkkal, amelyeket el lehetett sütni, s raké- 
tákat lőttek fel a mennyezetre. A magas vendégek kimondhatatlan gyönyö- 
rűséggel élvezték a látványt. A nagyszerű ebéd tízezer forintba került." 

(Néha tréfás dolgok is történtek, így megesett, hogy óriás pástétomot 
tettek az asztalra, s amikor felvágták, egyszerre csak kiugrott belőle egy 
törpe, és az ünnepeltnek dicsőítő költeményt nyújtott át. II. Mátyás király 
pozsonyi koronázása alkalmából ezt a fogást áthangolták magyarosra: az 
óriás pástétomból veres nadrágos, dolmányos cigánypurdé bukkant ki, s on- 
nan hegedült a vendégeknek.) 


, Nagy ünnepélyeken mindenféle elmés Inventiók kerülnek bemutatásra, 
így szökőkutak, amelyek pompás illatszereket permeteznek, s körül vannak 
véve gyümölcsöket hordó narancs- és citromfákkal. Látni néha tűzhányó 
hegyeket is, ezekből fölséges illatok füstölögnek, sőt apró lángocskák is 
csapnak ki belőlük." 

, Olykor akkora kertet készítenek a cukrászok, hogy a hosszú asztal 
egyik végétől a másikig terjed. A kert alapja cukorból van; táblákra van 
osztva, ezek vörös cukorporrál vannak felhintve, és bukszusokkal szegé- 
lyezve. Közepén medence van szökőkúttal. A kertet körös-körül alabástrom 
ballusztrád keríti be, hellyel-közzel oszloptartók, rajtuk különféle virágcse- 
repek. Két sétány szeli át a kertet; az utakon szétterített kavics szintén cu- 
korból van. (A mai kavicscukor őse!) Sok apró szobrocska is van mindenfelé, 
szintén cukorból." 

, Anno 1722. március 23-án Eberhardt württembergi herceg úr névnap- 
ján igen szép Inventio-asztal szerepelt. Az asztal közepére tavacskát csinál- 
tak, 40 sugárban szökött fel belőle a víz, és eleven kacsák úszkáltak benne. 
Szép cukotikert volt körülötte, narancs— és citromfákkal. 48 magas hercegi, 
grófi s egyéb főúri személyiség ült az asztalnál, és 148 fogást szolgáltak 
fel." 


A magas uraságok ízlése eléggé alacsony formában nyilvánult meg. S a 
barbár ízlés megmételyezte egész Európát. Még ha akadt is fejedelmi sze- 
mély, akinek nem volt ínyére a szörnyű ízléstelenség, meg kellett hajolnia a 
szertartásmester hagyományőrző akarata előtt. 

A fejedelmek nemes bőkezűséggel szórták a pénzt, amikor a magas ura- 
ságokat jól kellett lakatni, viszont atyai szívük nem tűrhette, hogy a szegény 
polgárság is költségbe verje magát a hiú vendégeskedéssel. Megszülettek a 
pazarlást fékező rendeletek. Ezek igyekeztek korlátok közé szorítani a lako- 
dalmakon, keresztelőkön szokásos eszem-iszomot. Egyik legrégibb ilyen 
rendeletet Szép Fülöp francia király bocsátotta ki 1294-ben; ez olyan szigo- 
rúan csapott le az asztali fényűzésre, hogy csak levest és két tál pecsenyét 
engedélyezett, akármiféle ünnepségről legyen is szó. IX. Károly tágított a 
rendeleten, és három fogást engedett meg, mindegyikben hat tál különböző 
étellel. Aki a rendelet ellen vét, 200 livre büntetést fizet, a szakácsot pedig — 
bölcs intézkedés! — nyolc napra el kell zárni, sőt visszaesés esetén meg kell 
korbácsolni, és kikergetni az országból. 

Koronként maga a polgárság is ráeszmélt a túlságos, hiúságtól sarkallt 
költekezés veszedelmeire, és a szabad városokban maga is korlátozó szabá- 
lyokkal avatkozott be a dínomdánomokba. 

Nagyszeben város tanácsa 1755-ben bocsátott ki ilyen fényűzést meg- 
szorító rendeletet. Azon kezdi, hogy a polgárságot három osztályba sorozza: 

1. Tanácsurak, tisztségviselők, nemesek, patríciusok. 

2. Száz személyek. (A százas testület tagjai.) 

3. A többi polgár. 

Az első csoportban tíz fogást szabad felszolgálni a lakodalmakon, a 
másodikban nyolcat, a harmadikban hatot, azonban ezeknél a torta és pásté- 
tom tilos. Minden fölös tál étel után két forint bírság jár. 

A csemegéstál az első csoportban sem tartalmazhat egyebet, mint cukros 
mandulát, mazsolaszőlőt, mézeskalácsot, gyümölcsöt — a másodikban és 
harmadikban csupán gyümölcsöt és mézeskalácsot, esetleg farsangi fánkot. 
A harmadik csoportot mindezek tetejébe az a kegyetlen tilalom is sújtja, 
hogy lakoma után nem ihatik kávét. 

Viszont keresztelőknél az első csoportbeliek csakis kávét kaphatnak, a 
többiek egyáltalában semmit. 

A rendelet nem csupán a vendégek és a felszolgáló cselédek számát szo- 
rítja meg, de a muzsikusokat is a csoportok szerint arányosítja. Első csoport: 
teljes banda. Második: 4-6 zenész. Harmadik: 2-3 zenész, de csak éjjel 12 
óráig. 


Most pedig, miután láttuk, hogy régen mit ettek, és mennyit ittak, azt is 
látni kellene, hogy miképpen ettek. Hát nem valami szépen, az bizonyos. De 
nem lenne igazságos, ha azt hinnők, hogy csak minálunk ütközött ki az asz- 
tal körüli parlagiság. Másutt sem tudtak azelőtt tisztességesen enni — csak 
nehezen lehetett rászoktatni a falánk emberiséget. Ezekből a tanításokból két 
példát mutatok be összehasonlítás végett, mielőtt a hazaiakra rátérnék. 
Egyiket a ragyogó reneszánsz, másikat a csillogó rokokó korából. 

Giovanni della Casa humanista költő (1503-1556) írt egy rendkívül ér- 
dekes illemtant Galateo ovvero de? costumi címmel. Az asztal körüli visel- 
kedésre vonatkozó utasításokat egy régi német fordítás alapján közlöm. 

, Illetlen szokás, ha az ember odadugja az orrát olyan pohár bor fölé, 
amelyből egy másik inni akar, vagy egy tál étel fölé, amelyből a másik enni 
szándékozik. Sőt kívánatosnak tartom, hogy azt se szagolgassa, amelyből ő 
maga kíván enni vagy inni, mert adva van a lehetőség, hogy az orrából va- 
lami belepottyan, s ez mások előtt visszatetsző, még ha nem következik is 
be. Ha tanácsomat követni akarod, sohase kínálj meg valakit azzal a pohár- 
ral, amelyből magad már ittál, akármilyen jó pajtásságban vagy vele. Még 
kevésbé kínálj meg valakit olyan körtével vagy egyéb gyümölccsel, amibe 
beleharaptál." 

, Mit mondjak azokról, akik olyan mélyen hajolnak a leves fölé, mintha 
disznó módjára túrni akarnák? Fel sem emelik az arcukat, szemüket folyton 
az ételre meresztik; két pofájukat feldagasztják, mintha trombitálnának, 
vagy tüzet akarnának elfújni; nem esznek, hanem zabálnak; kezüket a kö- 
nyökükig bemocskolják, s úgy berondítják az asztalkendőt, hogy a konyha- 
rongy is tisztának látszik hozzá képest?! Nem restellik magukat ezek a pi- 
szokcsőszök; a az ilyen szennyes asztalkendővel az izzadságukat törülgetik 
(pedig a szapora és mértéktelen zabálástól az izzadság végigcsurog a hom- 
lokukról az arcukra, egészen a nyakukig), sőt még az orrukat is belefújják." 

, Nemes apródok, mialatt az asztal körül szolgálatot teljesítenek, ne va- 
kargassák se a fejüket, se egyéb testrészüket, úgyszintén a ruhájuk alá se 
nyúlkáljanak, mint ahogy néhány ilyen neveletlen ifjú teszi, aki kezét a 
mellébe dugdossa, vagy hátul a zekéje alatt tartogatja. Mikor a tálakat fel- 
hordják, vagy az italt töltik, tartózkodjanak a köhögéstől, köpéstől, még in- 
kább a prüszköléstől." 

, Ügyelni kell arra, hogy az ételt ne nyeljük falánkan, csuklást idézve elő. 
Aki az evésben nem tart mértéket, szomszédainak szuszogással, fújással és 
zihálással fog alkalmatlankodni. Nem illő, ha valaki fogát az asztalkendővel 
dörzsölgeti, még kevésbé, ha az ujjával teszi azt." 

, Nem előkelő szokás asztalbontás után a fogpiszkálóval a szájban tá- 
vozni, mint a madár, mikor a fészekrakáshoz hordja a szalmaszálat — vagy 


éppenséggel a fogpiszkálót borbély módjára a fül mögé dugni. Szörnyen té- 
ved az is, aki ezüst fogpiszkálót hord selyemzsinóron a nyakában, mert ezzel 
csak azt jelzi, hogy a zabáláshoz szükséges eszközökkel gondosan fel van 
szerelve. Akkor már miért nem hord az ilyen ember mindjárt kanalat is a 
nyakában?" 

Ennivalóan gusztusos kép egy reneszánsz lakomáról. Veronese mester 
képei után másként képzeltük volna. De mindez csak enyhe balogság a ro- 
kokó gavallérok tempóihoz képest. A híres francia modor furcsán fest, ha a 
korabeli írók tanúságtételeit vizsgáljuk. 1766-ban Strassburgban megjelent 
egy illemtan, bizonyos Prévost úr tollából. A jeles kézikönyv külön fejezet- 
ben tárgyalja egyebek közt a bókolás szabályait, és remekül kicirkalmazott, 
udvariasságtól csepegő frázisokat közöl útmutatásul, hogyan kell valakit 
ebédre meghívni. A formulák elragadók, de azután, sajnos, negyven arany- 
szabály következik arról, miképpen kell az asztalnál viselkedni. Ezekből ki- 
derül, hogy a gáláns kor gavallérjai, akik selymes, csipkés, aranysújtásos 
díszben jelentek meg az ebéden, a francia udvariasság utolérhetetlen finom- 
ságú gesztusaival vezették hölgyeiket az asztalhoz, a francia nyelv minden 
bájával ékeskedő bókokat suttogtak a fülükbe — szóval ezek a tökéletes ga- 
vallérok asztalhoz ülvén, úgy ettek, mint a disznók. 

Kivonat a negyven aranyszabályból: 

, Helyet foglalván az asztalnál, kalapunkat tegyük le, üljünk egyenesen a 
széken, ne nyújtózzunk ki hanyagul, ne támaszkodjunk az asztalra, könyö- 
künkkel ne lökjük oldalba szomszédunkat, ne vakarózzunk, ne rezegtessük a 
lábunkat, ne forgassuk a fejünket ide-oda ok nélkül. Semmi sem utálatosabb, 
mint az asztalnál köhögni, köpni, orrot fújni. Ha mégis elkerülhetetlenül 
szükséges, takarjuk el az asztalkendővel arcunkat, különösen olyankor, 
amikor orrunkat tisztítjuk. Semmiképpen sem illő kimutatni, menynyire 
éhesek vagyunk, és olyan sóvárogva tekinteni az ételekre, mintha mind fel 
akarnánk falni. Ha a húst felszeletelik, ne tolakodjunk oda tányérunkkal el- 
sőnek, hanem várjuk be, amíg ránk kerül a sor. Ne rakjunk a szánkba újabb 
falatokat mindaddig, amíg az előzőt le nem nyeltük, különösen ne akkora 
darabot, aminőktől az ábrázatunk kidagad. Ne együk a levest a tálból, ha- 
nem merjük ki rendesen a tányérunkra. Nem illik nagy zajjal rágcsálni, ke- 
nyérbe beleharapni, csontokat szétropogtatni vagy kiszopogatni. Illetlen do- 
log kézzel nyúlni zsíros ételekhez, mártáshoz, sziruphoz; már csak azért is, 
mert ez három további illetlenségre vezethet, éspedig arra, hogy: l,: Mind- 
untalan beletöröljük kezünket az asztalkendőbe, és úgy összepiszkoljuk, 
mint egy konyharongyot; 2.: Kezünket kenyérrel tisztogatjuk, ami még csú- 
nyább; 3.: Ujjainkat lenyaljuk, ami teteje a rondaságnak. Nem szabad a ke- 
nyeret a tálba mártogatni, sem a húst úgy megsózni, hogy a falatokat a só- 


tartóba nyomkodjuk. Nem szabad mást olyan étellel megkínálni, amibe már 
beleettünk. Általában szabály, hogy amit egyszer a tányérunkra kivettünk, 
azt tilos megint visszarakni a tálba; tudni kell azt is, hogy semmi sem csú- 
nyább, mint ujjunkkal kitörülni a tányért. Nem illik az ételeket bírálgatni, 
elsőnek bort kérni, teli szájjal beszélni, fogunkat késsel vagy villával pisz- 
kálni. Ha kanalunkkal már ettünk, s újból venni akarunk vele valamit a le- 
vesestálból (!), előbb törüljük meg (!), mert kényes vendégek nem esznek 
többé az olyan levesből, amelybe a szánkban volt kanalat belemártottuk. 
Semmit sem szabad a padlóra dobni, még kevésbé, ha valamit leejtettünk, 
visszarakni a tányérunkra. Evés közben tartsuk a szánkat zártan, hogy ne 
csámcsogjunk, mint az állatok; ivás közben nem szabad akkora zajt csapni a 
nyeldeklőnkkel, hogy a szomszéd minden kortyot megszámolhasson." 

Bájos rokokó idill. 

Össze kell vetni Kónya Jánosnak, a literátus magyar strázsamesternek 
vélekedését az evés körüli illendőségről."" 

, Némelyik olyan illetlenül ül az asztalnál, mintha egy bolthajtást akarna 
a könyökeivel támogatni, más oly szemtelen, hogy oly nagy erővel szúr a 
tálba, mintha egy erdei kant akarna farba szúrni; némely oly goromba, hogy 
a sült kappant a maga tányérjára hurcolja, megszopintja, s azután úgy teszi a 
szomszédja eleibe; némely oly faragatlan, hogy törületlen szájjal iszik a 
korsóból, amely azután olyan, mint a pacaltisztogatónak ümögujja; más 
piszkálja fogait, és úgy vájkál szájában, mintha már nyitva volna a kapu a 
ganéjhordásra; némely felére megrágott falattal kezdi el a nevetést, hogy a 
morzsalék úgy hull az asztalra, mint a zúzmara; némely úgy megrakja a tá- 
nyérját, hogy egy csapatlan hajdimás kilához hasonló, némely olyant böffent 
az asztal felett, hogy az ördögnek is fel lehetne tenni konfektnek." 

A stílus határozottan erőteljesebb, mint a három évtizeddel előbb meg- 
jelent francia illemtané, viszont az asztal körüli kanászság dolgában a fran- 
cia gavallérokat illeti a pálma. És arra is gondolni kell, hogy a magyar strá- 
zsamester nem foroghatott olyan előkelő társaságban, mint Prévost úr olva- 
sóközönsége. 

Hogy a magyar nagyúri körökben ez idő tájt miképpen ették végig a pa- 
zar ételsorokat, arról nincsenek feljegyzések. Egyik legrégibb illemtanunk, 
Bilkei Pap Ferenc Világi Embere német eredeti után készült; szemtanú le- 
írása pedig nem maradt ránk, mert a magyar írót nemigen hívogatták grófi 
asztalokhoz; ha pedig mégis meghívták, ugyan óvakodott híven megírni ta- 


" Földzamatú magyarsággal megírt könyvéből: A? mindenkor nevető Democritus avagy okos 
leleményű furtsa történetek. Budán, 1796. 


pasztalatait, tekintettel a mecénásra. Zárt világ volt ez, közönséges ember 
nem láthatott be az ebédlőterembe. 

Egyszer mégis kinyitott valaki egy ablakot. Közülük való ember, a toll- 
forgatáshoz is értett: Wesselényi Miklós báró, Balítéletekről című, sokáig 
tiltott könyvében (1833) nem csupán politikával foglalkozik, hanem az il- 
lendőségről, az asztal melletti magaviseletről is beszél. Az asztalkendő 
használásáról például ezt írja: 

, Némelyek az asztalkendővel még most is mint egy mellvassal takarják 
magokat, azt nyakokba vagy mellényeikbe akasztván; ez nem illő: mert úgy 
kell enni, hogy az ember magát el ne csepegtesse, s aki asztalkendőjét maga 
elébe függeszti, előre arra látszik számítani, hogy kevés gondot fordítson a 
csinos evésre. Sokszor hallottam hibáztatni, hogy Angliában sok helyt nincs 
az ebédnél asztalkendő, de ez valóban az ő igen nagy csinosságoknak jele: 
oly takarosan esznek ugyanis, hogy nincs szükségük törülközőre, amit köny- 
nyen tehetni, ha az ember ételhez ujjaival nem nyúl, s falatjaira vigyáz." 

Ez még az enyhébben megrovandók sorába tartozik. De az éles szemű 
báró olyanokat is észrevett, amilyenek Kónya strázsamester társaságában 
épp úgy divatoztak: asztalra tehénkedés, villával történő fogkotrás stb. 

,, Természetesen sok rút és émelygős magaviselet van az asztalnál. Fogait 
késivel vagy villájával tisztítni s vájni minő gyomorháborító fogás. Be rút, 
ki tátott szájjal rágja falatját: csúnya, midőn valaki evés közt csemcseg, és 
asztal mellé nem való állatra emlékeztet; valamint az is, hogy sok törökösen, 
de náloknál sokkal csinatlanabbul, ujjaival eszik, azokat bezsírozza, falatjait 
marcangolja. Nem utáltság-e, amikor az egyszer befalt s megrágott ételt a 
tányérra visszateszik? Botránkoztató gorombaság ebédnél székén feszengeni, 
asztalra dőlni. Még sok ilyen ocsmány szokás van... én részemről illyes rú- 
tul evővel jobb szívvel állok egy karddal szembe, hogysem vele szemközt 
ülve egyem." 

Az utolsó mondat kétségtelenné teszi, hogy Wesselényi megfigyelései 
nem polgári asztalok mellett történtek. 

De nehogy a polgárság kimaradjon a sorból, a strázsamesteri és főúri 
körök modortalanságai közé beiktatok néhány polgári adatot. 

Sasku Károly (1806-1869), hivatására nézve mérnök és ügyvéd, negy- 
vennyolcas tiszt, később akadémiai korrektor azzal szerzett magának nevet, 
hogy 1854-ben közrebocsátotta Illendőségtan, vagyis a művelt és jó erkölcsű 
magaviselet szabályai című könyvecskéjét. Több kiadást is megért. Persze a 
könyv nem csupa eredeti észleletet tartalmaz; minduntalan Prévost munká- 
jából vagy még korábbi francia illemtanokból átvett szabályokra akadhatni 
benne. De az asztali szabályok tömör felsorolása teljesen eredeti. Annyira 


eredeti, hogy például az olvasó itt először értesül róla, mennyi mindenféle 
hangot lehet hallani falatozás közben: 

, Evés közben illetlen bármi módon zörögni, a széket vagy asztalt moz- 
gatni, a tányért nyikorgatni, evő- s ivóeszközökkel csörömpölni, lábával dö- 
römbölni, kezével kopogni, ülésében feszengeni, orrát a tányérhoz közel 
tartani, csámcsogni, szuszogni, ökröndözni, böfögni, köhingetni, nyögni, 
krákogni, szipogni, habzsolni, szürcsölni, nyalakodni, csontot szopogatni, 
porcogtatni, zsíros szájjal és kézzel enni, ujjait megszopni, ujjával a húst a 
villára szúrni, vagy a falatot a tálba taszítani, ételt hallhatóan fúvogatni, 
nyelvét falás vagy ivás közben kiölteni, szemét düllyesztve enni vagy inni, 
állát elcsorgatni, vagy törletlen hagyni, másoknak szájába nézni, mindunta- 
lan körültekingetni, kapkodni, haszontalankodni, kenyérbelet morzsolgatni, 
azzal valakit meghajítani, nevetkőzni, hahotázni, forró lének nyelése után 
száját félrehúzni, torzképet csinálni, integetni, szájában kézzel vájkálni, só- 
tartóba használt késsel, annyival inkább kézzel nyúlni, válogatni, finnyás- 
kodni, duzzogni, kedvetlenséget mutatni, másokat evésben ügyetlenségük 
miatt kinevetni, gúnyolódni, mutogatni. 

A fogvájást csak ha kénytelenek vagyunk vele, akkor is csinosan kézbe 
szorított fogvájó végével, ki nem nyitott szájjal kell tenni. Fogvájónkkal, 
még ha nem használtuk is, valakit megkínálni nagy illetlenség. . . 

Ebéd végén vagyonosabb háznál vizet szoktak hordani findzsákban a 
száj kiöblítésére. Nagyon soká öblögetni a szájat és nagy lármával nem illik. 
Nagy járatlanság lenne az efféle vizet együgyűségből meginni." 

A mai nemzedék már nem ismeri az ebéd utáni szájöblögetést, ami va- 
lamikor úri házaknál az előkelőség jele volt. így változnak nemzedékről 
nemzedékre az illemszabályok. A nagyapa még öblögetett, s ezt a jó modor 
meg is követelte — az unoka már utálkozik rajta. Ki tudja, hátha manapság is 
divatozik egy sereg olyan szokás, ami mai szemmel nézve a női kellem és 
kecsesség elengedhetetlen kelléke — s a késő unoka változott véleménnyel 
fog álmélkodni rajta. Ki tudja, nem fog-e a jövő illemtana efféle mondatokat 
tartalmazni: 

, Ebéd közben nem illik rúzsosrudacskát elővenni, vele ajkunkat kene- 
getni, fenegetni; rúzsos ujjainkat az abroszba beletörülni; kis kézitükröt elő- 
szedegetni, abba belebámészkodni, szemöldökünket simítgatni; púderron- 
gyot kézbe venni, szemünket kidülleszteni, ajkunkat behúzni, orrunkat me- 
reszteni, púdert az ábrázatunkon széjjelkenni, eldörzsölni..." 


TARTALOM 


A varázsvessző története..............sssszggeesééézéeéétérééééétééééétéétéététééee 5 
AlTáraó átka, sezzez zok kötetbe dat keénét e ÉL eeakő ebek é dee te SLe 35 
Fakír-legendák. esssnzosesasziea este mását és ását ések 44 
Elyátázsolt VIJÁS  sezsszesseesze esszét sen ssőesst áz lg tet sét élsössére 58 
NöÉ:DÁLKÁjá söseztses retkes seek nék eb ee ezel zketestlsetserős 63 
János pap-otSzáda szeszes szesz d ke tp ETET 64 
AZ ÓHHÁSOK  iezsást ien ása sees beee énekével ss ést sott é gés sv 69 
TÖLDEOTSZÁS: ses zs tést kette ee gát e zt eskágtátáas 72 
A:GgrAtÉMAadát sszersssükien em delta etes É esz ehe Üsölek 73 
ATÓNIKSZ szeszes e Va be bE o ELESÉS 76 
Amikor beköszönt a betegség............................ssseseseseeeseerees 78 
A jÁMÁSÁSSZÓD [szen goz össze geeez ese Teás Este EE En ÜGÉN 80 
A legolcsóbb háziorvos.......................ssssssg e eeéeeeeéseéééeéétérééétérées 82 
Amikor még az orvos is babonás volt ........................ssssseessesess 84 
A gyógyító amulett.....................ss.ssllleeeeeeeeeéertéreééééeétéétéétértes 86 
A SZÁDÁVATÁZS est szenet ö tesben Teen te pt teák T see gene ass bee 87 
A Sator-ámülett s sssesszs sz ásetvssz ster vs aee veretes beé been sére ést tss 90 
A bétegség átruházása. essssezszes ee ee esse pet oze ege zt e 92 
Különös orvosságok ....................s.sssssgzgeeeeéeeeeéézértéréétéééétérééétértes 94 
Látogatás a régi patikában................................sssszgeeeesereéeeee 96 
Az ereklye is gyógyít ....................sssssgeéeeeséeértéreééééétérééétéréee 98 
A Keresztény Tudomány Társasága.......................ssssessseeeseees 100 
A csillagmezők haszonbérlői ...........................ssss ee eseéeeeeéeteee 102 
A jóslásnak százféle módja van...........................ssssszzseeesse 112 
Kuriózus növénytan. ................ssszsgesézéseééséréréééértéréétééééétérééétéee 116 
AtÜliDáNŐTÜleL szenet sees testet eget o e sosa ülyes 117 
Az örökké égő lámpa ......................ssssssszgezezeesééeeéséétéééétéétéétéee 119 
Arkhimédész gyújtótükrei .........................ssssslzeeeseeeteseee 121 
Mohamed koporsója. .....................ssssszs zzz zezesezeséeészéééréééééééééétes 122 
A szimpátiás világrend ..................ssssszezéeeésééeééétérééréétéétérééétéee 123 
A szimpátiás OITOK ...........ssssggeeelezeéezéseéréreéétértééééttééééééé été téétéee 126 
ACSISALÁVÍLÓ: ezését eeet észt ása lás esetei kies táp lenszekátkss 127 
Április bolondja...............sssssssssgeeeeeeeeeéééééeéeéééétééééééeeees 129 
A középkori bolondünnepek..........................ssssss ee eesétérééeéeee 136 
A bolondtársaságok........................ssssssszz ls zezeseeszeéééeéééétéééééééte 142 


Ártatlan bolondok..............................0... ges. 145 


A sebezhetetlenség csodaszerei .....................ssssgzeeeeseeeréééeréee 150 


A DÁSSAÜLÍMŰVÉSZBL az szdsz eze szedése etes Tong sének zeke g gés E tes T SEB 153 
A golyóálló páncél.......................sssssss eg eezésééééééréréééréétérééttéréet 156 
A:rVatázsérejű Kard . a ső ess lna te nes rate ebet ese 158 
A bátorság itala és a bátor paripa.............................sssssesesesee 158 
A tábori élet nélkülözései .............................ssss sze eeeeeeeeeeeééséet 160 
Sebkezelés és fegyverkenőcs.....................ssssssszeeéeeeséértéréétéése 161 
Ferenc doktor találmánya ........................ssssssseeseééeeééréréérééseet 165 
Atáncdülk. s assszésssstesü setét eres tsz sel tés ésoree rates édbsezsesi 166 


A kiadásért felel 
a Móra Ferenc Ifjúsági Könyvkiadó igazgatója 
Felelős szerkesztő: Rónaszegi Miklós 
Műszaki vezető: Gonda Pál - Képszerkesztő: Szecskó Tamás 
Műszaki szerkesztő: Bolgár Ivánné 
87 800 példány, 12,5 (A/5) ív, MSZ 5601-59 
76-2021 Szikra Lapnyomda, Budapest 
IF 2646 — e — 7779 


